
ΤΕΥΧΟΣ ΔΕΥΤΕΡΟ 


Αρ 


. Φύλλου 590 


ΑΠΟΦΑΣΕΙΣ 

Αριθμ. 13395 _ 

Έγκριση του Εσωτερικού Κανονισμού Λειτουργί¬ 
ας του Ερευνητικού Πανεπιστημιακού Κέντρου 
του Πανεπιστημίου Ιωαννίνων. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
(συνεδρίαση 1056/18-12-2018) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5-6-2013 «Μετονομασία Τμήματος και 
ίδρυση-συγκρότηση, κατάργηση και ανασυγκρότηση Σχο¬ 
λών στο Πανεπιστήμιο Ιωαννίνων» (ΦΕΚ137/5.6.2013,τ.Α). 

3. Τις διατάξεις του άρθρου 7 του ν. 4559/2018 «Πα¬ 
νεπιστήμιο Ιωαννίνων, Ιόνιο Πανεπιστήμιο και άλλες 
διατάξεις», (ΦΕΚ 142/3-8-2018). 

4. Την απόφαση του Πρυτανικού Συμβουλίου (συν. 
αριθμ. 1511/2-10-2018) συγκρότησης επιτροπής για την 
κατάρτιση του εσωτερικού κανονισμού λειτουργίας του 
Πανεπιστημιακού Ερευνητικού Κέντρου (Π.Ε.Κ.) του Πα¬ 
νεπιστημίου Ιωαννίνων. 

Ι.Την απόφαση της Συγκλήτου του Πανεπιστημίου 
Ιωαννίνων (συν.αριθμ. 1056/18-12-2018). 

2. Το γεγονός ότι με την παρούσα απόφαση δενπροκα- 
λείται δαπάνη σε βάρος του κρατικού προϋπολογισμού, 
ομόφωνα αποφασίζει: 

Την έγκριση του εσωτερικού κανονισμού λειτουργίας 
του Πανεπιστημιακού Ερευνητικού Κέντρου (Π.Ε.Κ.) του 
Πανεπιστημίου Ιωαννίνων, που έχει ως εξής: 

Εσωτερικός Κανονισμός Λειτουργίας 
του Πανεπιστημιακού Ερευνητικού Κέντρου 
(Π.Ε.Κ) του Πανεπιστημίου Ιωαννίνων 

Πανεπιστημιακό Ερευνητικό Κέντρο (Π.Ε.Κ.) Πανεπι¬ 
στημίου Ιωαννίνων 

Μέρος Α: Σύσταση και Διοικητικό πλαίσιο 

Κεφάλαιο 1: Σύσταση, Εποπτεία, Αντικείμενο και Στόχοι 

Άρθρο 1. Σύσταση και Επωνυμία 

•Το Πανεπιστημιακό Ερευνητικό Κέντρο (Π.Ε.Κ.) Πανεπι¬ 
στημίου Ιωαννίνων αποτελεί Νομικό Πρόσωπο Ιδιωτικού 
Δικαίου (Ν.Π.ΙΔ.) μη κερδοσκοπικού εθνωφελούς και κοι¬ 
νωφελούς χαρακτήρα και λειτουργεί στο Πανεπιστήμιο 


Ιωαννίνων, υπό την εποπτεία της Συγκλήτου και του Πα¬ 
νεπιστημίου Ιωαννίνων. Έχει ιδρυθεί βάσει του άρθρου 7 
του νόμου 4559, όπως δημοσιεύθηκε στο ΦΕΚ 142/τ.Α7 
03-08-2018. 

• Η επωνυμία «Πανεπιστημιακό Ερευνητικό Κέντρο Πα¬ 
νεπιστημίου Ιωαννίνων» για τις σχέσεις του Π.Ε.Κ. με το 
εξωτερικό μεταφράζεται σε «ΙΙηίνθΓ5ίΐγ ΚθϊθβιγΓι ^θηΐθ^ 
οί Ιθ3ηηίπ3» (υ.κ.α.). 

Άρθρο 2. Έδρα και Εποπτεία 

• Έδρα του Π.Ε.Κ. είναι η έδρα του Πανεπιστημίου Ιω¬ 
αννίνων, στις εγκαταστάσεις του οποίου στεγάζεται και 
λειτουργεί, χρησιμοποιώντας υλικοτεχνικές υποδομές 
του Πανεπιστημίου που του παραχωρούνται με από¬ 
φαση της Συγκλήτου, έως ότου αποκτήσει ιδιόκτητους 
χώρους εγκατάστασης. Με απόφαση του Διοικητικού 
Συμβουλίου του Π.Ε.Κ. και έγκριση της Συγκλήτου είναι 
δυνατόν να ιδρύονται γραφεία και παραρτήματα σε άλ¬ 
λες πόλεις της Ελλάδας. 

• Το Π.Ε.Κ. εποπτεύεται από τη Σύγκλητο και το Πανε¬ 
πιστήμιο Ιωαννίνων. Ως Νομικό Πρόσωπο Ιδιωτικού Δι¬ 
καίου το οποίο εποπτεύεται από ένα Νομικό Πρόσωπο 
Δημοσίου Δικαίου και επιδιώκει κοινωφελείς, εθνωφελείς 
ή άλλους δημόσιους σκοπούς, το Π.Ε.Κ. υπάγεται στον ευ¬ 
ρύτερο Δη μόσιο Τομέα, κατά τις διατάξεις του άρθρου 51 
του νόμου 1892/1990 όπως συμπληρώθηκε με τη διάταξη 
του άρθρου 4 παραγράφου 6 του ν. 1943/1991. 

Άρθρο 3. Αντικείμενο και Στόχοι 

• Αντικείμενο του Π.Ε.Κ. είναι η διενέργεια βασικής και 
εφαρμοσμένης έρευνας στους εξής τομείς: 

(α) βιοεπιστημών, 

(β) περιβάλλοντος και αειφόρου ανάπτυξης (συμπε¬ 
ριλαμβανομένων των τομέων υδάτινου περιβάλλοντος 
και στήριξης της αλιευτικής παραγωγής, των τροφίμων 
και της αγροδιατροφής), 

(γ) επιστήμης υλικών και υπολογισμών, 

(δ) οικονομικής ανάλυσης και αλληλέγγυας οικονομίας, 
(ε) νεοελληνικών σπουδών, ελληνικής γραμματείας, 
ιστορίας, τεχνών, γλωσσολογίας, ψυχολογίας, παιδα¬ 
γωγικών, λαογραφίας και κοινωνικής ανθρωπολογίας, 
αρχαιολογίας, φιλοσοφίας και ιστορίας των επιστημών, 
(στ) ψηφιακής καινοτομίας 

Οι ερευνητικές δραστηριότητες του Π.Ε.Κ. κατανέμο- 
νται, αντίστοιχα, σε έξι Ινστιτούτα, όπως περιγράφονται 
εκτενέστερα στο Κεφάλαιο 4 του παρόντος Κανονισμού. 

• Στόχοι του Π.Ε.Κ. είναι η αξιοποίηση των ερευνητικών 
αποτελεσμάτων των έργων του προς όφελος της ελλη¬ 
νικής κοινωνίας, η συμβολή στην εξειδίκευση νέων επι¬ 
στημόνων, η παροχή υπηρεσιών σε δημόσιους και ιδιω¬ 
τικούς φορείς, η διαμεσολάβηση ανάμεσα στον δημόσιο 
και στον ιδιωτικό τομέα για την ανάπτυξη ερευνητικών 
μονάδων στις επιχειρήσεις, η προβολή της ελληνικής 
γλώσσας και του ελληνικού πολιτισμού στο εξωτερικό 
και η ευρύτερη συνεισφορά στην ικανοποίηση των εκ¬ 
παιδευτικών, ερευνητικών, κοινωνικών, πολιτιστικών και 
αναπτυξιακών αναγκών της χώρας. 

• Για την επίτευξη των ανωτέρω στόχων, το Π.Ε.Κ. 

(α) εκπονεί μελέτες πάσης φύσεως και εκτελεί ή δια¬ 
χειρίζεται εγκεκριμένα ερευνητικά ή αναπτυξιακά προ¬ 
γράμματα και έργα, τα οποία εμπίπτουν στους τομείς της 
προηγούμενης παραγράφου 
(β) συνεργάζεται με παραγωγικούς φορείς της Ελλά¬ 
δας και/ή του εξωτερικού και προωθεί την οικονομική 
αξιοποίηση των ερευνητικών αποτελεσμάτων 
(γ) συνεργάζεται με διεθνείς οργανισμούς, με το Ελ¬ 
ληνικό Δημόσιο, με νομικά πρόσωπα δημοσίου ή ιδιω¬ 
τικού δικαίου, τους Ο.Τ.Α., τις κατά τόπους Περιφέρειες, 
συνεταιρισμούς, επιστημονικές ενώσεις, φορείς παροχής 
υπηρεσιών υγείας και Α.Ε.Ι. και επιστημονικά ή τεχνο¬ 
λογικά πάρκα, διαμεσολαβώντας στη διασύνδεση της 
έρευνας με την εκπαίδευση και την παραγωγή αγαθών 
(δ) συνεργάζεται με Έλληνες και ξένους εμπειρογνώ¬ 
μονες σε θέματα που άπτονται του αντικειμένου του για 
την προώθηση των στόχων του 
(ε) αναπτύσσει οποιαδήποτε άλλη δραστηριότητα 
συναφή με τους ανωτέρω στόχους 

Κεφάλαιο 2: Όργανα Διοίκησης και αρμοδιότητες 

Άρθρο 4. Όργανα διοίκησης 
Όργανα διοίκησης του Π.Ε.Κ. είναι: 

•Το Διοικητικό Συμβούλιο, το οποίο αποτελείται από 
τον Πρόεδρο του Διοικητικού Συμβουλίου, τους Διευθυ¬ 
ντές των έξι Ινστιτούτων και τον Διευθυντή της Κεντρικής 
Διεύθυνσης 

• Οι τριμελείς Συντονιστικές Επιτροπές των Ινστιτού¬ 
των, στις οποίες μετέχουν ως Πρόεδροι οι Διευθυντές 
των αντίστοιχων Ινστιτούτων 

Άρθρο 5. Διοικητικό Συμβούλιο 

• Αρμοδιότητες του Διοικητικού Συμβουλίου 

Το Διοικητικό Συμβούλιο του Π.Ε.Κ. αποφασίζει για όλα 
τα θέματα που αφορούν τη διοίκηση του Π.Ε.Κ. Κύριες 
αρμοδιότητες του είναι: 

(α) να χαράσσει την κεντρική ερευνητική και τεχνολο¬ 
γική πολιτική του Π.Ε.Κ, λαμβάνοντας υπόψη τα κρατικά 
και κοινοτικά προγράμματα ΈρευναςΤεχνολογίας και να 
συντονίζει τις ερευνητικές κατευθύνσεις των Ινστιτούτων 
(β) να εγκρίνει το ερευνητικό και αναπτυξιακό πρό¬ 
γραμμα του Π.Ε.Κ. και τον αντίστοιχο ετήσιο προϋπο¬ 
λογισμό 

(γ) να εγκρίνει τον απολογισμό και τον ισολογισμό 
του Π.Ε.Κ. 


(δ) να εγκρίνει προγράμματα ή δραστηριότητες τα 
οποία ανάγονται στις αρμοδιότητες περισσοτέρων του 
ενός Ινστιτούτων του Π.Ε.Κ., ενεργώντας με βάση σχε¬ 
τικές εισηγήσεις των αντίστοιχων Διευθυντών Ινστιτού¬ 
των, και να λαμβάνει αποφάσεις και μέτρα για την ταχεία, 
αποτελεσματική και απρόσκοπτη υλοποίηση αυτών των 
δραστηριοτήτων 

(ε) να λαμβάνει αποφάσεις σε περιπτώσεις διαφωνίας 
ενός Διευθυντή Ινστιτούτου προς ομόφωνη γνώμη των 
υπολοίπων μελών της τριμελούς Συντονιστικής Επιτρο¬ 
πής του αντίστοιχου Ινστιτούτου 
(στ) να εγκρίνει τον ορισμό Αναπληρωτή Διευθυντή 
ανά Ινστιτούτο ο οποίος ορίζεται κατά την πρώτη συ¬ 
νεδρίαση της τριμελούς Συντονιστικής Επιτροπής του 
αντίστοιχου Ινστιτούτου 

(ζ) να προσλαμβάνει προσωπικό με σύμβαση εργα¬ 
σίας αορίστου ή ορισμένου χρόνου και γενικότερα να 
ρυθμίζει οποιαδήποτε θέματα κατάστασης, πειθαρχίας 
και αποδοχών του προσωπικού όλων των κατηγοριών. 
Επιπλέον προσωπικό που κρίνεται απαραίτητο για τα 
προγράμματα και έργα των Ινστιτούτων είναι δυνατόν 
να προσλαμβάνεται με σύμβαση εργασίας ορισμένου 
χρόνου ή με σύμβαση ανάθεσης έργου από τους Διευ- 
θυντέςτων Ινστιτούτων, ύστερα από γνωμοδότηση των 
αντίστοιχων τριμελών Συντονιστικών Επιτροπών 
(η) να κατανέμει στα Ινστιτούτα και στην Κεντρική 
Διεύθυνση του Π.Ε.Κ. τα κονδύλια του τακτικού προ¬ 
ϋπολογισμού του Υπουργείου Παιδείας Έρευνας και 
Θρησκευμάτων τα οποία χορηγούνται στο Πανεπιστήμιο 
Ιωαννίνων ειδικά για τη λειτουργία του Π.Ε.Κ. 

(θ) να καθορίζει την τιμολογιακή πολιτική για τη διάθε¬ 
ση προϊόντων τα οποία παράγονται από τα Ινστιτούτα ή 
για τις υπηρεσίες οι οποίες παρέχονται από τα Ινστιτούτα 
προς τρίτους 

(ι) να ασκεί κάθε άλλη αρμοδιότητα σχετική με τη 
διοίκηση και τη λειτουργία του Π.Ε.Κ. η οποία δεν έχει 
ανατεθεί σε άλλο όργανο 

(ια) να εγκρίνει τις δαπάνες για προμήθειες υλικών και 
χρήση υπηρεσιών σύμφωνα με τα προβλεπόμενα στο 
Κεφάλαιο 5 του παρόντος Κανονισμού 
(ιβ) να δύναται να μεταβιβάζει στους Διευθυντές των 
Ινστιτούτων του Π.Ε.Κ. αρμοδιότητες οι οποίες περιγρά- 
φονται ανωτέρω, στις παραγράφους (δ), (στ), (ζ), (η), (θ), 
(ι) και (ια). 

• Σύνθεση του Διοικητικού Συμβουλίου 
Το Διοικητικό Συμβούλιο αποτελείται από τον Πρόε¬ 
δρο του Διοικητικού Συμβουλίου, τους Διευθυντές των 
έξι Ινστιτούτων και εκπρόσωπο των εργαζομένων (υπό 
την προϋπόθεση ότι έχει συγκροτηθεί αντίστοιχο συλ¬ 
λογικό όργανο). Τα μέλη του Διοικητικού Συμβουλίου 
επιλέγονται με βάση όσα ορίζονται στο άρθρο 7, παρά¬ 
γραφο 9, του νόμου 4559/03-08-2018, και στα άρθρα 
6 έως 8 του παρόντος εσωτερικού Κανονισμού. Αν για 
οιονδήποτε λόγο ο Πρόεδρος του Διοικητικού Συμβου¬ 
λίου απουσιάζει ή προσωρινά κωλύεται να ασκήσει τα 
καθήκοντα του ως Προέδρου, τα καθήκοντα του ασκού¬ 
νται από ένα άλλο μέλος του Διοικητικού Συμβουλίου 
το οποίο ορίζεται ως Αντιπρόεδρος, κατά την πρώτη 




Τεύχος Β' 590/26.02.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


7489 


συνεδρίαση του Διοικητικού Συμβουλίου, ύστερα από 
μυστική ψηφοφορία μεταξύ των μελών του. 

Το Διοικητικό Συμβούλιο συγκροτείται νόμιμα, εφόσον 
είναι πληρωμένες όλες οι θέσεις Διευθυντών Ινστιτούτων 
καθώς και του Προέδρου του Διοικητικού Συμβουλίου 
και του Διευθυντή Κεντρικής Διεύθυνσης. Εάν δεν συ¬ 
ντρέχει αυτή η προϋπόθεση, ο Πρύτανης του Πανεπιστη¬ 
μίου Ιωαννίνων, με απόφαση του η οποία ισχύει για όσο 
χρόνο υπάρχει αυτή η έλλειψη Διευθυντών, συγκροτεί 
προσωρινά 5μελές τουλάχιστον Διοικητικό Συμβούλιο 
στο οποίο υποχρεωτικά διορίζονται ως μέλη όλοι οι 
τυχόν υπάρχοντες Διευθυντές Ινστιτούτων του Π.Ε.Κ. 
Η θητεία του προσωρινού Διοικητικού Συμβουλίου δι- 
αρκεί κατά μέγιστο ένα έτος. 

Εφόσον έχει διοριστεί ο Πρόεδρος του Διοικητικού 
Συμβουλίου και τέσσερις τουλάχιστον Διευθυντές Ιν¬ 
στιτούτων ή ο Πρόεδρος του Διοικητικού Συμβουλίου, 
ο Διευθυντής Κεντρικής Διεύθυνσης και τρεις τουλά¬ 
χιστον Διευθυντές Ινστιτούτων, είναι δυνατόν με από¬ 
φαση της Συγκλήτου του Πανεπιστημίου Ιωαννίνων 
να συγκροτείται νέο Διοικητικό Συμβούλιο του Π.Ε.Κ., 
το οποίο λειτουργεί νόμιμα και ασκεί όλες τις αρμοδι¬ 
ότητες του. Με τη συγκρότηση νέου Διοικητικού Συμ¬ 
βουλίου, λήγει η θητεία των προηγούμενων οργάνων 
διοίκησης του Π.Ε.Κ. 

Χρέη Γραμματέα του Διοικητικού Συμβουλίου ασκεί 
υπάλληλος του Π.Ε.Κ. ο οποίος ορίζεται από το Διοικη¬ 
τικό Συμβούλιο ή υπάλληλος του Πανεπιστημίου Ιωαν¬ 
νίνων ο οποίος διατίθεται για τον σκοπό αυτόν με από¬ 
φαση του Πρυτανικού Συμβουλίου του Πανεπιστημίου 
Ιωαννίνων. 

• Θητεία του Διοικητικού Συμβουλίου 

Η θητεία των μελών του Διοικητικού Συμβουλίου είναι 
τριετής, με δυνατότητα ανανέωσης για μία ακόμη τριετία 
κατά μέγιστο, σύμφωνα με όσα ορίζονται στο άρθρο 
7, παράγραφο 9, του νόμου 4559/03-08-2018, και στα 
άρθρα 6 έως 8 του παρόντος εσωτερικού κανονισμού. 
Η κατοχή θέσης μέλους του Διοικητικού Συμβουλίου δεν 
είναι ασυμβίβαστη με την κατοχή θέσης μονοπρόσωπου 
οργάνου διοίκησης στα Α.Ε.Ι. Τα μέλη του Διοικητικού 
Συμβουλίου αντικαθίστανται όταν απωλέσουν για οιον- 
δήποτε λόγο την ιδιότητα (Διευθυντή Ινστιτούτου ή Διευ¬ 
θυντή Κεντρικής Διοίκησης) υπάτην οποία διορίσθηκαν. 

• Λειτουργία του Διοικητικού Συμβουλίου 

Το Διοικητικό Συμβούλιο συγκαλείται σε συνεδρίαση 
με πρόσκληση του Προέδρου του Διοικητικού Συμβου¬ 
λίου. Οι συνεδριάσεις του Διοικητικού Συμβουλίου γίνο¬ 
νται στην έδρα του Π.Ε.Κ., στο Πανεπιστήμιο Ιωαννίνων. 

Ο Πρόεδρος του Διοικητικού Συμβουλίου υποχρεούται 
να συγκαλεί το Διοικητικό Συμβούλιο για συγκεκριμένο 
θέμα ή θέματα όταν αυτό ζητηθεί από δύο τουλάχιστον 
μέλη του Διοικητικού Συμβουλίου ή από τον Πρύτανη 
του Πανεπιστημίου Ιωαννίνων ή από τη Σύγκλητο του 
Πανεπιστημίου Ιωαννίνων. 

Ο Πρόεδρος του Διοικητικού Συμβουλίου καθορίζει 
τα θέματα της ημερήσιας διάταξης και προεδρεύει στις 
συνεδριάσεις του Διοικητικού Συμβουλίου. Θέματα 
προτείνονται από οποιοδήποτε μέλος του Διοικητικού 
Συμβουλίου του Π.Ε.Κ. ή και από άλλα μέλη του Π.Ε.Κ. 


τα οποία εξουσιοδοτούνται για τον σκοπό αυτό από το 
Διοικητικό Συμβούλιο. Ο Πρόεδρος εισηγείται τα θέματα 
της ημερήσιας διάταξης. Ο Πρόεδρος δύναται, κατ' εξαί¬ 
ρεση, εάν κρίνει σκόπιμο, να ορίζει εισηγητές από άλλα 
μέλη του Διοικητικού Συμβουλίου ή και εκτός αυτού για 
συγκεκριμένα θέματα. 

Σε περίπτωση απουσίας, κωλύματος ή έλλειψης Προ¬ 
έδρου, αρμοδιότητες Προέδρου ασκεί ο Αντιπρόεδρος 
του Διοικητικού Συμβουλίου ο οποίος ορίζεται σύμφωνα 
με όσα σχετικά αναφέρονται στην παράγραφο «Σύνθεση 
του Διοικητικού Συμβουλίου». 

Σε περίπτωση κενώσεως θέσεων μελών και μέχρι να 
διοριστούν νέα μέλη, το Διοικητικό Συμβούλιο εξακο¬ 
λουθεί να λειτουργεί νόμιμα εφόσον παραμένουν του¬ 
λάχιστον πέντε από τα ορισθέντα μέλη του συμπεριλαμ¬ 
βανομένων σε αυτά του Προέδρου ή του Αντιπροέδρου. 

Το Διοικητικό Συμβούλιο βρίσκεται σε απαρτία όταν 
είναι παρόντα τα μισά συν ένα μέλη του. Αποφάσεις του 
Διοικητικού Συμβουλίου λαμβάνονται κατά πλειοψηφία 
των παρόντων μελών του. Σε περίπτωση ισοψηφίας, υπε¬ 
ρισχύει η ψήφος του Προέδρου. 

Άρθρο 6. Πρόεδρος Διοικητικού Συμβουλίου 

Ο Πρόεδρος του Διοικητικού Συμβουλίου του Π.Ε.Κ. 
είναι μέλος Δ.Ε.Π. του Πανεπιστημίου Ιωαννίνων, Κα¬ 
θηγητής Α' βαθμίδας, επιστήμονας με διεθνές κύρος, 
ο οποίος διαθέτει αποδεδειγμένη διοικητική πείρα, ερευ¬ 
νητική δραστηριότητα σχετική με ένα ή περισσότερα 
αντικείμενα Ινστιτούτων του Π.Ε.Κ., εμπειρία στην προ¬ 
σέλκυση χρηματοδοτήσεων από ανταγωνιστικά ερευ¬ 
νητικά προγράμματα ή έργα και στην εφαρμογή των 
αποτελεσμάτων της έρευνας και δεν έχει συμπληρώσει 
κατά την ημέρα κατά την οποία προκηρύσσεται η θέση 
το εξηκοστό τέταρτο (64ο) έτος της ηλικίας του. Για την 
επιλογή του Προέδρου του Διοικητικού Συμβουλίου εκ- 
δίδεται προκήρυξη από τον Πρύτανη του Πανεπιστημίου 
Ιωαννίνων ύστερα από σύμφωνη γνώμη της Συγκλήτου 
του Πανεπιστημίου Ιωαννίνων. Στην προκήρυξη αναφέ- 
ρονται αναλυτικά τα κριτήρια επιλογής, όπως ορίζονται 
στην αμέσως προηγούμενη παράγραφο του παρόντος 
Κανονισμού, καθώς και όλα τα σχετικά δικαιολογητικά 
που θα πρέπει να κατατεθούν από τους υποψηφίους. 
Η προκήρυξη ανακοινώνεται στον διαδικτυακό τόπο του 
Πανεπιστημίου Ιωαννίνων και δημοσιεύεται δύο τουλά¬ 
χιστον φορές σε δύο τουλάχιστον ημερήσιες εφημερίδες 
των Ιωαννίνων (έδραςτου Π.Ε.Κ.) καθώς και σε μία εφη¬ 
μερίδα της Αθήνας ή της Θεσσαλονίκης. Υποψηφιότητες 
υποβάλλονται στο Κεντρικό Πρωτόκολλο του Πανεπι¬ 
στημίου Ιωαννίνων. 

Η αξιολόγηση των υποψηφίων γίνεται από 5μελή 
επιτροπή, η οποία αποτελείται από μέλη Δ.Ε.Π. του Πα¬ 
νεπιστημίου Ιωαννίνων ή άλλων Πανεπιστημίων της 
ημεδαπής ή ομοταγών Ιδρυμάτων της αλλοδαπής και η 
οποία συγκροτείται μετά από πρόταση του Πρυτανικού 
Συμβουλίου και απόφαση της Συγκλήτου του Πανεπιστη¬ 
μίου Ιωαννίνων. Τα μέλη της επιτροπής αξιολόγησης θα 
πρέπει να είναι επιστήμονες με αναγνωρισμένο κύρος, 
γνώση των ερευνητικών αντικειμένων και των πεδίων 
ειδίκευσης του Π.Ε.Κ., επαρκή πείρα σε θέματα αξιοποί- 

ησης των αποτελεσμάτων της έρευνας και διοίκησης 
φορέων ή ερευνητικών ομάδων και, ως σύνολο, η σύν¬ 
θεση της επιτροπής αξιολόγησης να είναι αντιπροσω¬ 
πευτική του εύρους των αντικειμένων των Ινστιτούτων 
του Π.Ε.Κ.Η 5μελής επιτροπή αξιολόγησης συνεδριάζει 
εφόσον είναι παρόντα όλα τα μέλη της, εξετάζει όλες τις 
υποψηφιότητες με βάση τους πλήρεις φακέλους υποψη¬ 
φιότητας καθώς και διαδικασίες συνέντευξης με κάθε 
υποψήφιο και, στη συνέχεια, αποφασίζει κατά πλειοψη- 
φία, μέσα σε χρονικό διάστημα 45 ημερών από την κα¬ 
ταληκτική ημερομηνία κατάθεσηςτων υποψηφιοτήτων, 
για την κατάρτιση πίνακα αξιολόγησης των υποψηφίων. 
Η επιτροπή αξιολόγησης υποβάλλει στον Πρύτανη του 
Πανεπιστημίου Ιωαννίνων πίνακα με τη σειρά αξιολόγη¬ 
σης των υποψηφίων ο οποίος συνοδεύεται από αιτιολο¬ 
γημένη έκθεση αξιολόγησης. Ο ορισμός του υποψηφίου 
τον οποίο θα επιλέξει η επιτροπή αξιολόγησης γίνεται 
με πράξη του Πρύτανη. Συγκεκριμένα, ο Πρύτανης του 
Πανεπιστημίου Ιωαννίνων με απόφαση του, η οποία δη¬ 
μοσιεύεται στην Εφημερίδα της Κυβερνήσεως, διορίζει 
υποχρεωτικά ως Πρόεδρο του Διοικητικού Συμβουλίου 
του Π.Ε.Κ. τον πρώτο κατά σειρά αξιολόγησης υποψή¬ 
φιο σύμφωνα με τον πίνακα τον οποίο έχει υποβάλει η 
επιτροπή αξιολόγησης. Σε περίπτωση κατά την οποία 
δεν υπάρχουν υποψηφιότητες, στη θέση Προέδρου του 
Διοικητικού Συμβουλίου του Π.Ε.Κ. τοποθετείται προσω¬ 
ρινά μέλος Δ.Ε.Π. του Πανεπιστημίου Ιωαννίνων το οποίο 
επιλέγεται από τη Σύγκλητο και ορίζεται με πράξη του 
Πρύτανη και, στη συνέχεια, γίνεται εκ νέου προκήρυξη 
για τη θέση του Προέδρου του Διοικητικού Συμβουλί¬ 
ου το αργότερο εντός ενός ημερολογιακού έτους από 
την ημερομηνία ορισμού του προσωρινού Προέδρου. 
Αρμοδιότητες του Προέδρου του Διοικητικού Συμβου¬ 
λίου είναι αυτές που περιγράφονται στο Άρθρο 5 του 
παρόντος εσωτερικού Κανονισμού και, ειδικότερα, στην 
παράγραφο «Λειτουργία του Διοικητικού Συμβουλίου». 
Ο Πρόεδρος του Διοικητικού Συμβουλίου ασκεί επίσης 
καθήκοντα και αρμοδιότητες Διευθυντή Ινστιτούτου σε 
περίπτωση κατά την οποία τόσο ο Διευθυντής όσο και ο 
Αναπληρωτής Διευθυντή ενός Ινστιτούτου ελλείπουν ή 
κωλύονται να ασκήσουν τα καθήκοντα τους (βλ. Άρθρο 
9 του παρόντος Κανονισμού), οπότε τα καθήκοντα Διευ¬ 
θυντή Ινστιτούτου κατά το αντίστοιχο χρονικό διάστημα 
ασκούνται από τον Πρόεδρο του Διοικητικού Συμβου¬ 
λίου του Π.Ε.Κ. Ομοίως, ο Πρόεδρος του Διοικητικού 
Συμβουλίου είναι δυνατόν να ασκήσει καθήκοντα και 
αρμοδιότητες Διευθυντή Κεντρικής Διεύθυνσης σε περί¬ 
πτωση απουσίας, κωλύματος ή έλλειψηςτου Διευθυντή 
της Κεντρικής Διεύθυνσης (βλ. Άρθρο 10 του παρόντος 
Κανονισμού). 

Άρθρο 7. Διευθυντές Ινστιτούτων 
Οι Διευθυντές των Ινστιτούτων του Π.Ε.Κ. είναι μέλη 
Δ.Ε.Π. του Πανεπιστημίου Ιωαννίνων, Καθηγητές Α' (κατά 
προτίμηση) η Β' βαθμίδας, επιστήμονες με διεθνές κύ¬ 
ρος, οι οποίοι διαθέτουν αποδεδειγμένη διοικητική πεί¬ 
ρα, ερευνητική δραστηριότητα σχετική με το αντικείμε¬ 
νο του αντίστοιχου Ινστιτούτου του Π.Ε.Κ., εμπειρία στην 
προσέλκυση χρηματοδοτήσεων από ανταγωνιστικά 


ερευνητικά προγράμματα ή έργα και στην εφαρμογή 
των αποτελεσμάτων της έρευνας και δεν έχουν συμπλη¬ 
ρώσει κατά την ημέρα κατά την οποία προκηρύσσεται 
η αντίστοιχη θέση το εξηκοστό τέταρτο (64ο) έτος της 
ηλικίας τους. Επιπρόσθετα κριτήρια επιλογής είναι δυ¬ 
νατόν να ορίζονται ανά Ινστιτούτο, όπως εξειδικεύεται 
στο Κεφάλαιο 4 του παρόντος εσωτερικού Κανονισμού. 
Για την επιλογή των Διευθυντών Ινστιτούτων εκδίδεται 
προκήρυξη από τον Πρύτανη του Πανεπιστημίου Ιωαν¬ 
νίνων ύστερα από σύμφωνη γνώμη της Συγκλήτου του 
Πανεπιστημίου Ιωαννίνων. Στην προκήρυξη αναφέρο- 
νται αναλυτικά τα κριτήρια επιλογής, όπως ορίζονται 
στην αμέσως προηγούμενη παράγραφο του παρόντος 
Κανονισμού, καθώς και όλα τα σχετικά δικαιολογητικά 
που θα πρέπει να κατατεθούν από τους υποψηφίους. 
Η προκήρυξη ανακοινώνεται στον διαδικτυακό τόπο του 
Πανεπιστημίου Ιωαννίνων και δημοσιεύεται δύο τουλά¬ 
χιστον φορές σε δύο τουλάχιστον ημερήσιες εφημερίδες 
των Ιωαννίνων (έδρας του Π.Ε.Κ.) καθώς και σε μία εφη¬ 
μερίδα της Αθήνας ή της Θεσσαλονίκης. Υποψηφιότητες 
υποβάλλονται στο Κεντρικό Πρωτόκολλο του Πανεπι¬ 
στημίου Ιωαννίνων. 

Η αξιολόγηση των υποψηφίων γίνεται από 5μελή 
επιτροπή, η οποία αποτελείται από μέλη Δ.Ε.Π. του Πα¬ 
νεπιστημίου Ιωαννίνων ή άλλων Πανεπιστημίων της 
ημεδαπής ή ομοταγών Ιδρυμάτων της αλλοδαπής και η 
οποία συγκροτείται με πρόταση του Πρυτανικού Συμ¬ 
βουλίου και απόφαση της Συγκλήτου του Πανεπιστημί¬ 
ου Ιωαννίνων. Τα μέλη της επιτροπής αξιολόγησης θα 
πρέπει να είναι επιστήμονες με αναγνωρισμένο κύρος, 
γνώση των ερευνητικών αντικειμένων και των πεδίων 
ειδίκευσης του αντίστοιχου Ινστιτούτου, επαρκή πείρα 
σε θέματα αξιοποίησης των αποτελεσμάτων της έρευνας 
και διοίκησης φορέων ή ερευνητικών ομάδων και ερευ¬ 
νητική δραστηριότητα σχετική με το αντικείμενο του 
αντίστοιχου Ινστιτούτου του Π.Ε.Κ. Η 5μελής επιτροπή 
αξιολόγησης συνεδριάζει εφόσον είναι παρόντα όλα τα 
μέλη της, εξετάζει όλες τις υποψηφιότητες με βάση τους 
πλήρεις φακέλους υποψηφιότητας καθώς και διαδικα¬ 
σίες συνέντευξης με κάθε υποψήφιο και, στη συνέχεια, 
αποφασίζει κατά πλειοψηφία, μέσα σε χρονικό διάστημα 
45 ημερών απάτην καταληκτική ημερομηνία κατάθεσης 
των υποψηφιοτήτων, για την κατάρτιση πίνακα αξιολό¬ 
γησης των υποψηφίων. 

Η επιτροπή αξιολόγησης υποβάλλει στον Πρύτανη του 
Πανεπιστημίου Ιωαννίνων πίνακα με τη σειρά αξιολόγη- 
σηςτων υποψηφίων ο οποίος συνοδεύεται από αιτιολο¬ 
γημένη έκθεση αξιολόγησης. Ο ορισμόςτου υποψηφίου 
τον οποίο θα επιλέξει η επιτροπή αξιολόγησης γίνεται 
με πράξη του Πρύτανη. Συγκεκριμένα, ο Πρύτανης του 
Πανεπιστημίου Ιωαννίνων με απόφαση του, η οποία δη¬ 
μοσιεύεται στην Εφημερίδα της Κυβερνήσεως, διορίζει 
υποχρεωτικά ως Διευθυντή του αντίστοιχου Ινστιτούτου 
του Π.Ε.Κ. τον πρώτο κατά σειρά αξιολόγησης υποψή¬ 
φιο σύμφωνα με τον πίνακα τον οποίο έχει υποβάλει η 
επιτροπή αξιολόγησης. Σε περίπτωση κατά την οποία 
δεν υπάρχουν υποψηφιότητες, στην αντίστοιχη θέση 
Διευθυντή Ινστιτούτου του Π.Ε.Κ. τοποθετείται προσω¬ 
ρινά μέλος Δ.Ε.Π. του Πανεπιστημίου Ιωαννίνων το οποίο 

επιλέγεται από τη Σύγκλητο και ορίζεται με πράξη του 
Πρύτανη και, στη συνέχεια, γίνεται εκ νέου προκήρυξη 
για τη θέση του Διευθυντή του αντίστοιχου Ινστιτού¬ 
του το αργότερο εντός ενός ημερολογιακού έτους από 
την ημερομηνία ορισμού του προσωρινού Διευθυντή. 
Ο κάθε Διευθυντής Ινστιτούτου συμμετέχει ως μέλος στο 
Διοικητικό Συμβούλιο του Π.Ε.Κ. και επίσης προΐσταται 
της τριμελούς Συντονιστικής Επιτροπής του αντίστοιχου 
Ινστιτούτου. Οι αρμοδιότητες του Διευθυντή Ινστιτούτου 
περιγράφονται στα οικεία εδάφια, στο Άρθρο 5 (Διοικητι¬ 
κό Συμβούλιο) και στο Άρθρο 9 (Τριμελείς Συντονιστικές 
Επιτροπές Ινστιτούτων). 

Η θητεία του Προέδρου, των Διευθυντών Ινστιτούτων 
και των μελών των τριμελών επιτροπών του Π.Ε.Κ. είναι 
τριετής., Δυνατότητα ανανέωσης, για μία ακόμη τριετία 
κατά μέγιστο, παρέχεται μετά από αξιολόγηση του Π.Ε.Κ. 
και επανάληψη της διαδικασίας εκλογής. 

Άρθρο 8. Διευθυντής Κεντρικής Διεύθυνσης 

Ο Διευθυντής της Κεντρικής Διεύθυνσης του Π.Ε.Κ. 
είναι μέλος Δ.Ε.Π. του Πανεπιστημίου Ιωαννίνων, Καθη¬ 
γητής Α' βαθμίδας, επιστήμονας με διεθνές κύρος, με 
διοικητική πείρα και ερευνητική και τεχνολογική δρα¬ 
στηριότητα σχετική με ένα ή περισσότερα αντικείμενα 
Ινστιτούτων του Π.Ε.Κ., με συμβολή στην προσέλκυση 
χρηματοδοτήσεων για ερευνητικά και τεχνολογικά 
προγράμματα ή έργα και στην εφαρμογή των αποτε¬ 
λεσμάτων της έρευνας και δεν έχει συμπληρώσει κατά 
την ημέρα κατά την οποία προκηρύσσεται η αντίστοιχη 
θέση το εξηκοστό τέταρτο (64ο) έτος της ηλικίας του. 

Για την επιλογή του Διευθυντή της Κεντρικής Διεύθυν¬ 
σης εκδίδεται προκήρυξη από τον Πρύτανη του Πανε¬ 
πιστημίου Ιωαννίνων ύστερα από σύμφωνη γνώμη της 
Συγκλήτου του Πανεπιστημίου Ιωαννίνων. Στην προ¬ 
κήρυξη αναφέρονται αναλυτικά τα κριτήρια επιλογής, 
όπως ορίζονται στην αμέσως προηγούμενη παράγραφο 
του παρόντος Κανονισμού, καθώς και όλα τα σχετικά 
δικαιολογητικά που θα πρέπει να κατατεθούν από τους 
υποψηφίους. Η προκήρυξη ανακοινώνεται στον διαδι¬ 
κτυακό τόπο του Πανεπιστημίου Ιωαννίνων και δημο¬ 
σιεύεται δύο τουλάχιστον φορές σε δύο τουλάχιστον 
ημερήσιες εφημερίδεςτων Ιωαννίνων (έδραςτου Π.Ε.Κ.) 
καθώς και σε μία εφημερίδα της Αθήνας ή της Θεσσα¬ 
λονίκης. Υποψηφιότητες υποβάλλονται στο Κεντρικό 
Πρωτόκολλο του Πανεπιστημίου Ιωαννίνων. 

Η αξιολόγηση των υποψηφίων γίνεται από 5μελή 
επιτροπή, η οποία αποτελείται από μέλη Δ.Ε.Π. του Πα¬ 
νεπιστημίου Ιωαννίνων ή άλλων Πανεπιστημίων της 
ημεδαπής ή ομοταγών Ιδρυμάτων της αλλοδαπής και η 
οποία συγκροτείται με απόφαση της Συγκλήτου του Πα¬ 
νεπιστημίου Ιωαννίνων.Τα μέλη της επιτροπής αξιολόγη¬ 
σης θα πρέπει να είναι επιστήμονες με αναγνωρισμένο 
κύρος, γνώση των ερευνητικών αντικειμένων και των 
πεδίων ειδίκευσηςτηςΚεντρικήςΔιεύθυνσηςτου Π.Ε.Κ., 
επαρκή πείρα σε θέματα αξιοποίησης των αποτελεσμά¬ 
των της έρευνας και διοίκησης φορέων ή ερευνητικών 
ομάδων και, ως σύνολο, η σύνθεση της επιτροπής αξι¬ 
ολόγησης να είναι αντιπροσωπευτική του εύρους των 
αντικειμένων της Κεντρικής Διεύθυνσης του Π.Ε.Κ.Η 5με¬ 


λής επιτροπή αξιολόγησης συνεδριάζει εφόσον είναι πα¬ 
ρόντα όλα τα μέλη της, εξετάζει όλες τις υποψηφιότητες 
με βάση τους πλήρεις φακέλους υποψηφιότητας καθώς 
και διαδικασίες συνέντευξης με κάθε υποψήφιο και, στη 
συνέχεια, αποφασίζει κατά πλειοψηφία, μέσα σε χρονικό 
διάστημα 45 ημερών από την καταληκτική ημερομη¬ 
νία κατάθεσης των υποψηφιοτήτων, για την κατάρτιση 
πίνακα αξιολόγησης των υποψηφίων. Η επιτροπή αξιο¬ 
λόγησης υποβάλλει στον Πρύτανη του Πανεπιστημίου 
Ιωαννίνων πίνακα με τη σειρά αξιολόγησης των υποψη¬ 
φίων ο οποίος συνοδεύεται από αιτιολογημένη έκθεση 
αξιολόγησης. Ο ορισμός του υποψηφίου τον οποίο θα 
επιλέξει η επιτροπή αξιολόγησης γίνεται με πράξη του 
Πρύτανη. Συγκεκριμένα, ο Πρύτανης του Πανεπιστημί¬ 
ου Ιωαννίνων με απόφαση του, η οποία δημοσιεύεται 
στην Εφημερίδα της Κυβερνήσεως, διορίζει υποχρεω¬ 
τικά ως Διευθυντή της Κεντρικής Διεύθυνσης του Π.Ε.Κ. 
τον πρώτο κατά σειρά αξιολόγησης υποψήφιο σύμφωνα 
με τον πίνακα τον οποίο έχει υποβάλει η επιτροπή αξι¬ 
ολόγησης. Σε περίπτωση κατά την οποία δεν υπάρχουν 
υποψηφιότητες, στη θέση Διευθυντή της Κεντρικής Διεύ¬ 
θυνσης του Π.Ε.Κ. τοποθετείται προσωρινά μέλος Δ.Ε.Π. 
του Πανεπιστημίου Ιωαννίνων το οποίο επιλέγεται από 
τη Σύγκλητο και ορίζεται με πράξη του Πρύτανη και, 
στη συνέχεια, γίνεται εκ νέου προκήρυξη για τη θέση 
του Διευθυντή της Κεντρικής Διεύθυνσης το αργότερο 
εντός ενός ημερολογιακού έτους από την ημερομηνία 
ορισμού του προσωρινού Διευθυντή. Ο Διευθυντής της 
Κεντρικής Διεύθυνσης συμμετέχει ως μέλος στο Διοι¬ 
κητικό Συμβούλιο του Π.Ε.Κ. και επίσης προΐσταται της 
Κεντρικής Διεύθυνσης του Π.Ε.Κ.. Οι αρμοδιότητες του 
Διευθυντή της Κεντρικής Διεύθυνσης περιγράφονται στα 
οικεία εδάφια, στο Άρθρο 5 (Διοικητικό Συμβούλιο) και 
στο Άρθρο 10 (Κεντρική Διεύθυνση). 

Η θητεία του Διευθυντή της Κεντρικής Διεύθυνσης του 
Π.Ε.Κ. είναι τριετής, με δυνατότητα ανανέωσης για μία 
ακόμη τριετία κατά μέγιστο. 

Άρθρο 9. Τριμελείς Συντονιστικές Επιτροπές 

Ινστιτούτων 

Κάθε Ινστιτούτο του Π.Ε.Κ. διοικείται από τριμελή Συ¬ 
ντονιστική Επιτροπή, στην οποία μετέχει ως Πρόεδρος 
ο Διευθυντής του αντίστοιχου Ινστιτούτου. Τα μέλη της 
Συντονιστικής Επιτροπής είναι μέλη Δ.Ε.Π. του Πανε¬ 
πιστημίου Ιωαννίνων, Καθηγητές Α' βαθμίδας ή στη 
βαθμίδα του Αναπληρωτή Καθηγητή, επιστήμονες με 
αναγνωρισμένο κύρος, οι οποίοι έχουν διοικητική πείρα 
και ερευνητική δραστηριότητα σχετική με το αντικείμενο 
του Ινστιτούτου, με εμπειρία στην προσέλκυση χρηματο¬ 
δοτήσεων για συναφή ερευνητικά προγράμματα ή έργα 
και στην αξιοποίηση των αποτελεσμάτων της έρευνας 
και δεν έχουν συμπληρώσει κατά την ημέρα κατά την 
οποία προκηρύσσεται η αντίστοιχη θέση το εξηκοστό 
τέταρτο (64ο) έτος της ηλικίας τους. Ειδικότερα, ο Διευ¬ 
θυντής του Ινστιτούτου και Πρόεδρος της Επιτροπής θα 
πρέπει να πληροί τα επιπλέον κριτήρια τα οποία αναφέ- 
ρονται στο Άρθρο 7 του παρόντος Κανονισμού. 

Επιπρόσθετα κριτήρια επιλογής είναι δυνατόν να ορί¬ 
ζονται ανά Ινστιτούτο, όπως εξειδικεύεται στο Κεφάλαιο 4 
του παρόντος εσωτερικού Κανονισμού. 

Για την επιλογή των μελών των Συντονιστικών Επιτρο¬ 
πών των Ινστιτούτων εκδίδεται προκήρυξη από τον Πρύ¬ 
τανη του Πανεπιστημίου Ιωαννίνων ύστερα από σύμφω¬ 
νη γνώμη της Συγκλήτου του Πανεπιστημίου Ιωαννίνων. 
Στην προκήρυξη αναφέρονται αναλυτικά τα κριτήρια 
επιλογής, όπως ορίζονται στην αμέσως προηγούμενη 
παράγραφο του παρόντος Κανονισμού, καθώς και όλα 
τα σχετικά δικαιολογητικά που θα πρέπει να κατατεθούν 
από τους υποψηφίους. Η προκήρυξη ανακοινώνεται 
στον διαδικτυακό τόπο του Πανεπιστημίου Ιωαννίνων 
και δημοσιεύεται δύο τουλάχιστον φορές σε δύο του¬ 
λάχιστον ημερήσιες εφημερίδες των Ιωαννίνων (έδρας 
του Π.Ε.Κ.) καθώς και σε μία εφημερίδα της Αθήνας ή 
της Θεσσαλονίκης. Υποψηφιότητες υποβάλλονται στο 
Κεντρικό Πρωτόκολλο του Πανεπιστημίου Ιωαννίνων. 

Η αξιολόγηση των υποψηφίων γίνεται από την ίδια 
5μελή επιτροπή, η οποία επιλέγει τους Διευθυντές των 
Ινστιτούτων. Οι πρώτοι σε κατάταξη υποψήφιοι επιλέγο¬ 
νται ως Διευθυντές και οι επόμενοι, κατά σειρά, ως μέλη 
των τριμελών επιτροπών. 

Σε περίπτωση κατά την οποία δεν υπάρχουν υποψη¬ 
φιότητες, στις αντίστοιχες θέσεις μελών Συντονιστικής 
Επιτροπής του αντίστοιχου Ινστιτούτου του Π.Ε.Κ. τοπο¬ 
θετούνται προσωρινά μέλη Δ.Ε.Π. του Πανεπιστημίου 
Ιωαννίνων τα οποία επιλέγονται από τη Σύγκλητο και 
ορίζονται με πράξη του Πρύτανη. Στη συνέχεια, γίνε¬ 
ται εκ νέου προκήρυξη για τις θέσεις των μελών της 
Συντονιστικής Επιτροπής του αντίστοιχου Ινστιτούτου 
το αργότερο εντός ενός ημερολογιακού έτους από την 
ημερομηνία ορισμού των προσωρινών μελών. 

Η Συντονιστική Επιτροπή συνεδριάζει, υπό την προε¬ 
δρία του Διευθυντή του Ινστιτούτου, σε τακτά χρονικά 
διαστήματα. Κατά τα λοιπά, η Συντονιστική Επιτροπή 
κάθε Ινστιτούτου λειτουργεί σύμφωνα με τις διατάξεις 
που διέπουν τον τρόπο λειτουργίας των συλλογικών ορ¬ 
γάνων του Πανεπιστημίου Ιωαννίνων και της Συγκλήτου 
του Πανεπιστημίου Ιωαννίνων. 

Ο Διευθυντής του Ινστιτούτου και Πρόεδρος της Συ¬ 
ντονιστικής Επιτροπής έχει την ευθύνη για τη λειτουργία 
του Ινστιτούτου, προΐσταται των υπηρεσιών του Ινστι¬ 
τούτου και ασκεί όλες τις αρμοδιότητες που αφορούν 
αποκλειστικά σε θέματα του εν λόγω Ινστιτούτου και 
του προσωπικού του, με εξαίρεση την αρμοδιότητα δι¬ 
καστικής και εξώδικης εκπροσώπησης η οποία ασκείται 
από τον Διευθυντή της Κεντρικής Διεύθυνσης (Άρθρο 10 
του παρόντος Κανονισμού). Συγκεκριμένα, ο Διευθυντής 
του Ινστιτούτου: 

(α) συντάσσει, με την επικουρία των υπολοίπων μελών 
της Συντονιστικής Επιτροπής και εισηγείται στο Διοικητι¬ 
κό Συμβούλιο του Π .Ε.Κ. το ερευνητικό και αναπτυξιακό 
πρόγραμμα του Ινστιτούτου 

(β) προωθεί την εφαρμογή και παραγωγική αξιοποίη¬ 
ση των αποτελεσμάτων της έρευνας ή την αξιοποίηση 
τους από όργανα λήψης αποφάσεων στον δημόσιο ή 
ιδιωτικό τομέα 

(γ) καταρτίζει τον προϋπολογισμό, τον απολογισμό και 
τον ισολογισμό του Ινστιτούτου και εισηγείται σχετικά 
στην Συντονιστική Επιτροπή του Ινστιτούτου 


(δ) εκτελεί τις αποφάσεις πρόσληψης και διορισμού 
προσωπικού και επιλαμβάνεται όλων των θεμάτων κα¬ 
τάστασης και πειθαρχίας του προσωπικού 
(ε) επιλαμβάνεται κάθε άλλου θέματος που είναι σχετι¬ 
κό με τη διοίκηση και λειτουργία του Ινστιτούτου, εκτός 
από την έγκριση προϋπολογισμού, απολογισμού και ισο¬ 
λογισμού του Ινστιτούτου η οποία ανήκει στις αρμοδιό¬ 
τητες του Διοικητικού Συμβουλίου του Π.Ε.Κ 
(στ) υπογράφει συμβάσεις για θέματα του Ινστιτούτου 
και εγκρίνει τις αποφάσεις για μετακινήσεις του προσω¬ 
πικού του Ινστιτούτου 

(ζ) ενημερώνει επίσημα, σε ετήσια βάση, το προσωπι¬ 
κό του Ινστιτούτου για την ερευνητική και αναπτυξιακή 
πορεία του Ινστιτούτου 

(η) ασκεί κάθε άλλη αρμοδιότητα η οποία του ανατί¬ 
θεται από το Διοικητικό Συμβούλιο του Π.Ε.Κ. 

Αν ο Διευθυντής ελλείπει ή κωλύεται να ασκήσει τα 
ανωτέρω καθήκοντα και αρμοδιότητες ή τα καθήκοντα 
και αρμοδιότητες του ως μέλους του Διοικητικού Συμ¬ 
βουλίου του Π.Ε.Κ, αναπληρώνεται από μέλος της Συντο¬ 
νιστικής Επιτροπής το οποίο ορίζεται ως Αναπληρωτής 
Διευθυντή του Ινστιτούτου κατά την πρώτη συνεδρίαση 
της Συντονιστικής Επιτροπής του Ινστιτούτου, ύστερα 
από ψηφοφορία μεταξύ των μελών της. Σε περίπτωση 
κατά την οποία τόσο ο Διευθυντής όσο και ο Αναπληρω¬ 
τής Διευθυντή ενός Ινστιτούτου ελλείπουν ή κωλύονται 
για οιονδήποτε λόγο να ασκήσουν τα καθήκοντά τους, 
καθήκοντα και αρμοδιότητες Διευθυντή του αντίστοιχου 
Ινστιτούτου ασκεί ο Πρόεδρος του Διοικητικού Συμβου¬ 
λίου του Π.Ε.Κ. και σε περίπτωση απουσίας, κωλύματος 
ή έλλειψης Προέδρου, ο Αντιπρόεδρος του Διοικητικού 
Συμβουλίου. 

Ως σύνολο, η τριμελής Συντονιστική Επιτροπή είναι 
αρμόδια κυρίως για την κατάρτιση του ερευνητικού 
και αναπτυξιακού προγράμματος του αντίστοιχου Ιν¬ 
στιτούτου και την κατάρτιση σχεδίου για τα κονδύλια 
του ετήσιου προϋπολογισμού του Π.Ε.Κ. που αφορούν 
τις δραστηριότητες του αντίστοιχου Ινστιτούτου. Στις 
αρμοδιότητες της Συντονιστικής Επιτροπής ανήκουν: 

(α) η επικουρία του Διευθυντή του Ινστιτούτου και Π ρο- 
έδρου της Συντονιστικής Επιτροπής στην άσκηση των 
καθηκόντων και αρμοδιοτήτων του, ιδίως στη σύνταξη 
του ερευνητικού και αναπτυξιακού προγράμματος, του 
προϋπολογισμού και απολογισμού του Ινστιτούτου 
(β) η παρακολούθηση του ερευνητικού, τεχνολογικού 
και αναπτυξιακού προγράμματος του Ινστιτούτου 
(γ) η αποτίμηση του έργου του Ινστιτούτου σε σχέση 
με την εκάστοτε στρατηγική επιστημονικής έρευνας και 
τεχνολογίας 

(δ) η γνωμοδότηση σε ειδικά ερωτήματα που μπορεί 
να υποβάλλονται από τον Πρύτανη του Πανεπιστημίου 
Ιωαννίνων, τη Σύγκλητο του Πανεπιστημίου Ιωαννίνων 
ή το Διοικητικό Συμβούλιο του Π.Ε.Κ. 

(ε) ο καθορισμός της διαδικασίας παραλαβής υλικών 
και υπηρεσιών που αφορούν στο αντίστοιχο Ινστιτούτο, 
προτάσεις προς το Διοικητικό Συμβούλιο του Π.Ε.Κ. για 
αναθέσεις έργων, έγκριση υλοποίησης νέων έργων και 
κάθε άλλη αρμοδιότητα η οποία ανατίθεται στην αντί¬ 
στοιχη Συντονιστική Επιτροπή με απόφαση του Διοικη¬ 
τικού Συμβουλίου του Π.Ε.Κ. 

Για τα θέματα που συζητούνται στην Συντονιστική 
Επιτροπή τηρούνται περιληπτικά πρακτικά από υπάλ¬ 
ληλο του Ινστιτούτου ή υπάλληλο του Πανεπιστημίου 
Ιωαννίνων ο οποίος ορίζεται για τον σκοπό αυτόν από 
τον Διευθυντή του Ινστιτούτου με σύμφωνη γνώμη του 
Πρύτανη του Πανεπιστημίου Ιωαννίνων. 

Αποφάσεις της Συντονιστικής Επιτροπής λαμβάνονται 
ομόφωνα ή κατά πλειοψηφία των μελών της εφόσον η 
απόφαση είναι σύμφωνη με την γνώμη του Προέδρου 
και Διευθυντή του Ινστιτούτου. Σε περίπτωση διαφωνίας 
του Διευθυντή του Ινστιτούτου προς ομόφωνη γνώμη 
των υπολοίπων δύο μελών της Συντονιστικής Επιτροπής, 
ο Διευθυντής υποχρεούται να θέσει το θέμα στο Διοικη¬ 
τικό Συμβούλιο του Π.Ε.Κ. προς επίλυση της διαφωνίας. 

Η θητεία των μελών των Συντονιστικών Επιτροπών 
των Ινστιτούτων του Π.Ε.Κ. είναι τριετής, με δυνατότητα 
ανανέωσης για μία ακόμη τριετία κατά μέγιστο. 

Άρθρο 10. Κεντρική Διεύθυνση 

Η Κεντρική Διεύθυνση του Π.Ε.Κ. συγκροτείται από τον 
Διευθυντή Κεντρικής Διεύθυνσης και από προσωπικό το 
οποίο προέρχεται από το διοικητικό προσωπικό καθε- 
νός από τα έξι Ινστιτούτα του Π.Ε.Κ. ή διατίθεται για τον 
σκοπό αυτόν από το Πανεπιστήμιο Ιωαννίνων. 

Ο Διευθυντής Κεντρικής Διεύθυνσης (Άρθρο 8 του πα¬ 
ρόντος Κανονισμού) προΐσταται της Κεντρικής Διεύθυν- 
σηςτου Π.Ε.Κ., συμμετέχει ως μέλος στο Διοικητικό Συμ¬ 
βούλιο και επιμελείται για την εκτέλεση των αποφάσεων 
του Διοικητικού Συμβουλίου, ρυθμίζει τεχνικά θέματα 
που τυχόν ανακύπτουν στις σχέσεις μεταξύ διαφορετι¬ 
κών Ινστιτούτων του Π.Ε.Κ. και εκπροσωπεί το Π.Ε.Κ. στα 
δικαστήρια και στις εξώδικες σχέσεις του, εκτός εάν το 
Διοικητικό Συμβούλιο ορίσει διαφορετικά. Σε περίπτω¬ 
ση απουσίας, κωλύματος ή έλλειψης του Διευθυντή της 
Κεντρικής Διεύθυνσης τις αρμοδιότητες αυτού ασκεί ο 
Πρόεδρος του Διοικητικού Συμβουλίου του Π .Ε.Κ. και σε 
περίπτωση απουσίας, κωλύματος ή έλλειψης Προέδρου, 
ο Αντιπρόεδρος του Διοικητικού Συμβουλίου. 

Η Κεντρική Διεύθυνση λειτουργεί στην έδρα του 
Π.Ε.Κ., στο Πανεπιστήμιο Ιωαννίνων, και είναι αρμόδια 
για όλα τα θέματα διοικητικής μέριμνας που αφορούν 
στη λειτουργία του Π.Ε.Κ. και των Ινστιτούτων του, όπως 
θέματα υπηρεσιακής και μισθολογικής κατάστασης του 
οιασδήποτε φύσεως προσωπικού του Π. Ε. Κ., κατάρτιση- 
παρακολούθηση της εκτέλεσης του προϋπολογισμού 
του Π.Ε.Κ., φροντίδα για τη διαχείριση των αναγκαίων 
υλικών και εφοδίων για τη λειτουργία του Π.Ε.Κ. και την 
είσπραξη οιωνδήποτε εσόδων, για τα θέματα αλληλο¬ 
γραφίας, πρωτοκόλλου, γενικού αρχείου, και όλα τα θέ¬ 
ματα που περιγράφονται αναλυτικότερα στο Άρθρο 13 
του παρόντος Κανονισμού. 

Η Κεντρική Διεύθυνση διαρθρώνεται σε τμήματα 
τα οποία διεκπεραιώνουν δραστηριότητες ομοειδείς 
(βλ. Κεφάλαιο 3 του παρόντος Κανονισμού). Το Διοικη¬ 
τικό Συμβούλιο του Π.Ε.Κ. με αποφάσεις του έπειτα από 
εισήγηση του Διευθυντή της Κεντρικής Διεύθυνσης μπο¬ 
ρεί να δημιουργεί νέα τμήματα, να καταργεί υπάρχοντα 
και να ορίζει τις δραστηριότητες τους για την καλύτερη 


οργάνωση της Κεντρικής Διεύθυνσης και την αντίστοι¬ 
χη παροχή υπηρεσιών, εντός του πλαισίου του νόμου 
1514/1985 και του προεδρικού διατάγματος 432/1987, 
όπως ισχύουν κάθε φορά. Τα τμήματα της Κεντρικής Δι¬ 
εύθυνσης λειτουργούν για την κατά το δυνατόν καλύτε¬ 
ρη εξυπηρέτηση των Ινστιτούτων, την αύξηση της παρα¬ 
γωγικότητας του προσωπικού, την αρμονική συνεργασία 
με τις υπηρεσίες των Ινστιτούτων και την δυνατότητα 
ελέγχου ή ανασχεδιασμού των παρεχόμενων υπηρεσιών. 
Τα τμήματα της Κεντρικής Διεύθυνσης παρέχουν άμε¬ 
ση παροχή υπηρεσιών στα Ινστιτούτα, συνεργαζόμενα 
σε θέματα της αρμοδιότητάς τους με τα εξουσιοδοτη¬ 
μένα όργανα των Ινστιτούτων (Διευθυντές, τριμελείς 
Συντονιστικές Επιτροπές, στελέχη, γραμματείες, κ.λπ.) 
στο πλαίσιο νόμων, διαταγμάτων και των αποφάσεων 
του Διοικητικού Συμβουλίου του Π.Ε.Κ. Οι ειδικότητες 
του προσωπικού της Κεντρικής Διεύθυνσης το οποίο 
στελεχώνει τα τμήματα καθορίζονται, σύμφωνα με το 
θεσμικό πλαίσιο που προαναφέρθηκε, από αποφάσεις 
του Διοικητικού Συμβουλίου του Π.Ε.Κ. με βάση τις αντί¬ 
στοιχες εκάστοτε ανάγκες. Ο αριθμός του προσωπικού 
που καλύπτει τις ανάγκες ανά τμήμα, οι μετακινήσεις 
προσωπικού μεταξύ των τμημάτων, ο ορισμός προϊστα¬ 
μένων των τμημάτων και ο ορισμός προϊσταμένων για 
τον συντονισμό των τμημάτων καθορίζονται με αποφά- 
σειςτου Διοικητικού Συμβουλίου έπειτα από εισηγήσεις 
του Διευθυντή της Κεντρικής Διεύθυνσης. 

Ένα μέρος των υπηρεσιών οι οποίες παρέχονται από 
τα τμήματα της Κεντρικής Διεύθυνσης του Π.Ε.Κ. (Άρ¬ 
θρο 13 του παρόντος Κανονισμού) θα διεκπεραιώνεται 
μέσω προσωπικού το οποίο διατίθεται για τις ανάγκες 
του Π.Ε.Κ. από το Πανεπιστήμιο Ιωαννίνων με απόφαση 
του Πρύτανη και σύμφωνη γνώμη της Συγκλήτου του 
Πανεπιστημίου Ιωαννίνων. 

Άρθρο 11. Παύση μελών 

του Διοικητικού Συμβουλίου 
Παύση μελών του Διοικητικού Συμβουλίου προβλέπε- 
ται στις εξής περιπτώσεις: (α) Πρόεδροςτου Διοικητικού 
Συμβουλίου ή άλλα μέλη του Διοικητικού Συμβουλίου 
(Διευθυντές Ινστιτούτων ή Διευθυντής της Κεντρικής 
Διεύθυνσης) τα οποία υποπίπτουν σε σοβαρή παράβαση 
ρητών διατάξεων νόμου ή κανονισμών που διέπουν τη 
λειτουργία του Π.Ε.Κ. ή αμελούν συστηματικά την εκτέ¬ 
λεση των καθηκόντων τους δυνατόν να απαλλάσσονται 
από τα καθήκοντά τους, με απόφαση του Πρύτανη του 
Πανεπιστημίου Ιωαννίνων η οποία εκδίδεται ύστερα από 
διατύπωση πλήρως αιτιολογημένης σύμφωνης γνώμης 
του Διοικητικού Συμβουλίου του Π.Ε.Κ. 

(β) Προσωποπαγείς θέσεις ερευνητών στο Π.Ε.Κ. που 
έχουν καταληφθεί από μέλη Δ.Ε.Π. του Πανεπιστημίου 
Ιωαννίνων τα οποία έχουν διοριστεί σε θέσεις Προέδρου 
του Διοικητικού Συμβουλίου ή άλλων μελών του Διοικη¬ 
τικού Συμβουλίου (Διευθυντή Ινστιτούτου ή Διευθυντή 
Κεντρικής Διεύθυνσης) καταργούνται αυτοδίκαια εφό¬ 
σον αυτά τα μέλη συνταξιοδοτηθούν ή θεμελιώσουν 
δικαίωμα συνταξιοδότησης. 

Μέρος Β: Οργανωτική Διάρθρωση 

Κεφάλαιο 3: Διάρθρωση του Πανεπιστημιακού Ερευνητικού Κέντρου 

Άρθρο 12. Γενική Διάρθρωση - Οργανόγραμμα 
•Το Π.Ε.Κ.του Πανεπιστημίου Ιωαννίνων αποτελείται από: 

(α) την Κεντρική Διεύθυνση 

(β) τα έξι Ινστιτούτα, όπως αναφέρονται και περιγράφονται κατωτέρω (Κεφάλαιο 4) 
• Οργανόγραμμα του Π.Ε.Κ. 


Υπουργείο Παιδείας Έρευνας και Θρησκευμάτων 

Πανεπιστήμιο Ιωαννίνων 

Πανεπιστημιακό Ερευνητικό Κέντρο (Π.Ε.Κ.) 

Διοικητικό Συμβούλιο 


Ινστιτούτα 

Κεντρική Διεύθυνση 

Ινστιτούτο Βιοεπιστημών (Ι.ΒΕ.) 

Διοικητική Υπηρεσία 

Ινστιτούτο Περιβάλλοντος και Αειφόρου Ανάπτυξης (Ι.Π.Α.Α.) 

Οικονομική Υπηρεσία 

Ινστιτούτο Επιστήμης και Μηχανικής Υλικών και Υπολογισμών (Ι.Ε.Μ.Υ.Υ.) 

Τεχνική Υπηρεσία 

Ινστιτούτο Οικονομικής Ανάλυσης και Αλληλέγγυας Οικονομίας (Ι.Ο.Α.Α.Ο.) 

Τμήμα τεκμηρίωσης 

Ινστιτούτο Ανθρωπιστικών και Κοινωνικών Σπουδών (Ι.Α.Κ.) 

Νομικό γραφείο 

Ινστιτούτο Ψηφιακής Καινοτομίας (Ι.ΨΗ.Κ.) 

Γραφείο διεθνών 
και δημοσίων σχέσεων 


Άρθρο 13. Αντικείμενα και 

Εσωτερική Διάρθρωση Κεντρικής Διεύθυνσης 

Η Κεντρική Διεύθυνση του Π.Ε.Κ. είναι αρμόδια για 
όλα τα θέματα διοικητικής μέριμνας που αφορούν στη 
λειτουργία του Π.Ε.Κ. και των Ινστιτούτων του. Επίσης, 
είναι υπεύθυνη ώστε εντός των πρώτων πέντε μηνών 
κάθε έτους να γίνεται ο ετήσιος τακτικός έλεγχος της 
οικονομικής διαχείρισης του Π.Ε.Κ., του προηγούμενου 
έτους, από δύο Ορκωτούς Ελεγκτές Αογιστές, μέλη του 
Σώματος Ορκωτών Ελεγκτών Λογιστών (Σ.Ο.Ε.Λ),οι οποί¬ 
οι επιλέγονται από το Π.Ε.Κ. Η έκθεση του πορίσματος 
ελέγχου κοινοποιείται στον εποπτεύοντα Υπουργό έως 
την 30ηΙουνίου του ιδίου έτους. Η Κεντρική Διεύθυνση 
του Π.Ε.Κ. είναι διαρθρωμένη σε έξι τμήματα, όπως περι- 
γράφονται στη συνέχεια. Με την έναρξη της λειτουργίας 
του Π ΕΚ στελεχώνεται άμεσα και λειτουργεί η διοικητική 
υπηρεσία. Τα άλλα τμήματα στελεχώνονται και τίθενται 
σε λειτουργία ανάλογα με την ανάπτυξη και την εξέλιξη 
και των επιμέρους Ινστιτούτων και τις λειτουργικές ανά¬ 
γκες του Π ΕΚ με απόφαση της Συγκλήτου 

Τα τμήματα της Κεντρικής Διεύθυνσης λειτουργούν 
για την κατά το δυνατόν καλύτερη εξυπηρέτηση των Ιν¬ 
στιτούτων, την αύξηση της παραγωγικότητας του προ¬ 
σωπικού, την αρμονική συνεργασία με τις υπηρεσίες των 
Ινστιτούτων και την δυνατότητα ελέγχου ή ανασχεδια¬ 
σμού των παρεχόμενων υπηρεσιών (βλ. Άρθρο 10 του 
παρόντος Κανονισμού). Η Κεντρική Διεύθυνση διαρθρώ¬ 
νεται στα εξής τμήματα: 

(α) Διοικητική Υπηρεσία. Περιλαμβάνει τμήμα γραμ¬ 
ματείας και τμήμα προσωπικού. Στελεχώνεται από προ¬ 
σωπικό το οποίο προσλαμβάνεται από το Π.Ε.Κ. (βλ. Κε¬ 
φάλαιο 8 του παρόντος Κανονισμού) και επικουρείται 
από προσωπικό το οποίο διατίθεται για τις ανάγκες του 


Π.Ε.Κ. από το Πανεπιστήμιο Ιωαννίνων με απόφαση του 
Πρύτανη και σύμφωνη γνώμη της Συγκλήτου του Πανε¬ 
πιστημίου Ιωαννίνων. 

(α-1) Τμήμα Γραμματείας, με τις εξής αρμοδιότητες: 

• να παρέχει γραμματειακή υποστήριξη στο Διοικητι¬ 
κό Συμβούλιο του Π.Ε.Κ., στον Διευθυντή της Κεντρικής 
Διεύθυνσης και στα τμήματα της Κεντρικής Διεύθυνσης 
του Π.Ε.Κ. 

• να φροντίζει για την τήρηση των πρακτικών του Δι¬ 
οικητικού Συμβουλίου του Π.Ε.Κ. 

• να τηρεί αρχείο και να παρέχει οιεσδήποτε σχετικές 
πληροφορίες προς τρίτους στο πλαίσιο των αποφάσεων 
του Διοικητικού Συμβουλίου του Π.Ε.Κ. 

• να τηρεί το πρωτόκολλο αλληλογραφίας και το αρχείο 
της Κεντρικής Διεύθυνσης και να ενημερώνει τα Ινστι¬ 
τούτα για τις αποφάσεις του Διοικητικού Συμβουλίου 
του Π.Ε.Κ. 

• να φροντίζει για την ομαλή λειτουργία των τηλεφώ¬ 
νων, θ-ιύίθΜ και ϊθΙθΓβχ της Κεντρικής Διεύθυνσης 

• να διεκπεραιώνει την αλληλογραφία του Π.Ε.Κ. και τις 
λοιπές αποστολές έντυπου υλικού προς το εσωτερικό 
και το εξωτερικό 

(α-2) Τμήμα Προσωπικού, με τις εξής αρμοδιότητες: 

• να χειρίζεται τα θέματα υπηρεσιακής κατάστασης 
και μεταβολών του κάθε φύσεως και κατηγορίας προ¬ 
σωπικού 

• να φροντίζει για την υλοποίηση αποφάσεων του Δι¬ 
οικητικού Συμβουλίου του Π.Ε.Κ. που αφορούν σε όλα 
τα θέματα προσωπικού, όπως προσλήψεις, αναθέσεις έρ¬ 
γων, ή υποτροφίες, καταρτίζοντας τις σχετικές συμβάσεις 

• να φροντίζει για τη διεκπεραίωση των πόσης φύσεως 
θεμάτων αποδοχών ή άλλων απολαβών του προσωπικού 
και σύνταξη μισθοδοτικών καταστάσεων (παρακολούθη¬ 
ση αδειών, απουσιών, κ.λπ.) 

• να παρακολουθεί και να εφαρμόζει τη νομοθεσία και 
τις σχετικές εγκυκλίους που αφορούν στη μισθοδοσία, 
ασφαλιστικά θέματα, φόρους και οιοδήποτε άλλο θέμα 
προσωπικού 

• να φροντίζει για την έγκαιρη πληρωμή αμοιβών, φό¬ 
ρων, ασφαλιστικών εισφορών, την έκδοση βεβαιώσεων 
αποδοχών και την παροχή οιωνδήποτε στοιχείων σχε¬ 
τικών με θέματα προσωπικού του Π.Ε.Κ. προς τρίτους 
(όπως εφορία, διεύθυνση εργασίας, ΟΑΕΔ, κ.λπ.) 

• να τηρεί αρχείο προσωπικού και να παρέχει οιεσδή- 
ποτε σχετικές πληροφορίες προς το Διοικητικό Συμβού¬ 
λιο του Π.Ε.Κ. και προςτις αρμόδιες κρατικές υπηρεσίες. 

(β) Οικονομική Υπηρεσία. Έχει ως αρμοδιότητες (1) 
να παρακολουθεί, να καταγράφει, να ταξινομεί και να 
διαφυλάσσει μέσω του λογιστικού σχεδίου και του μη¬ 
χανογραφικού πληροφοριακού συστήματος του Π.Ε.Κ. 
την πραγματοποίηση των οικονομικών γεγονότων και 
να διανέμει τις σχετικές πληροφορίες στα άλλα τμήματα 
και υπηρεσίες του Π.Ε.Κ., στις εποπτικές αρχές και όπου 
αλλού ζητείται ή παρίσταται ανάγκη, (2) να συντάσσει, σε 
συνεργασία και με το τμήμα προσωπικού, τον γενικό και 
τον τακτικό προϋπολογισμό του Π.Ε.Κ. ανά έτος, καθώς 
και τον απολογισμό οικονομικής διαχείρισης του Π.Ε.Κ. 
και να τους υποβάλλει προς έγκριση στο Διοικητικό 
Συμβούλιο του Π.Ε.Κ. και, στη συνέχεια, να αποστέλλει 
τους εγκεκριμένους προϋπολογισμούς-απολογισμό στις 
αρμόδιες υπηρεσίες του Υπουργείου Παιδείας, Έρευνας 
και Θρησκευμάτων, (3) να συντάσσει τις περιοδικές και 
ετήσιες καταστάσεις οικονομικής διαχείρισης και να τις 
υποβάλλει όπου απαιτείται σύμφωνα με τις κείμενες δι¬ 
ατάξεις (ισολογισμός και απολογισμός), (4) να συντάσσει 
και να υποβάλλει τις Δηλώσεις Φορολογίας Εισοδήματος, 
Ακίνητης Περιουσίας, Φόρου Προστιθέμενης Αξίας, μέσα 
στις προθεσμίες όπως ορίζονται από τους νόμους και 
τις αποφάσεις της πολιτείας, (5) να παρακολουθεί την 
ασφάλιση της κινητής και ακίνητης περιουσίας του Π.Ε.Κ. 
καθώς και την ασφάλιση του για αστική ευθύνη έναντι 
τρίτων, (6) να πραγματοποιεί τη διαχείριση και αξιοποίη¬ 
ση των χρηματικών διαθεσίμωντου Π.Ε.Κ. στιςΤράπεζες 
με τη μορφή καταθέσεων προθεσμίας και αγορά κινητών 
αξιών, στο πλαίσιο εκτέλεσης πάγιων ή ειδικών εντολών 
του Διοικητικού Συμβουλίου ή του Διευθυντή Κεντρικής 
Διεύθυνσης, (7) να συνεργάζεται με τη διοικητική υπη¬ 
ρεσία παρέχοντας όλες τις απαραίτητες διευκολύνσεις 
και τις σχετικές πληροφορίες κατά την διεξαγωγή του 
ετήσιου ελέγχου της Οικονομικής Διαχείρισης του Π.Ε.Κ. 
από τους Ορκωτούς Ελεγκτές, (8) να συμμετέχει σε όλους 
τους τακτικούς και έκτακτους ελέγχους από τα Όργανα 
του Ελληνικού Κράτους και τους Διεθνείς Οργανισμούς 
(Ειδικά Ελεγκτικά Όργανα, Ελεγκτικό Συνέδριο, κ.λπ.) για 
την οικονομική διαχείριση των συμβάσεων των εκτε- 
λούμενων έργων, (9) να συμμετέχει στον σχεδίασμά της 
οργάνωσης ή αναδιοργάνωσης των διαδικασιών των 
διοικητικών και οικονομικών δραστηριοτήτων του Π.Ε.Κ. 
και να εισηγείται στον Διευθυντή Κεντρικής Διεύθυνσης 
και δι’ αυτού στο Διοικητικό Συμβούλιο του Π.Ε.Κ. μέτρα 
για την αποδοτικότερη λειτουργία της Οικονομικής Υπη¬ 
ρεσίας της Κεντρικής Διεύθυνσης. 


Η Οικονομική Υπηρεσία περιλαμβάνει τμήμα προ¬ 
ϋπολογισμού και απολογισμού, τμήμα ταμείου, τμή¬ 
μα προμηθειών και τμήμα εσόδων. Στελεχώνεται από 
προσωπικό το οποίο προσλαμβάνεται από το Π.Ε.Κ. (βλ. 
Κεφάλαιο 8 του παρόντος Κανονισμού) και επικουρείται 
από προσωπικό το οποίο διατίθεται για τις ανάγκες του 
Π.Ε.Κ. από το Πανεπιστήμιο Ιωαννίνων με απόφαση του 
Πρύτανη και σύμφωνη γνώμη της Συγκλήτου του Πανε¬ 
πιστημίου Ιωαννίνων. 

(β-1) Τμήμα προϋπολογισμού και απολογισμού, με τις 
εξής αρμοδιότητες: 

• να συντάσσει ετησίως τον τακτικό προϋπολογισμό, 
τον γενικό προϋπολογισμό, καθώς και τον απολογισμό 
οικονομικής διαχείρισης του Π.Ε.Κ. και να τους υποβάλλει 
προς έγκριση στο Διοικητικό Συμβούλιο του Π.Ε.Κ. και, 
στη συνέχεια, να αποστέλλει τους εγκεκριμένους προϋπο¬ 
λογισμούς και απολογισμό στις αρμόδιες υπηρεσίες του 
Υπουργείου Παιδείας, Έρευνας και Θρησκευμάτων, εντός 
των προθεσμιών που προβλέπονται από τις σχετικές δι¬ 
ατάξεις. Οι εν λόγω διαδικασίες και το περιεχόμενο των 
εγγράφων του τακτικού προϋπολογισμού, του γενικού 
προϋπολογισμού και του απολογισμού οικονομικής δια¬ 
χείρισης περιγράφονται αναλυτικότερα στο Κεφάλαιο 6 
του παρόντος Κανονισμού. 

(β-2) Τμήμα ταμείου, με τις εξής αρμοδιότητες: 

• να καταγράφει τις εισπράξεις των εσόδων (από επι¬ 
χορηγήσεις εσωτερικού και εξωτερικού, από παροχές 
υπηρεσιών, από δωρεές κ.λπ.), να συμπληρώνει και να 
εκδίδει τα απαραίτητα σχετικά αποδεικτικά στοιχεία 

• να πραγματοποιεί και να καταγράφει τις πληρωμές 
και τις υποχρεώσεις του Π.Ε.Κ. προς το προσωπικό και 
τους συνεργάτες του για αμοιβές και αποζημιώσεις, 
στους προμηθευτές για αγορές υλικών και λήψη υπη¬ 
ρεσιών, στους ασφαλιστικούς οργανισμούς για απόδο¬ 
ση εισφορών, στο Ελληνικό Δημόσιο για την απόδοση 
παρακρατούμενων φόρων και Φόρων Προστιθέμενης 
Αξίας, και να παραλαμβάνει και να αρχειοθετεί τα νόμιμα 
δικαιολογητικά για τις πληρωμές αυτές 

• να εκδίδει και να αποστέλλει τις βεβαιώσεις παρα¬ 
κρατούμενων φόρων εισοδήματος επί των τιμολογίων 
των προμηθευτών 

• να παρακολουθεί τα χρηματικά διαθέσιμα του Π.Ε.Κ., 
να πραγματοποιεί τον έλεγχο συμφωνίας των λογαρια¬ 
σμών με τιςΤράπεζες και να επιμερίζει τα χρηματικά δι¬ 
αθέσιμα σε ελεύθερα και σε δεσμευμένα διαθέσιμα για 
την εκτέλεση συμβατικών υποχρεώσεων 

• να συνεργάζεται με όλα τα τμήματα για την έγκαιρη 
και σωστή ταμειακή αντιμετώπιση των αναγκών και πα¬ 
ρακολούθηση των οικονομικών λογαριασμών του Π.Ε.Κ. 

•να παρακολουθεί και να διαχειρίζεται, μετά την έκδοση 
των σχετικών αποφάσεων του Διοικητικού Συμβουλίου 
του Π.Ε.Κ., όλες τις μετακινήσεις του προσωπικού και των 
συνεργατών του Π.Ε.Κ. στην Ελλάδα και στο εξωτερικό 

• να τακτοποιεί όλα τα παραστατικά δικαιολογητικά 
έγγραφα των εισπράξεων και πληρωμών σε χρονολο¬ 
γικό αρχείο, το οποίο χρησιμοποιείται για την επιβεβαί¬ 
ωση των οικονομικών γεγονότων κατά τους ελέγχους 
της γενικής διαχείρισης του Π.Ε.Κ. αλλά και κατά τους 

ειδικούς ελέγχους οι οποίοι διενεργούνται στο πλαίσιο 
των συμβάσεων των εκτελούμενων ερευνητικών ή/και 
επενδυτικών έργων 

(β-3) Τμήμα προμηθειών, με τις εξής αρμοδιότητες: 

• να διενεργεί έλεγχο και να καταχωρεί τα τιμολόγια 
των προμηθευτών από το εσωτερικό και το εξωτερικό 
για την απόκτηση πάγιων περιουσιακών στοιχείων, υλι¬ 
κών, τη λήψη υπηρεσιών, συνεργασιών, δικαιωμάτων, 
διπλωμάτων ευρεσιτεχνίας, δαπανών στο πλαίσιο εκ¬ 
παιδευτικών σεμιναρίων, συνεδρίων, συνδρομών και δη¬ 
μοσιεύσεων σε επιστημονικά περιοδικά και εφημερίδες, 
την αγορά βιβλίων για τον εμπλουτισμό των βιβλιοθη¬ 
κών των Ινστιτούτων του Π.Ε.Κ., καθώς και για οιαδήποτε 
άλλη εγκεκριμένη δαπάνη που είναι απαραίτητη για τη 
λειτουργία του Π.Ε.Κ. 

• να συνεργάζεται με το τμήμα ταμείου για πληρωμή 
των προμηθευτών στο εσωτερικό και το εξωτερικό της 
χώρας 

• να διεκπεραιώνει, με συνεργαζόμενα εκτελωνιστι¬ 
κά γραφεία, τις εργασίες για την εισαγωγή αγαθών από 
το εξωτερικό ή για την εξαγωγή στο εξωτερικό υλικών, 
συσκευών, μηχανημάτων, επιστημονικών οργάνων και 
λοιπού εξοπλισμού με σκοπό τον έλεγχο, συντήρηση, 
βελτίωση ή επισκευή τους, καθώς και την επανεισαγωγή 
τους στο εσωτερικό της χώρας και την επιστροφή τους 
στις εγκαταστάσεις του Π.Ε.Κ. 

• να παρακολουθεί τις συμβάσεις για την συντήρηση 
εξοπλισμού και εγκαταστάσεων του Π.Ε.Κ. καθώς και για 
τη φύλαξη του περιβάλλοντος χώρου και κτιρίων του 
Π.Ε.Κ. 

• να ελέγχει, να συντάσσει και να υποβάλλει στη Δη¬ 
μόσιες Οικονομικές Υπηρεσίες τις καταστάσεις των πα- 
ρακρατούμενων φόρων επί των τιμολογίων των προμη¬ 
θευτών για αγορές υλικών και λήψεις υπηρεσιών 

• να ελέγχει, να συντάσσει και να υποβάλλει στη Γενική 
Γραμματεία Πληροφορικών Συστημάτων του Υπουργεί¬ 
ου Οικονομίας και Οικονομικών όλες τις καταστάσεις 
και πληροφορίες σχετικά με τις συναλλαγές του Π.Ε.Κ. 
(ως προς τα τιμολόγια, χρεωστικά και πιστωτικά, προ¬ 
μηθευτές, και το οριστικό ισοζύγιο κάθε διαχειριστικής 
χρήσεως) 

• να τακτοποιεί και να παρακολουθεί σε χρονολογικό 
αρχείο όλα τα παραστατικά δικαιολογητικά έγγραφα 
των ως άνω δαπανών, το οποίο χρησιμοποιείται για την 
επιβεβαίωση των οικονομικών γεγονότων κατά τους 
ελέγχους της γενικής διαχείρισης του Π.Ε.Κ. αλλά και 
κατά τους ειδικούς ελέγχους οι οποίοι διενεργούνται στο 
πλαίσιο των συμβάσεων των εκτελούμενων ερευνητικών 
ή/και επενδυτικών έργων 

(β-4) Τμήμα εσόδων, με τις εξής αρμοδιότητες: 

• να λαμβάνει από τα Ινστιτούτα εγκεκριμένες συμβά¬ 
σεις του Π.Ε.Κ. σχετικά με παροχή υπηρεσιών και πώ¬ 
ληση προϊόντων σε πελάτες, τις οποίες καταχωρεί στο 
ηλεκτρονικό πληροφοριακό σύστημα και παρακολουθεί 
για την έγκαιρη και αποτελεσματική υλοποίησή τους 

• να εκδίδει τα νόμιμα παραστατικά (δελτία αποστο¬ 
λής, τιμολόγια) προς πελάτες του Π.Ε.Κ., σύμφωνα με τις 
ισχύουσες συμβάσεις και τις εντολές των Διευθυντών 
των εμπλεκόμενων Ινστιτούτων 


• να συνεργάζεται με τα εμπλεκόμενα Ινστιτούτα και 
το τμήμα ταμείου για την είσπραξη των απαιτήσεων από 
τους πελάτες του Π.Ε.Κ. 

■ να συνεργάζεται με το τμήμα προμηθειών για την 
υποβολή ετήσιων καταστάσεων των συναλλαγών του 
Π.Ε.Κ. με πελάτες (τιμολογίων χρεωστικών και πιστωτι¬ 
κών) στη Γενική Γραμματεία Πληροφορικών Συστημάτων 
του Υπουργείου Οικονομίας και Οικονομικών 

• να τακτοποιεί και να παρακολουθεί σε χρονολογικό 
αρχείο όλα τα παραστατικά δικαιολογητικά έγγραφα των 
ως άνω εσόδων, το οποίο χρησιμοποιείται για την επιβε¬ 
βαίωση των οικονομικών γεγονότων κατά τους ελέγχους 
της γενικής διαχείρισης του Π.Ε.Κ. αλλά και κατά τους 
ειδικούς ελέγχους οι οποίοι διενεργούνται στο πλαίσιο 
των συμβάσεων των εκτελούμενων ερευνητικών ή/και 
επενδυτικών έργων 

(γ) Τεχνική Υπηρεσία. Περιλαμβάνει τμήμα μελετών, 
τμήμα εκτέλεσης έργων, τμήμα συντήρησης και λει¬ 
τουργίας, τμήμα υγιεινής και ασφάλειας εργαζομένων. 
Στελεχώνεται από προσωπικό το οποίο προσλαμβάνεται 
από το Π.Ε.Κ. (βλ. Κεφάλαιο 8 του παρόντος Κανονισμού) 
και επικουρείται από προσωπικό το οποίο διατίθεται για 
τις ανάγκες του Π.Ε.Κ. από το Πανεπιστήμιο Ιωαννίνων 
με απόφαση του Πρύτανη και σύμφωνη γνώμη της Συ¬ 
γκλήτου του Πανεπιστημίου Ιωαννίνων. 

(γ-1) Τμήμα μελετών, με τις εξής αρμοδιότητες: 

• να εκπονεί τις πάσης φύσεως τεχνικές μελέτες τεχνι¬ 
κών έργων του Π.Ε.Κ., να μεριμνά για την έκδοση των 
κάθε είδους απαιτούμενων αδειών Δημοσίων Αρχών, 
να συντάσσει τα απαραίτητα Τεχνικά Δελτία Έργων, και 
να διενεργεί κάθε διαδικασία προβλεπόμενη από τη 
νομοθεσία περί μελετών του δημοσίου για την πλήρη 
ωρίμανση του εκάστοτε αντικειμένου μελέτης ώστε να 
καταστεί το αντικείμενο αυτό έτοιμο προς υλοποίηση 

(γ-2) Τμήμα εκτέλεσης έργων, με τις εξής αρμοδιότητες: 

• να συντάσσει τα τεύχη δημοπράτησης σε συνεργασία 
με το τμήμα μελετών, να διενεργεί τους διαγωνισμούς 
ανάθεσης των πάσης φύσεως τεχνικών έργων του Π.Ε.Κ., 
να επιβλέπει την κατασκευή ή την εκτέλεση των έργων 
τα οποία υλοποιούνται με αυτεπιστασία, να παραλαμβά- 
νει τα έργα αυτά και, γενικά, να τηρεί κάθε διαδικασία 
προβλεπόμενη από τη νομοθεσία περί δημοσίων έργων 

(γ-3) Τμήμα συντήρησης και λειτουργίας, με τις εξής 
αρμοδιότητες: 

• να μεριμνά για την καθημερινή λειτουργία των πάση 
φύσεως υποδομών του Π.Ε.Κ. (κτιριακών, ηλεκτρονικών 
υπολογιστών, κ.λπ.), την τακτική περιοδική τους συντή¬ 
ρηση, την αποκατάσταση των εμφανιζόμενων βλαβών, 
την έγκαιρη φροντίδα αντικατάστασης όσων συστη¬ 
μάτων χρήζουν αντικατάστασης λόγω φθοράς και/ή 
μακροχρόνιας χρήσης, σε συνεργασία με τα τμήματα 
μελετών και εκτέλεσης έργων 

(γ-4) Τμήμα υγιεινής και ασφάλειας εργαζομένων, με 
τις εξής αρμοδιότητες: 

• να φροντίζει για την συνεχή και επιμελή τή ρηση των 
κανόνων ασφαλείας και υγιεινής των εργαζομένων στο 
Π.Ε.Κ. και την τήρηση της σχετικής νομοθεσίας 

• να ελέγχει ότι τηρούνται οι κανόνες ασφαλούς λει¬ 
τουργίας των πάσης φύσεως συστημάτων, συσκευών 

και εγκαταστάσεων στο Π.Ε.Κ. και να εισηγείται (προς 
τον Διευθυντή της Κεντρικής Διεύθυνσης και, δι’ αυτού, 
στο Διοικητικό Συμβούλιο του Π.Ε.Κ.) μέτρα βελτίωσης 
εφόσον και όποτε αυτό κρίνεται απαραίτητο 

(δ) Τμήμα τεκμηρίωσης. Υποστηρίζει και αναπτύσσει 
μηχανογραφικά συστήματα τα οποία βοηθούν στην 
απλούστευση διαδικασιών και μείωση της γραφειοκρατί¬ 
ας που συνδέεται με τη διεκπεραίωση δραστηριοτήτων 
και την εν γένει λειτουργία του Π.Ε.Κ. Αναπτύσσει και συ- 
ντηρεί δικτυακό τόπο (ννθόείΐθ) του Π.Ε.Κ. Στελεχώνεται 
από προσωπικό το οποίο προσλαμβάνεται από το Π.Ε.Κ. 
(βλ. Κεφάλαιο 8 του παρόντος Κανονισμού) και επικου- 
ρείται από προσωπικό το οποίο διατίθεται για τις ανάγκες 
του Π.Ε.Κ. από το Πανεπιστήμιο Ιωαννίνων με απόφαση 
του Πρύτανη και σύμφωνη γνώμη της Συγκλήτου του 
Πανεπιστημίου Ιωαννίνων. 

(ε) Νομικό γραφείο. Παρέχει νομικές υπηρεσίες και 
γνωμοδοτεί σε νομικά θέματα τα οποία αφορούν στη 
λειτουργία και έργα-δραστηριότητες του Π.Ε.Κ. και οι- 
οδήποτε σχετικό θέμα τεθεί υπό διερεύνηση από το 
Διοικητικό Συμβούλιο του Π.Ε.Κ. Η υπηρεσία αυτή πα¬ 
ρέχεται όπου χρειάζεται από το αντίστοιχο τμήμα του 
Πανεπιστημίου Ιωαννίνων. 

(στ) Γραφείο διεθνών και δημοσίων σχέσεων. Εκδίδει 
ενημερωτικά φυλλάδια για το Π.Ε.Κ. και προβάλλει το 
έργο του Π.Ε.Κ. μέσω του δικτυακού τόπου (ννθόείΐθ) του 
Π.Ε.Κ. και μέσω ενημερωτικών ανακοινώσεων με όλα τα 
πρόσφορα μέσα (π.χ. μέσα μαζικής ενημέρωσης, συμμε¬ 
τοχή σε εκθέσεις, προσωπικές επαφές, έκδοση σχετικών 
δελτίων τύπου, οργάνωση ενημερωτικών εκδηλώσεων 
για την επιστημονική κοινότητα του Πανεπιστημίου Ιω¬ 
αννίνων ή το ευρύτερο κοινό, κ.λπ.). Η υπηρεσία αυτή 
παρέχεται όπου χρειάζεται από το αντίστοιχο τμήμα του 
Πανεπιστημίου Ιωαννίνων. 

ΤοΔιοικητικό Συμβούλιο του Π.Ε.Κ. με αποφάσειςτου 
έπειτα από εισήγηση του Διευθυντή της Κεντρικής Διεύ¬ 
θυνσης μπορεί να δημιουργεί νέα τμήματα, να καταργεί 
υπάρχοντα και να ορίζει τις δραστηριότητες τους για 
την καλύτερη οργάνωση της Κεντρικής Διεύθυνσης και 
την αντίστοιχη παροχή υπηρεσιών, εντός του πλαισίου 
του νόμου 1514/1985 και του προεδρικού διατάγματος 
432/1987, όπως ισχύουν κάθε φορά. Οι ειδικότητες του 
προσωπικού της Κεντρικής Διεύθυνσης το οποίο στε¬ 
λεχώνει τα τμήματα καθορίζονται από αποφάσεις του 
Διοικητικού Συμβουλίου του Π.Ε.Κ. με βάση τις αντίστοι¬ 
χες εκάστοτε ανάγκες. Ο αριθμός του προσωπικού που 
καλύπτει τις ανάγκες ανά τμήμα, οι μετακινήσεις προ¬ 
σωπικού μεταξύ των τμημάτων, ο ορισμός προϊσταμέ¬ 
νων των τμημάτων και ο ορισμός προϊσταμένων για τον 
συντονισμό των τμημάτων καθορίζονται με αποφάσεις 
του Διοικητικού Συμβουλίου έπειτα από εισηγήσεις του 
Διευθυντή της Κεντρικής Διεύθυνσης. 

Άρθρο 14. Αντικείμενα και 

Εσωτερική Διάρθρωση Ινστιτούτων 

Το Π.Ε.Κ. περιλαμβάνει έξι Ινστιτούτα: 

(α) βιοεπιστημών, το οποίο λειτουργεί στην πόλη των 
Ιωαννίνων, με εξειδίκευση σε θέματα λειτουργικής γονι- 
διωματικής, βιολογίας της ανάπτυξης, καθώς και έρευνας 


σχετικής με τη διάγνωση ή τη θεραπεία ανθρώπινων 
νόσων. 

(β) περιβάλλοντος και αειφόρου ανάπτυξης, το οποίο 
λειτουργεί στην πόλη των Ιωαννίνων, με εξειδίκευση στις 
τεχνολογίες ελέγχουν ρύπανσης και ποιότητας του περι¬ 
βάλλοντος, ενέργειας, στη διαχείριση-διατήρηση της βι- 
οποικιλότητας και των οικοσυστημάτων και στην εφαρ¬ 
μογή μοντέλων ανάπτυξης βασισμένων στην αειφορία 
με έμφαση στην προστασία των υδατικών και εδαφικών 
πόρων και στα χαρακτηριστικά της αγροδιατροφής και 
των τροφίμων. Στο Ινστιτούτο αυτό ιδρύεται παράρτημα 
(σταθμός) υδάτινου περιβάλλοντος και αειφόρου ανά¬ 
πτυξης, καθώς επίσης και παράρτημα (σταθμός) πεδίου/ 
ορεινών οικοσυστημάτων. Οι έδρεςτων παραρτημάτων 
αυτών καθορίζονται με αντίστοιχες αποφάσεις της Συ¬ 
γκλήτου του Πανεπιστημίου Ιωαννίνων. 

(γ) επιστήμης υλικών και υπολογισμών, το οποίο λει¬ 
τουργεί στην πόλη των Ιωαννίνων, με εξειδίκευση σε 
εφαρμογές υλικών στο σχεδίασμά και ανάπτυξη προηγ¬ 
μένων υλικών, στο χαρακτηρισμό υλικών και διατάξεων 
και στη θεωρία, προσομοίωση και υπολογισμούς. 

(δ) οικονομικής ανάλυσης και αλληλέγγυας οικονο¬ 
μίας, το οποίο λειτουργεί στην πόλη των Ιωαννίνων, με 
εξειδίκευση στην ανάλυση οικονομικών και κοινωνικών 
φαινομένων, με σκοπό την προώθηση εναλλακτικών 
μορφών ανάπτυξης με επίκεντρο τον άνθρωπο και το 
περιβάλλον 

(ε) ανθρωπιστικών και κοινωνικών σπουδών, το οποίο 
λειτουργεί στην πόλη των Ιωαννίνων, με εξειδίκευση στις 
νεοελληνικές σπουδές, στην ελληνική γραμματεία, την 
εκπαίδευση, την ιστορία, τις τέχνες και τη γλωσσολογία 
(στ) ψηφιακής καινοτομίας, το οποίο λειτουργεί στην 
πόλη των Ιωαννίνων, αναφέρεται στην αξιοποίηση των 
Τεχνολογιών Πλη ροφορικής και Τηλεπικοινωνιών για τον 
ευρύτερο ψηφιακό μετασχηματισμό που υφίσταται η σύγ¬ 
χρονη κοινωνία στις περισσότερες δραστηριότητες της, 
όπως οικονομία, πολιτισμός, βιομηχανία και επιστήμες. 

Κάθε Ινστιτούτο διαρθρώνεται σε τμήματα ανάλογα 
με τις ειδικές του ανάγκες για την βέλτιστη εξυπηρέτη¬ 
ση των ερευνητικών του δραστηριοτήτων. Η εσωτερική 
διάρθρωση σε τμήματα των έξι Ινστιτούτων του Π.Ε.Κ. 
παρουσιάζεται στο Κεφάλαιο 4 του παρόντος Κανονι¬ 
σμού. Ο Διευθυντής ενός Ινστιτούτου δύναται, με σύμ¬ 
φωνη γνώμη της τριμελούς Συντονιστικής Επιτροπής 
του Ινστιτούτου, να εισηγείται στο Διοικητικό Συμβούλιο 
του Π.Ε.Κ. τη δημιουργία νέων τμημάτων και τον ορισμό 
των δραστηριοτήτων τους ή την κατάργηση υπαρχό¬ 
ντων τμημάτων, εντός του θεσμικού πλαισίου του νόμου 
1514/1985 και του προεδρικού διατάγματος 432/1987, 
όπως ισχύει κάθε φορά. 

Κεφάλαιο 4: Ινστιτούτα 

Άρθρο 15. Ινστιτούτο Βιοεπιστημών (Ι.ΒΕ.) 

Αντικείμενο - Στόχοι 

Αντικείμενο του Ι.ΒΕ. είναι η παραγωγή βασικής και 
μεταφραστικής έρευνας στο χώρο των βιοεπιστημών, 
με ιδιαίτερη έμφαση σε θέματα λειτουργικής γονιδιω- 
ματικής, βιολογίας της ανάπτυξης, καθώς και έρευνας 

σχετικής με τη διάγνωση ή τη θεραπεία ανθρώπινων 
νόσων. Στους στόχους του Ι.ΒΕ. περιλαμβάνονται 

• Προαγωγή γνώσης και ανάπτυξη έρευνας στο χώρο 
των βιοεπιστημών 

■ Αξιοποίηση και ανάπτυξη σύγχρονης τεχνολογίας 
αιχμής στα συναφή πεδία 

■ Προώθηση της συνεργασίας και αλληλεπίδρασης 
επιστημόνων από διαφορετικά πεδία 

• Ανάπτυξη συνεργασιών με άλλα ερευνητικά κέντρα 
της Ελλάδας και του εξωτερικού 

• Δυναμική αναζήτηση χρηματοδοτήσεων από αντα¬ 
γωνιστικά ερευνητικά προγράμματα 

• Σύνδεση βασικής έρευνας με στοχευμένες εφαρμογές 
ιδίως στο χώρο της υγείας 

• Ευρύτερη συνεισφορά στην ικανοποίηση των εκπαι¬ 
δευτικών, ερευνητικών, κοινωνικών, πολιτιστικών και 
αναπτυξιακών αναγκών της χώρας Διοικητικό πλαίσιο 

Το Ινστιτούτο Βιοεπιστημών (Ι.ΒΕ.) λειτουργεί στην 
πόλη των Ιωαννίνων και υπάγεται στο Πανεπιστημιακό 
Ερευνητικό Κέντρο (Π.Ε.Κ.) του Πανεπιστημίου Ιωαννί¬ 
νων ως αυτόνομη επιστημονική και ερευνητική μονάδα. 
Στελεχώνεται με μέλη Δ.Ε.Π.τωνΤμημάτων Ιατρικής, Βιο¬ 
λογικών Εφαρμογών και Τεχνολογιών, Χημείας του Πανε¬ 
πιστημίου Ιωαννίνων ή/και μέλη Δ.Ε.Π. άλλου Τμήματος 
του Πανεπιστημίου Ιωαννίνων των οποίων το ερευνητικό 
έργο έχει σημαντική συνάφεια με το αντικείμενο του Ι.ΒΕ. 
και ερευνητές αναγνωρισμένου κύρους από το ευρύτερο 
πεδίο των βιοεπιστημών. 

Το Ι.ΒΕ. διοικείται από τριμελή Συντονιστική Επιτροπή, 
η οποία αποτελείται από τον Διευθυντή του Ινστιτούτου 
και δύο μέλη. Τα μέλη της Συντονιστικής Επιτροπής θα 
πρέπει να υπηρετούν σε βαθμίδα Καθηγητή ή Αναπλη¬ 
ρωτή Καθηγητή στο Πανεπιστήμιο Ιωαννίνων, να είναι 
επιστήμονες με διεθνές κύρος, με γνωστικό αντικείμενο 
και ερευνητική δραστηριότητα σχετική με το αντικείμενο 
του Ι.ΒΕ., οι οποίοι να διαθέτουν διοικητική πείρα, εμπει¬ 
ρία στην προσέλκυση χρηματοδοτήσεων για συναφή 
ερευνητικά προγράμματα ή έργα και στην αξιοποίηση 
των αποτελεσμάτων της έρευνας. 

Ειδικότερα, ο Διευθυντής του Ι.ΒΕ. θα πρέπει, εκτός 
των ανωτέρω στοιχείων, να είναι Καθηγητής Α' Βαθμί¬ 
δας στο Πανεπιστήμιο Ιωαννίνων, να διαθέτει αναγνωρι¬ 
σμένη διεθνή καταξίωση ως ερευνητής στον τομέα του, 
να έχει αποδεδειγμένα καθοδηγήσει νέους ερευνητές 
(μεταδιδάκτορες, υποψήφιους διδάκτορες μεταπτυχια¬ 
κούς και προπτυχιακούς φοιτητές), να έχει προσελκύσει 
χρηματοδότηση από εθνικούς ή/και διεθνείς ή/και ιδι¬ 
ωτικούς φορείς προς ανάπτυξη/εξέλιξη καινοτόμων και 
πρωτοποριακών ερευνητικών στόχων, να έχει συνεργα- 
σθεί με καταξιωμένους επιστήμονες και ερευνητές της 
αλλοδαπής και να έχει διατελέσει σε θέσεις διοίκησης 
υψηλής ευθύνης, όπως θέση Διευθυντή Προγράμματος 
Μεταπτυχιακών Σπουδών ή ΠροέδρουΤμήματος ή άλλες 
μεγαλύτερων απαιτήσεων θέσεις. 

Κατά τα λοιπά, ισχύουν όλοι οι όροι και προϋποθέ¬ 
σεις οι οποίες περιγράφονται για τη στελέχωση και τη 
λειτουργία των τριμελών Συντονιστικών Επιτροπών των 
Ινστιτούτων στο Κεφάλαιο 2 του παρόντος Κανονισμού 
(Άρθρα 7 και 9). 


Τμήματα του Ι.ΒΕ. 

Το Ι.ΒΕ. είναι οργανωμένο σετρίαΤμήματα: 

1 .Τμήμα Μοριακής Βιολογίας-Βιοχημείας και Λειτουρ¬ 
γικής Γονιδιωματικής 

2. Τμήμα Κυτταρικής και Αναπτυξιακής Βιολογίας 

3. Τμήμα Μεταφραστικής Έρευνας και Κλινικών Με¬ 
λετών 

Το Τμήμα Μοριακής Βιολογίας-Βιοχημείας και Λει¬ 
τουργικής Γονιδιωματικής έχει ως αντικείμενο την ολο¬ 
κληρωμένη μελέτη των λειτουργιών των βιολογικών 
μορίων στο επίπεδο του έμβιου συστήματος με βάση 
τα σύγχρονα εργαλεία και δεδομένα από τις αναλύσεις 
των γονιδιωμάτων. 

ΤοΤμήμα Κυτταρικής και Αναπτυξιακής Βιολογίας έχει 
ως αντικείμενο την ανάλυση των μηχανισμών κυτταρι¬ 
κής αύξησης, επικοινωνίας, διαφοροποίησης και ανά¬ 
πτυξης σε κυτταρικά συστήματα και σε πολυκυτταρικούς 
οργανισμούς-μοντέλα. 

ΤοΤμήμα Μεταφραστικής Έρευνας και Κλινικών Με¬ 
λετών έχει ως αντικείμενο την αξιοποίηση γνώσεων και 
στρατηγικών της βασικής έρευνας για την ανάπτυξη 
εφαρμογών που προωθούν τη βελτίωση της διαχείρι- 
σηςτων ασθενειών στην κλινική πράξη.ΤοΤμήμα επίσης 
περιλαμβάνει ερευνητικές κατευθύνσεις που εστιάζονται 
στην ανάπτυξη και τον έλεγχο βιοδραστικών ουσιών. 

Άρθρο 16. Ινστιτούτο Περιβάλλοντος και 

Αειφόρου Ανάπτυξης (Ι.Π.Α.Α.) 

Αντικείμενο - Στόχοι 

Αντικείμενο του Ι.Π.Α.Α. είναι η παραγωγή βασικής και 
εφαρμοσμένης έρευνας στο χώρο των επιστημών και τεχνο¬ 
λογιών περιβάλλοντος, με ιδιαίτερη έμφαση στις τεχνολογίες 
ελέγχου και προστασίας του περιβάλλοντος, στις ενεργεια¬ 
κές τεχνολογίες, στη διατήρηση της βιοποικιλότητας, στην 
εφαρμογή μοντέλων ανάπτυξης βασισμένων στην αειφορία 
με έμφαση στην προστασία των υδατικών και εδαφικών πό¬ 
ρων και στα χαρακτηριστικά της αγροδιατροφής και στην 
αλιευτική παραγωγή και τις υδατοκαλλιέργειες. 

Στους στόχους του Ι.Π.Α.Α. περιλαμβάνονται 

• Προαγωγή γνώσης και ανάπτυξη έρευνας στο χώρο 
των επιστημών και τεχνολογιών περιβάλλοντος 

■ Ανάπτυξη και εφαρμογή αποδοτικών και καινοτό- 
μων διεργασιών, τεχνολογιών και μεθοδολογιών φιλι¬ 
κών προς το περιβάλλον, με στόχο την αντιμετώπιση 
περιβαλλοντικών προβλημάτων όπως η ρύπανση του 
περιβάλλοντος, η κλιματική αλλαγή, η εξάντληση των 
φυσικών πόρων, η μείωση της βιοποικιλότητας, κ.ά. 

• Προώθηση της αλληλεπίδρασης επιστημόνων από 
διαφορετικά επιστημονικά πεδία (διεπιστημονικότητα) 

• Ανάπτυξη συνεργασιών με άλλα ερευνητικά κέντρα 
της Ελλάδας και του εξωτερικού 

• Δυναμική αναζήτηση χρηματοδοτήσεων από αντα¬ 
γωνιστικά προγράμματα έρευνας, εκπαίδευσης, τεχνολο¬ 
γικής ανάπτυξης και καινοτομίας, εξειδικευμένων υπηρε¬ 
σιών σε δημόσιους και ιδιωτικούς φορείς, περιφερειακής 
ανάπτυξης και διακρατικών συνεργασιών. 

• Σύνδεση βασικής έρευνας με στοχευμένες εφαρμο¬ 
γές ιδίως στο χώρο της διαχείρισης και προστασίας του 
περιβάλλοντος. 

• Ευρύτερη συνεισφορά στην ικανοποίηση των εκ¬ 
παιδευτικών, ερευνητικών, κοινωνικών, πολιτιστικών 
και αναπτυξιακών αναγκών της Περιφέρειας Ηπείρου 
και της χώρας. 

Το Ινστιτούτο Περιβάλλοντος και Αειφόρου Ανάπτυξης 
(Ι.Π.Α.Α.) δραστηριοποιείται στις ακόλουθες επιστημονι¬ 
κές περιοχές: 

1 .Τεχνολογίες επεξεργασίας υγρών και στερεών απο¬ 
βλήτων και αερολυμάτων 

2. Τεχνολογίες αξιοποίησης-επαναχρησιμοποίησης 
παραπροϊόντων και αποβλήτων από βιομηχανικές και 
αγροτικές παραγωγικές διεργασίες 

3. Τεχνολογίες Προστασίας και Αποκατάστασης Πε¬ 
ριβάλλοντος 

4. Τεχνολογίες και Ποιότητα Πόσιμου ύδατος 

5. Κατάλυση και εφαρμογές στο περιβάλλον και στην 
ενέργεια 

6. Έλεγχος ρύπανσης Περιβάλλοντος 

7. Παρακολούθηση περιβαλλοντικών δεικτών ποιότη¬ 
τας, εκτίμηση και διαχείριση κινδύνου και επιπτώσεων 

8. Συμβατικές, ανανεώσιμες και εναλλακτικές μορφές 
ενέργειας 

9. Μετεωρολογία, κλιματολογία και ατμοσφαιρικό 
περιβάλλον 

10. Οικοκαινοτομία 

11. Ποιότητα Περιβάλλοντος και επιδράσεις στην 
αγροδιατροφή 

12. Αειφορική γεωργία και παραγωγή τροφίμων 

13. Οικολογία και Διατήρηση Βιοποικιλότητας 

14. Διαχείριση οικοσυστημάτων με έμφαση στα ορει¬ 
νά οικοσυστήματα, χαρακτηριστικά της Περιφέρειας 
Ηπείρου 

15. Διαχείριση και Αξιοποίηση Φυσικών Πόρων 

16. Διαχείριση αστικού-δομημένου περιβάλλοντος και 
χρήσεις γης 

17. Έλεγχος ποιότητας και ασφάλεια τροφίμων, προϊ¬ 
όντων αγροδιατροφής και φυσικών προϊόντων 

Διοικητικό πλαίσιο 

Το Ινστιτούτο Περιβάλλοντος και Αειφόρου Ανάπτυξης 
(Ι.Π.Α.Α.) λειτουργεί στην πόλη των Ιωαννίνων και υπά¬ 
γεται στο Πανεπιστημιακό Ερευνητικό Κέντρο (Π.Ε.Κ.) 
του Πανεπιστημίου Ιωαννίνων ως αυτόνομη επιστημο¬ 
νική και ερευνητική μονάδα. Σταθμός (παράρτημα) του 
Ι.Π.Α.Α. με εξειδίκευση σε θέματα υδάτινου περιβάλλο¬ 
ντος και στήριξης της αλιευτικής παραγωγής ιδρύεται 
και λειτουργεί σε έδρα εκτός της πόλης των Ιωαννίνων. 
Επίσης, παράρτημα (σταθμός) του Ι.Π.Α.Α. με εξειδίκευση 
σε θέματα πεδίου/ορεινών οικοσυστημάτων της περι¬ 
φέρειας Ηπείρου ιδρύεται και λειτουργεί σε έδρα εκτός 
της πόλης των Ιωαννίνων. Οι έδρες των παραρτημάτων 
αυτών καθορίζονται με αντίστοιχες αποφάσεις της Συ¬ 
γκλήτου του Πανεπιστημίου Ιωαννίνων. Το Ι.Π.Α.Α. στε¬ 
λεχώνεται διεπιστημονικά με μέλη Δ.Ε.Π.Τμημάτων του 
Πανεπιστημίου Ιωαννίνων των οποίων το ερευνητικό 
έργο έχει σημαντική συνάφεια με το αντικείμενο του 
Ι.Π.Α.Α. και με ερευνητές αναγνωρισμένου κύρους με 
συναφή γνωστικά αντικείμενα και ερευνητικό έργο. 

Το Ι.Π.Α.Α. διοικείται από τριμελή Συντονιστική Επιτρο¬ 
πή, η οποία αποτελείται από τον Διευθυντή του Ινστιτού¬ 


του και δύο μέλη. Τα μέλη της Συντονιστικής Επιτροπής 
θα πρέπει να υπηρετούν σε βαθμίδα Καθηγητή ή Ανα¬ 
πληρωτή Καθηγητή στο Πανεπιστήμιο Ιωαννίνων, να 
είναι επιστήμονες με διεθνές κύρος, με γνωστικό αντικεί¬ 
μενο και ερευνητική δραστηριότητα σχετική με το αντι¬ 
κείμενο του Ι.Π.Α.Α., οι οποίοι να διαθέτουν διοικητική 
πείρα, εμπειρία στην προσέλκυση χρηματοδοτήσεων για 
συναφή ερευνητικά προγράμματα ή έργα και στην αξιο¬ 
ποίηση των αποτελεσμάτων της έρευνας. Ειδικότερα, ο 
Διευθυντήςτου Ι.Π.Α.Α., πέραν των ανωτέρω, θα πρέπει, 
να διαθέτει υψηλή ικανότητα να αναπτύσσει την έρευ¬ 
να και τις εφαρμογές της σε νέους τομείς, να συντονίζει 
δραστηριότητες σε ευρύτερα πεδία έρευνας και τεχνο¬ 
λογικής ανάπτυξης, να έχει υψηλή διεθνή αναγνώριση 
για την συμβολή του σε επιστημονικούς και τεχνολογι¬ 
κούς τομείς του Ινστιτούτου, να έχει σημαντική συμβο¬ 
λή στην διάδοση και εφαρμογή της παραγόμενης από 
την έρευνα γνώσης, να έχει πλούσιο συγγραφικό έργο 
σε επιστημονικά περιοδικά διεθνώς αναγνωρισμένου 
υψηλού κύρους ή/και διπλώματα ευρεσιτεχνίας. Κατά τα 
λοιπά, ισχύουν όλοι οι όροι και προϋποθέσεις οι οποίες 
περιγράφονται για τη στελέχωση και τη λειτουργία των 
τριμελών Συντονιστικών Επιτροπών των Ινστιτούτων στο 
Κεφάλαιο 2 του παρόντος Κανονισμού (Άρθρα 7 και 9). 

Τμήματα του Ι.Π.Α.Α. 

Το Ι.Π.Α.Α. είναι οργανωμένο σε τέσσερα τμήματα: 

1. Τμήμα Ελέγχου Ρύπανσης και Ποιότητας Περιβάλ¬ 
λοντος 

2. ΤμήμαΤεχνολογιών Περιβάλλοντος 

3. Τμήμα Διαχείρισης-Διατήρησης Οικοσυστημάτων 
και Βιοποικιλότητας 

4. Τροφίμων και προϊόντων αγροδιατροφής 

ΤοΤμήμα Ελέγχου Ρύπανσης και Ποιότητας Περιβάλ¬ 
λοντος έχει ως αντικείμενο την ανάπτυξη μεθοδολογιών 
ολοκληρωμένου ελέγχου ρύπανσης και τις εφαρμογές 
τους σε περιβαλλοντικά υποστρώματα, οργανισμούς και 
τρόφιμα, καθώς και την ανάπτυξη και εφαρμογή μεθο¬ 
δολογιών για την φυσικοχημική μελέτη και παρακολού¬ 
θηση της δομής, των ιδιοτήτων και των διεργασιών πε¬ 
ριβαλλοντικών υποστρωμάτων. Το Τμήμα Τεχνολογιών 
Περιβάλλοντος έχει ως αντικείμενο την μελέτη ανάπτυξη 
και εφαρμογή τεχνολογιών επεξεργασίας αποβλήτων, 
προστασίας και αποκατάστασης περιβαλλοντικών συ¬ 
στημάτων, καταλυτικών τεχνολογιών και διεργασιών, 
παραγωγής και αποθήκευσης ενέργειας, ανανεώσιμων 
και εναλλακτικών πηγών ενέργειας, πράσινης καινοτο¬ 
μίας καθώς και περιβαλλοντικών μελετών και ανάλυσης 
κύκλου ζωής 

Το Τμήμα Διαχείρισης-Διατήρησης Οικοσυστημάτων 
και Βιοποικιλότητας έχει ως αντικείμενο την οικολογία, 
τη διατήρηση της βιοποικιλότητας, τη μελέτη και δια¬ 
χείριση οικοσυστημάτων και την αλληλεπίδραση οργα¬ 
νισμών και περιβάλλοντος. Στο τμήμα αυτό εντάσσεται 
και παράρτημα (σταθμός) υδάτινου περιβάλλοντος και 
αειφόρου ανάπτυξης, με εξειδίκευση στην στήριξη της 
αλιευτικής παραγωγής, την ανάδειξη και προστασία 
του υδάτινου περιβάλλοντος καθώς και την έρευνα και 
παροχή εξειδικευμένης γνώσης σε θέματα αλιείας και 
υδατοκαλλιεργειών θαλάσσιων και εσωτερικών υδάτων, 

καθώς επίσης και παράρτημα (σταθμός) πεδίου/ορεινών 
οικοσυστημάτων στην περιφέρεια Ηπείρου. Οι έδρες των 
παραρτημάτων αυτών καθορίζονται με αντίστοιχες απο¬ 
φάσεις της Συγκλήτου του Πανεπιστημίου Ιωαννίνων. 

Το Τμήμα Τροφίμων και προϊόντων αγροδιατροφής 
έχει ως αντικείμενο την ανάπτυξη και εφαρμογή μεθοδο¬ 
λογιών ελέγχου ποιότητας και της ασφάλειας τροφίμων, 
προϊόντων αγροδιατροφής και φυσικών προϊόντων. 

Άρθρο 17. Ινστιτούτο Επιστήμης Υλικών και 

Υπολογισμών (Ι.Ε.Υ.Υ.) 

Αντικείμενο - Στόχοι 

Αντικείμενο του Ι.Ε.Υ.Υ. είναι η πραγματοποίηση θεμε¬ 
λιώδους αλλά και εφαρμοσμένης έρευνας στο γνωστικό 
αντικείμενο των Υλικών, και αφορά στον σχεδίασμά και 
στην ανάπτυξη των τεχνολογιών νέων υλικών (δομι¬ 
κών, βιομηχανικών, λειτουργικών, ηλεκτρονικών), στο 
χαρακτηρισμό υλικών, τη μηχανική και τις εφαρμογές 
των υλικών καθώς και την αναλυτική και αριθμητική 
μοντελοποίηση που σχετίζονται με αυτά σε όλους του 
τεχνολογικούς τομείς. 

Στους στόχους του Ι.Ε.Υ.Υ. περιλαμβάνονται: 

• Η προαγωγή της γνώσης και της έρευνας στο πεδίο 
της επιστήμης των υλικών. 

■ Η πληρέστερη κατανόηση της σχέσης δομής-ιδιο- 
τήτων υλικών. 

• Ο σχεδιασμός, η σύνθεση, ο χαρακτηρισμός, η ανά¬ 
πτυξη θεωρίας και προσομοίωσης και η αξιολόγηση υλι¬ 
κών που χρησιμοποιούνται σε τεχνολογικές εφαρμογές. 

• Ο χαρακτηρισμός υλικών με χρήση στη βιομηχανία/ 
βιοτεχνία της Περιφέρειας Ηπείρου, της χώρας και της 
Ευρωπαϊκής Ένωσης. 

■ Η συνεργασία μεταξύ επιστημόνων και ερευνητών 
από διαφορετικά πεδία εντός του Πανεπιστημίου Ιωαν¬ 
νίνων αλλά και με καταξιωμένα ερευνητικά κέντρα της 
Ελλάδας και του εξωτερικού. 

• Η ανάσχεση του φαινομένου της φυγής εξειδικευμέ- 
νου ανθρώπινου δυναμικού (όΐ'θίη-άΐ'Βίη) και ο επαναπα¬ 
τρισμός αξιόλογων ερευνητών του εξωτερικού. 

• Η υποστήριξη της ανταγωνιστικότητας της ελληνικής 
οικονομίας μέσω διεκδίκησης ανταγωνιστικών εθνικών 
και διεθνών ερευνητικών προγραμμάτων, τεχνολογικής 
ανάπτυξης και καινοτομίας. 

Διοικητικό Πλαίσιο 

Το Ινστιτούτο Επιστήμης Υλικών και Υπολογισμών 
(Ι.Ε.Υ.Υ.) λειτουργεί στην πόλη των Ιωαννίνων και υπά¬ 
γεται στο Πανεπιστημιακό Ερευνητικό Κέντρο (Π.Ε.Κ.) 
του Πανεπιστημίου Ιωαννίνων ως αυτόνομη επιστημο¬ 
νική και ερευνητική μονάδα. Στελεχώνεται με μέλη Δ.Ε.Π. 
Τμημάτωντου Πανεπιστημίου Ιωαννίνων των οποίωντο 
ερευνητικό έργο έχει άμεση συνάφεια με το αντικείμενο 
της Επιστήμης ή/και της Μηχανικής των υλικών και με 
ερευνητές αναγνωρισμένου κύρους από το ευρύτερο 
πεδίο της Επιστήμης ή/και της Μηχανικής των υλικών. 

Το Ι.Ε.Υ.Υ. διοικείται από τριμελή Συντονιστική Επι¬ 
τροπή, η οποία αποτελείται από τον Διευθυντή του Ιν¬ 
στιτούτου ως Πρόεδρο της Επιτροπής και δύο μέλη. Τα 
μέλη της Συντονιστικής Επιτροπής είναι όλα μέλη Δ.Ε.Π. 
του Πανεπιστημίου Ιωαννίνων σε βαθμίδα Καθηγητή και 


είναι επιστήμονες με διεθνές κύρος. Έχουν εμπειρία σε 
θέσεις υψηλής ευθύνης και ερευνητική δραστηριότητα 
σχετική με το αντικείμενο του Ι.ΕΠ.Υ.Υ, καθώς και στην 
προσέλκυση χρηματοδοτήσεων για συναφή ερευνητικά 
προγράμματα ή έργα και στην αξιοποίηση των αποτε¬ 
λεσμάτων της έρευνας. Ειδικότερα, ο Διευθυντής του 
Ι.ΕΠ.Υ.Υ. κατέχει θέση Δ.Ε.Π. στη βαθμίδα του Καθηγητή 
και πέραν των ανωτέρω συνεκτιμάται να έχει εκτενή 
εμπειρία σε θέσεις υψηλής ευθύνης και σε θέματα σχετι¬ 
κά με το αντικείμενο του Ι.ΕΠ.Υ.Υ., να έχει αποδεδειγμένα 
καθοδηγήσει ως επιβλέπων ικανό αριθμό νέων ερευ¬ 
νητών (μεταδιδάκτορες, υποψηφίους διδάκτορες), να 
διαθέτει υψηλή ικανότητα να αναπτύσσει την έρευνα 
και τις εφαρμογές της σε νέους τομείς, να έχει συντονίσει 
δραστηριότητες σε ευρύτερα πεδία έρευνας και τεχνο¬ 
λογικής ανάπτυξης, να έχει προσελκύσει χρηματοδότη¬ 
ση από εθνικούς ή/και διεθνείς ή/και ιδιωτικούς φορείς 
προς ανάπτυξη/εξέλιξη καινοτόμων και πρωτοποριακών 
ερευνητικών στόχων, να έχει πλούσιο συγγραφικό έργο 
σε διεθνή επιστημονικά περιοδικά υψηλού κύρους ή/και 
διπλώματα ευρεσιτεχνίας, να είναι μέλος συντακτικής 
επιτροπής διεθνών περιοδικών, να διαθέτει υψηλή διε¬ 
θνή αναγνώριση για τη συμβολή του σε επιστημονικούς 
και τεχνολογικούς τομείς του Ινστιτούτου (π.χ. διεθνείς 
διακρίσεις, βραβεία, να είναι εκλεγμένο μέλος διεθνών 
οργανισμών συναφών με το Ι.ΕΠ.Υ.Υ.) καθώς και σημα¬ 
ντική συμβολή στη διάδοση και εφαρμογή της παραγό- 
μενης από την έρευνα γνώσης. Κατά τα λοιπά, ισχύουν 
όλοι οι όροι και προϋποθέσεις οι οποίες περιγράφονται 
για τη στελέχωση και τη λειτουργία των τριμελών Συ¬ 
ντονιστικών Επιτροπών των Ινστιτούτων στο Κεφάλαιο 
2 του παρόντος Κανονισμού (Άρθρα 7 και 9). 

Τμήματα του Ι.Ε.Υ.Υ. 

Το Ι.Ε.Υ.Υ. είναι οργανωμένο σε τρίαΤμήματα: 

1 .Τμήμα Σχεδιασμού, Ανάπτυξης και Χαρακτηρισμού 
Υλικών 

2. Τμήμα Εφαρμογών και Μηχανικής Υλικών 

3. Τμήμα Υπολογισμών και Προσομοιώσεων 

ΤοΤμήμα Σχεδιασμού, Ανάπτυξης και Χαρακτηρισμού 

Υλικών έχει ως αντικείμενο την μελέτη της σύνθεσης, του 
χαρακτηρισμού και των ιδιοτήτων των υλικών, καθώς και 
όλων των φυσικών και χημικών διεργασιών που αφορούν 
στα παραπάνω, συμπεριλαμβανομένων των πρώτων 
υλών και παραγώγων τους. Στο αντικείμενο του τμήμα¬ 
τος συμπεριλαμβάνεται η μελέτη των υλικών σε μακρό-, 
μικρό- και νανο-διαστάσεις, η μελέτη της μικροδομής των 
υλικών αλλά και η χρήση εξειδικευμένων τεχνικών και 
διατάξεων για το χαρακτηρισμό τους με στόχο την ανά¬ 
πτυξη καινοτόμων/πρωτοποριακών υλικών καθώς και η 
ανάπτυξη ή η κατασκευή αισθητήρων ή βιοαισθητήρων 
και μετρητικών διατάξεων για νέες εφαρμογές ανάλογα με 
την ζήτηση. Στον χαρακτηρισμό των υλικών περιλαμβάνο¬ 
νται επίσης αντικείμενα όπως (α) η κατανόηση της σχέσης 
δομής ιδιοτήτων, (β) η ανάπτυξη ηλεκτρικών διατάξεων 
και η μελέτη ηλεκτρονιακών ιδιοτήτων, (γ) η μελέτη των 
θερμικών ιδιοτήτων, (δ) η μελέτη και ο χαρακτηρισμός 
των οπτικών ιδιοτήτων, (ε) ο χαρακτηρισμός των ιδιοτή¬ 
των των επιφανειών και διεπιφανειών και (στ) η μελέτη 
φυσικών και χημικών διεργασιών νέων υλικών. 

Το Τμήμα Εφαρμογών και Μηχανικής Υλικών έχει ως 
αντικείμενο την Μηχανική των υλικών, και ειδικότερα 
τη μελέτη της απόκρισης των υλικών σε λειτουργικά 
περιβάλλοντα. Στο αντικείμενο του τμήματος άπτονται 
οι μηχανουργικές/θερμικές κατεργασίες, οι τεχνολογί¬ 
ες επιφανειών και οι συγκολλήσεις, η μελέτη της ανθε- 
κτικότητας και των φαινομένων υποβάθμισης υλικών 
(τριβή, φθορά, διάβρωση) και η εφαρμογή τεχνικών 
για την προστασία τους από αυτά. Στις εφαρμογές ανα- 
φέρονται ενδεικτικά η ανάπτυξη καινοτόμων τεχνικών 
μη καταστροφικού ελέγχου και τεχνικών επεξεργασί¬ 
ας σήματος βάσει απεικονιστικών, οπτικών, θερμικών, 
φασματογραφικών, ακουστικών, ηλεκτρικών ή και μα- 
γνητικών μεθόδων, ο σχεδιασμός της αρχιτεκτονικής 
προηγμένων υλικών και ο έλεγχος υγιούς λειτουργίας. Οι 
εφαρμογές συμπεριλαμβάνουν τεχνολογίες αιχμής όπως 
συγκομιδής και αποθήκευσης ενέργειας, ελαφροβαρείς 
και πολυλειτουργικές κατασκευές, ευφυή συστήματα και 
κατασκευές με δυνατότητες απόκρισης, προσαρμογής 
στο λειτουργικό περιβάλλον, αυτο-ίασης κ.ά. και απευ¬ 
θύνονται σε όλους τους τομείς βιομηχανικού ενδιαφέρο¬ 
ντος όπως αυτοί της ενέργειας, του περιβάλλοντος, των 
μεταφορών, της βιοτεχνολογίας και των κατασκευών 
Πολιτικού Μηχανικού, 

Το Τμήμα Υπολογισμών και Προσομοιώσεων έχει ως 
αντικείμενο την αναλυτική και αριθμητική μοντελοποί¬ 
ηση στα Υλικά με αντικείμενο τον προσδιορισμό της 
σχέσης ιδιοτήτων και δομής με στόχο το σχεδίασμά 
καινοτόμων υλικών και κατασκευών. Η ανάπτυξη ντε- 
τερμινιστικών, στοχαστικών ή και υβριδικών μεθόδων 
συμπεριλαμβάνει αριθμητικές υλοποιήσεις και υπολο¬ 
γισμούς από πρώτες αρχές, ατομιστική, μοριακή και 
μεσοσκοπική προσομοίωση καθώς και υπολογιστικές 
μεθόδους στο συνεχές μέσο (πεπερασμένα, συνορια¬ 
κά, φασματικά στοιχεία, πεπερασμένες διαφορές) για 
τη μελέτη της συμπεριφοράς των υλικών σε πολλαπλές 
κλίμακες. Επιπλέον συμπεριλαμβάνονται μέθοδοι για την 
ανάλυση μεγάλου όγκου δεδομένων που προέρχονται 
από αισθητήρες ή και μετρητικές διατάξεις και παρα¬ 
τηρήσεις συμπεριλαμβανομένων αυτών των περιβαλ¬ 
λοντικών σε βάθος χρόνου από πολλαπλές πηγές που 
χαρακτηρίζονται από ανομοιογένεια και χαρακτηριστικά 
δεδομένων μεγάλου όγκου. 

Άρθρο 18. Ινστιτούτο Οικονομικής Ανάλυσης και 
Αλληλέγγυας Οικονομίας (Ι.Ο.Α.Α.Ο.) 

Αντικείμενο - Στόχοι 

Αντικείμενο του Ι.Ο.Α.Α.Ο. είναι η παραγωγή βασικής 
και εφαρμοσμένης έρευνας στο χώρο της οικονομικής 
επιστήμης με εξειδίκευση στην ανάλυση οικονομικών 
και κοινωνικών φαινομένων και στην προώθηση βιώ¬ 
σιμων μορφών ανάπτυξης με επίκεντρο τον άνθρωπο 
και το περιβάλλον. 

Στους στόχους του Ι.Ο.Α.Α.Ο. περιλαμβάνονται: 

• Η ανάλυση οικονομικών και κοινωνικών ζητημάτων. 

■ Η προώθηση της απασχόλησης και η μείωση των 

κοινωνικών ανισοτήτων και της φτώχειας. 

• Η ανάλυση των συστημάτων υγείας και κοινωνικής 
προστασίας. 


• Η προώθηση σύγχρονων μεθόδων διαχείρισης και¬ 
νοτομίας και αξιοποίησης των ερευνητικών αποτελε¬ 
σμάτων. 

• Η προώθηση της επιχειρηματικότητας ως μέσο οικο¬ 
νομικής και κοινωνικής ανάπτυξης. 

• Η ανάπτυξη της αλληλέγγυας οικονομίας. 

■ Η προώθηση της κοινωνικής ανάπτυξης. 

• Η προώθηση της φιλικής προς το περιβάλλον, βιώ¬ 
σιμης ανάπτυξης. 

Για την επίτευξη των στόχων του το Ι.Ο.Α.Α.Ο. προωθεί 
τη διεπιστημονική συνεργασία με φορείς που εντάσσο¬ 
νται στον ευρύτερο χώρο των κοινωνικών, ανθρωπιστι¬ 
κών, θετικών και ιατρικών επιστημών. 

Διοικητικό πλαίσιο 

Το Ι.Ο.Α.Α.Ο. λειτουργεί στην πόλη των Ιωαννίνων 
και υπάγεται στο Πανεπιστημιακό Ερευνητικό Κέντρο 
(Π.Ε.Κ.) του Πανεπιστημίου Ιωαννίνων ως αυτόνομη 
επιστημονική και ερευνητική μονάδα. Στελεχώνεται με 
μέλη ΔΕΠ των Τμημάτων Οικονομικών Επιστημών και 
Λογιστικής και Χρηματοοικονομικής του Πανεπιστημίου 
Ιωαννίνων ή μέλη Δ.Ε.Π. άλλου Τμήματος του Πανεπι¬ 
στημίου Ιωαννίνων των οποίων το ερευνητικό έργο έχει 
σημαντική συνάφεια με το αντικείμενο του Ι.Ο.Α.Α.Ο. 
και με ερευνητές αναγνωρισμένου κύρους σε συναφή 
γνωστικά αντικείμενα με τους σκοπούς του Ι.Ο.Α.Α.Ο. 

Το Ι.Ο.Α.Α.Ο. διοικείται από τριμελή Συντονιστική 
Επιτροπή, η οποία αποτελείται από τον Διευθυντή του 
Ινστιτούτου ως Πρόεδρο της Επιτροπής και δύο.. Ο Δι¬ 
ευθυντής του Ι.Ο.Α.ΑΟ. θα πρέπει να είναι Καθηγητής Α' 
βαθμίδας ή στη βαθμίδα του Αναπληρωτή Καθηγητή. 

Τα μέλη της Συντονιστικής Επιτροπής θα πρέπει να 
είναι επιστήμονες με διεθνές κύρος, οι οποίοι να έχουν 
διοικητική πείρα και ερευνητική δραστηριότητα σχε¬ 
τική με το αντικείμενο του Ι.Ο.Α.Α.Ο., με εμπειρία στην 
προσέλκυση χρηματοδοτήσεων για συναφή ερευνητικά 
προγράμματα ή έργα και στην αξιοποίηση των αποτελε¬ 
σμάτων της έρευνας. 

Κατά τα λοιπά, ισχύουν όλοι οι όροι και προϋποθέ¬ 
σεις οι οποίες περιγράφονται για τη στελέχωση και τη 
λειτουργία των τριμελών Συντονιστικών Επιτροπών των 
Ινστιτούτων στο Κεφάλαιο 2 του παρόντος Κανονισμού 
(Άρθρα 7 και 9). 

Τμήματα του Ι.Ο.Α.Α.Ο. 

Το Ι.Ο.Α.Α.Ο. είναι οργανωμένο σε δύο Τμήματα: 

1. Τμήμα Οικονομικής Ανάλυσης και Πολιτικής 

2. Τμήμα Κοινωνικής και Αλληλέγγυας Οικονομίας 

Το Τμήμα Οικονομικής Ανάλυσης και Πολιτικής έχει 

ως αντικείμενο τη μελέτη και ανάλυση οικονομικών και 
κοινωνικών ζητημάτων και τη διατύπωση σχετικών προ¬ 
τάσεων πολιτικής. 

Το Τμήμα Κοινωνικής και Αλληλέγγυας Οικονομίας έχει 
ως αντικείμενο τη μελέτη και ανάλυση νέων μοντέλων οικο¬ 
νομικής ανάπτυξης και κοινωνικό-οικονομικής οργάνωσης. 

Άρθρο 19. Ινστιτούτο Ανθρωπιστικών και 

Κοινωνικών Σπουδών (Ι.Α.Κ.) 

Αντικείμενο - Στόχοι 

Αντικείμενο του Ι.Α.Κ. είναι η διεξαγωγή έρευνας στα 
πεδία των ανθρωπιστικών, κοινωνικών και πολιτισμι- 

κών σπουδών με έμφαση στις ελληνικές σπουδές και 
τις συγκριτικές μελέτες στο χώρο της Βαλκανικής και 
της ευρύτερης Μεσογείου. Στους στόχους του Ι.Α.Κ. πε¬ 
ριλαμβάνονται 

• Παραγωγή γνώσης σχετικά με τις εν γένει ανθρωπι¬ 
στικές και κοινωνικές επιστήμες 

• Διεξαγωγή βιβλιογραφικής, αρχειακής και επιτόπιας 
έρευνας στα συναφή πεδία 

• Προώθηση της διεπιστημονικής συνεργασίας σε εθνι¬ 
κό και διεθνές επίπεδο. 

• Εκπόνηση ερευνητικών προγραμμάτων θεωρητικού 
και εφηρμοσμένου χαρακτήρα. 

• Αναζήτηση χρηματοδοτήσεων από ανταγωνιστικά 
ερευνητικά προγράμματα 

• Σύνδεση βασικής έρευνας με στοχευμένες εφαρμογές 
στην κοινωνία και τον πολιτισμό. 

• Ευρύτερη συμβολή στην επίλυση κοινωνικών προ¬ 
βλημάτων, την καλλιέργεια ανθρωπιστικού πνεύματος 
και την προστασία της πολιτισμικής κληρονομιάς. 

Διοικητικό πλαίσιο 

Το Ι.Α.Κ. λειτουργεί στην πόλη των Ιωαννίνων και υπά¬ 
γεται στο Πανεπιστημιακό Ερευνητικό Κέντρο (Π.Ε.Κ.) 
του Πανεπιστημίου Ιωαννίνων ως αυτόνομη επιστημο¬ 
νική και ερευνητική μονάδα. Στελεχώνεται με μέλη Δ.Ε.Π. 
του Πανεπιστημίου Ιωαννίνων,τωνΤμημάτων Φιλολογί¬ 
ας, Ιστορίας και Αρχαιολογίας, Φιλοσοφίας, Ψυχολογίας, 
Παιδαγωγικής, ΠΤΔΕ, ΠΤΝ, ΚαλώνΤεχνών και Μουσικών 
Σπουδών, ή/και μέλη Δ.Ε.Π. άλλου Τμήματος του Πανεπι¬ 
στημίου Ιωαννίνων των οποίων το ερευνητικό έργο έχει 
σημαντική συνάφεια με το αντικείμενο του Ι.Α.Κ. 

Το Ι.Α.Κ. διοικείται από τριμελή Συντονιστική Επιτροπή, 
η οποία αποτελείται από τον Διευθυντή του Ινστιτούτου 
ως Πρόεδρο της Επιτροπής και δύο. 

Τα μέλη της Συντονιστικής Επιτροπής θα πρέπει να 
είναι επιστήμονες με διεθνές κύρος, οι οποίοι να έχουν 
διοικητική πείρα και ερευνητική δραστηριότητα σχετική 
με το αντικείμενο του Ι.Α.Κ. με εμπειρία στην προσέλκυ¬ 
ση χρηματοδοτήσεων για συναφή ερευνητικά προγράμ¬ 
ματα ή έργα και στην αξιοποίηση των αποτελεσμάτων 
της έρευνας. 

Ειδικότερα, ο Διευθυντής του Ι.Α.Κ. θα πρέπει, εκτός 
των ανωτέρω στοιχείων, να διαθέτει αναγνωρισμένη 
ερευνητική και διοικητική εμπειρία. 

Κατά τα λοιπά, ισχύουν όλοι οι όροι και προϋποθέ¬ 
σεις οι οποίες περιγράφονται για τη στελέχωση και τη 
λειτουργία των τριμελών Συντονιστικών Επιτροπών των 
Ινστιτούτων στο Κεφάλαιο 2 του παρόντος Κανονισμού 
(Άρθρα 7 και 9). 

Τμήματα του Ι.Α.Κ. 

Το Ι.Α.Κ. είναι οργανωμένο σε δύοΤμήματα: 

1. Τμήμα Ανθρωπιστικών Σπουδών 

2. Τμήμα Κοινωνικών Σπουδών 

Το Τμήμα Ανθρωπιστικών Σπουδών έχει ως αντικεί¬ 
μενα την φιλοσοφία, την ιστορία, την φιλολογία, την 
γλωσσολογία, τον πολιτισμό και τις τέχνες. 

Το Τμήμα Κοινωνικών Σπουδών έχει ως αντικείμενα 
την κοινωνιολογία, την κοινωνική ανθρωπολογία/λαο- 
γραφία, την επιστήμη της εκπαίδευσης, την ψυχολογία, 
την ιστορία, τη φιλολογία, τη γλωσσολογία, τον πολιτι¬ 


σμό και τις τέχνες καθώς και την ιστορία και φιλοσοφία 
της επιστήμης. 

Άρθρο 20. Ινστιτούτο Ψηφιακής Καινοτομίας 

(Ι.ΨΗ.Κ.) 

Αντικείμενο - Στόχοι 

Αντικείμενο του Ι.ΨΗ.Κ. είναι η διεξαγωγή βασικής και 
εφαρμοσμένης έρευνας στον χώρο της πληροφορικής 
και της μηχανικής υπολογιστών, και η αξιοποίηση της 
στο πλαίσιο ενός ευρέος φάσματος εφαρμογών, όπως 
η επιχειρηματικότητα, η διοίκηση, ο πολιτισμός, το πε¬ 
ριβάλλον, η υγεία και η διεπιστημονικότητα. 

Στους στόχους του Ι.ΨΗ.Κ. περιλαμβάνονται: 

• Προαγωγή γνώσης και ανάπτυξη έρευνας στο χώρο 
της πληροφορικής και της μηχανικής υπολογιστών 

• Αξιοποίηση των Τεχνολογιών Πληροφορικής και Επι¬ 
κοινωνιών (ΤΠΕ) για τον ευρύτερο ψηφιακό μετασχη¬ 
ματισμό που υφίσταται η σύγχρονη κοινωνία σε καίριες 
δραστηριότητες της, όπως οικονομία, μεταφορές, του¬ 
ρισμός, Ιθ9ί5ΐίς5, πολιτισμός, βιομηχανία, περιβάλλον, 
ψυχαγωγία, υγεία και επιστήμες 

• Ανάπτυξη συνεργασιών με άλλα ερευνητικά κέντρα 
της Ελλάδας και του εξωτερικού 

• Δυναμική αναζήτηση χρηματοδοτήσεων από αντα¬ 
γωνιστικά ερευνητικά προγράμματα 

• Σύνδεση βασικής έρευνας στην Πληροφορική και τη 
Μηχανική των Υπολογιστών με στοχευμένες εφαρμογές 
σε όλα τα πεδία έρευνας και ανάπτυξης 

• Δημιουργία ενός διεπιστημονικού πόλου για την 
αξιοποίηση των ΤΠΕ σε όλα τα επιστημονικά πεδία με 
καινοτόμες εφαρμογές 

• Ανάσχεση του φαινομένου της φυγής εξειδικευμένου 
ανθρώπινου δυναμικού (βΐ'βίηάΐ'βίη) και ο επαναπατρι¬ 
σμός αξιόλογων ερευνητών του εξωτερικού. 

• Ευρύτερη συνεισφορά στην ικανοποίηση των εκπαι¬ 
δευτικών, ερευνητικών, κοινωνικών, πολιτιστικών και 
αναπτυξιακών αναγκών της χώρας 

Διοικητικό πλαίσιο 

Το Ινστιτούτο Ψηφιακής Καινοτομίας (Ι.ΨΗ.Κ.) λειτουρ¬ 
γεί στην πόλη των Ιωαννίνων και υπάγεται στο Πανεπι¬ 
στημιακό Ερευνητικό Κέντρο (Π.Ε.Κ.) του Πανεπιστημίου 
Ιωαννίνων ως αυτόνομη επιστημονική και ερευνητική 
μονάδα.Στελεχώνεται με μέλη ΔΕΠτουΤμήματος Μηχα¬ 
νικών Η/Υ και Πληροφορικής,τουΤμήματος Πληροφορι¬ 
κής και Τηλεπικοινωνιών του Πανεπιστημίου Ιωαννίνων, 
τουΤμήματος Μαθηματικών, καθώς και με μέλη Δ.Ε.Π. 
άλλων Τμημάτων του Πανεπιστημίου Ιωαννίνων των 
οποίων το ερευνητικό έργο έχει σημαντική συνάφεια 
με το αντικείμενο του Ι.ΨΗ.Κ. και με ερευνητές αναγνω¬ 
ρισμένου κύρους από το ευρύτερο πεδίο της πληροφο¬ 
ρικής και της μηχανικής υπολογιστών. 

Το Ι.ΨΗ.Κ διοικείται από τριμελή Συντονιστική Επιτροπή, 
η οποία αποτελείται από τον Διευθυντή του Ινστιτούτου 
ως Πρόεδρο της Επιτροπής και δύο μέλη.Τα μέλη της Συ¬ 
ντονιστικής Επιτροπής θα πρέπει να είναι επιστήμονες με 
διεθνές κύρος, οι οποίοι πρέπει να έχουν διοικητική πείρα 
και ερευνητική δραστηριότητα σχετική με το αντικείμενο 
του Ι.ΨΗ.Κ, με εμπειρία στην προσέλκυση χρηματοδοτή¬ 
σεων για συναφήερευνητικά προγράμματα ή έργα και 

στην αξιοποίηση των αποτελεσμάτων της έρευνας. Κατά 
τα λοιπά, ισχύουν όλοι οι όροι και προϋποθέσεις οι οποίες 
περιγράφονται για τη στελέχωση και τη λειτουργία των 
τριμελών Συντονιστικών Επιτροπών των Ινστιτούτων στο 
Κεφάλαιο 2 του παρόντος Κανονισμού (Άρθρα 7 και 9). 

Τμήματα του Ι.ΨΗ.Κ. 

Το Ι.ΨΗ.Κ. είναι οργανωμένο σε τέσσερα Τμήματα: 

1. Τμήμα Τεχνολογιών Αλγορίθμων και Πληροφορίας 

2. Τμήμα Ανάλυσης και Επεξεργασίας Δεδομένων 

3. Τμήμα Συστημάτων Λογισμικού 

4. Τμήμα Συστημάτων Υλικού 

Το Τμήμα Τεχνολογιών Αλγορίθμων και Πληροφορίας 
έχει ως αντικείμενο τη σχεδίαση και ανάλυση αλγορίθ¬ 
μων και δομών δεδομένων, τον προσδιορισμό της πολυ- 
πλοκότητας τους και τον χαρακτηρισμό της υπολογισι- 
μότητας θεμελιωδών προβλημάτων της Πληροφορικής 
και της Μηχανικής Υπολογιστών. 

Το Τμήμα Ανάλυσης και Επεξεργασίας Δεδομένων έχει 
ως αντικείμενο την ανάλυση, διαχείριση και επεξεργασία 
δεδομένων μεγάλου όγκου (άίς 03ΐ3), τη σχεδίαση και 
ανάπτυξη μεθόδων για την ανάλυση, εξόρυξη, επεξερ¬ 
γασία και οπτικοποίηση δεδομένων σε διεπιστημονικές 
εφαρμογές, καθώς και τον συνδυασμό και τη βελτίωση 
μεθόδων μηχανικής μάθησης, διαχείρισης δεδομένων 
και τεχνητής νοημοσύνης και της διεπιστημονικής θεμε- 
λίωσης της επιστήμης των δεδομένων με την ανάπτυξη 
υπολογιστικών και στατιστικών μεθόδων 

ΤοΤμήμα Συστημάτων Λογισμικού έχει ως αντικείμενο 
τη μηχανική λογισμικού (5θίΐ\Λ/3Γθ θηςιίηθθΐϊηςι), την υπο¬ 
λογιστική νέφους, την υπολογιστική υψηλών επιδόσεων 
(ςίουά, ΡιίςιΓι ρθΓίοπτΐ3ηςθ), συστήματα γραφικών και 
εικονικής/επαυξημένης πραγματικότητας και τις εφαρ¬ 
μογές αυτών σε καινοτόμες ψηφιακές υπηρεσίες και 
προϊόντα.Το Τμήμα Συστημάτων Υλικού έχει ως αντικεί¬ 
μενο την ανάπτυξη, τη δοκιμή, την προτυποποίηση και 
υλοποίηση συστημάτων υλικού καθώς και την εφαρμογή 
τους σε καινοτόμες περιοχές όπως αυτές των ΙοΤ, της 
ενσωματωμένης (θΐηάθάάθά) και πανταχού-παρούσας 
(υάίηυίΐου5) υπολογιστικής, της ρομποτικής της αυτο¬ 
κινητοβιομηχανίας, των δικτύων των επικοινωνιών, του 
πρωτογενούς τομέα, του περιβάλλοντος και της ιατρικής. 

Μέρος Γ: Οικονομική διαχείριση 
Κεφάλαιο 5. Οικονομικοί πόροι 

Οι πόροι του Π.Ε.Κ. προέρχονται από τις εξής πηγές: 

(α) επιχορηγήσεις από τον τακτικό προϋπολογισμό του 
Υπουργείου Παιδείας Έρευνας και Θρησκευμάτων οι οποί¬ 
ες χορηγούνται στο Πανεπιστήμιο Ιωαννίνων ειδικά για τη 
λειτουργία του Πανεπιστημιακού Ερευνητικού Κέντρου 

(β) χρηματοδοτήσεις από ερευνητικά προγράμμα¬ 
τα της Ευρωπαϊκής Ένωσης, διεθνείς οργανισμούς, το 
Ελληνικό Δημόσιο, κονδύλια που διατίθενται από τον 
Προϋπολογισμό Δημοσίων Επενδύσεων μέσω συγχρη- 
ματοδοτούμενων προγραμμάτων ανάπτυξης έρευνας 
ή τεχνολογίας ή με οιονδήποτε άλλο τρόπο, καθώς και 
χορηγίες από ιδιωτικές επιχειρήσεις ή ιδιώτες 

(γ) δωρεές, κληρονομιές, κληροδοσίες, καθώς και κάθε 
είδους τακτικές και έκτακτες εισφορές ή παροχές ημε¬ 
δαπών ή αλλοδαπών φυσικών ή νομικών προσώπων 


(δ) έσοδα από παροχή υπηρεσιών προς τρίτους που 
σχετίζονται με την ερευνητική και λοιπή δραστηριό¬ 
τητα του Π.Ε.Κ., εκτέλεση ή αξιολόγηση ερευνητικών 
προγραμμάτων για λογαριασμό τρίτων, όπως δημοσίων 
υπηρεσιών, Ν.Π.Δ.Δ., Ν.Π.Ι.Δ., διεθνών οργανισμών κα¬ 
θώς και ιδιωτών, ή τη διάθεση πνευματικών προϊόντων 
που παράγει το Π.Ε.Κ. 

(ε) τόκοι από καταθέσεις 

(στ) πρόσοδοι από την αξιοποίηση της περιουσίας 
του Π.Ε.Κ. 

(ζ) έσοδα από εκμετάλλευση δικαιωμάτων διανοη¬ 
τικής ιδιοκτησίας, προϊόντων μεταφοράς τεχνολογί- 
ας-τεχνογνωσίας, που προκύπτουν από την εκτέλεση 
χρηματοδοτούμενων έργων και την εν γένει ερευνητική 
δραστηριότητα των μελών του Π.Ε.Κ. 

(η) έσοδα από κρατήσεις που επιβάλλονται για λογα¬ 
ριασμό του Π.Ε.Κ., σύμφωνα με την εκάστοτε απόφαση 
ή σύμβαση χρηματοδότησης, όπως αυτές καθορίζονται 
με αντίστοιχη απόφαση του Διοικητικού Συμβουλίου του 
Π.Ε.Κ. έπειτα από εισήγηση του Διευθυντή της Κεντρικής 
Διεύθυνσης του Π.Ε.Κ. 

(θ)κατανομή τυχόν πλεονασματικών εσόδων του Π.Ε.Κ. 
υπέρ της λειτουργίας και των σκοπών των Ινστιτούτων 
του Π.Ε.Κ., όπως αυτή καθορίζεται με αντίστοιχες απο¬ 
φάσεις του Διοικητικού Συμβουλίου του Π.Ε.Κ. 

Πρόσωπα και φορείς που εισφέρουν, επιχορηγούν και 
χρηματοδοτούντο Π.Ε.Κ. δύνανται να προσδιορίσουν το 
είδος των δαπανών που θα καλυφθούν με τους πόρους 
τους οποίους διαθέτουν και τον χρόνο στον οποίον θα 
αναλωθούν οι εν λόγω πόροι. Σε περίπτωση έργων που 
χρηματοδοτούνται από ίδιους πόρους, τα ανωτέρω κα¬ 
θορίζονται με απόφαση του Διοικητικού Συμβουλίου του 
Π.Ε.Κ. έπειτα από εισήγηση του Διευθυντή της Κεντρικής 
Διεύθυνσης του Π.Ε.Κ. 

Κεφάλαιο 6. Οικονομική διαχείριση 
Άρθρο 21. Θεσμικά όργανα 
Για ζητήματα που αφορούν στην οικονομική διαχεί¬ 
ριση ερευνητικών έργων-προγραμμάτων των Ινστιτού¬ 
των του Π.Ε.Κ, τις προμήθειες, τον τρόπο απασχόλησης 
και τις μετακινήσεις προσωπικού του Π.Ε.Κ. στο πλαίσιο 
αυτών των προγραμμάτων εφαρμόζονται αναλόγως οι 
διατάξεις των άρθρων 60 έως 67 του νόμου 4485/2017. 
Η οικονομική διαχείριση των έργων-προγραμμάτων των 
Ινστιτούτων του Π.Ε.Κ. ασκείται από την Οικονομική Υπη¬ 
ρεσία του Π.Ε.Κ. (Άρθρο 13 του παρόντος Κανονισμού) η 
οποία επικουρείται στο έργο της από τις αρμόδιες υπη¬ 
ρεσίες του Ειδικού Λογαριασμού Κονδυλίων Έρευνας 
(Ε.Λ.Κ.Ε.) του Πανεπιστημίου Ιωαννίνων. 

Η Οικονομική Υπηρεσία του Π.Ε.Κ. ανήκει στην Κεντρική 
Διεύθυνση του Π.Ε.Κ. και έχει τις αρμοδιότητες οι οποίες 
περιγράφονται αναλυτικά στο Άρθρο 13 του παρόντος Κα¬ 
νονισμού (κεφάλαιο 3). Για την αποδοτικότερη λειτουργία 
της, η Οικονομική Υπηρεσία του Π.Ε.Κ. είναι διαρθρωμένη 
σε τέσσερα τμήματα: Τμήμα προϋπολογισμού και απο¬ 
λογισμού, Τμήμα ταμείου, Τμήμα προμηθειών και Τμήμα 
εσόδων (βλ. Άρθρο 13, παράγραφος β). 

Για τον συντονισμό των δραστηριοτήτων της, η Οι¬ 
κονομική Υπηρεσία του Π.Ε.Κ. έχει ως επικεφαλής τον 

Προϊστάμενο Οικονομικής Υπηρεσίας (Π.Ο.Υ.) ο οποί¬ 
ος προΐσταται και εποπτεύει την ομαλή λειτουργία της 
Υπηρεσίας, ασκώντας αρμοδιότητες, καθήκοντα και 
υποχρεώσεις αντίστοιχες αυτών που περιγράφονται στα 
άρθρα 25,26 και 69Γ του νόμου 4270/2014 (ΦΕΚ/Α' 143). 
Οι διαδικασίες ορισμού και αναπλήρωσηςτου Π.Ο.Υ. δι- 
έπονται από τις διατάξεις του Υπαλληλικού Κώδικα, του 
νόμου 4009/2011, και του Οργανισμού του Πανεπιστη¬ 
μίου Ιωαννίνων. 

Αποφάσεις σχετικές με την οικονομική διαχείριση των 
ερευνητικών προγραμμάτων-έργων των Ινστιτούτων του 
Π.Ε.Κ. λαμβάνονται από το Διοικητικό Συμβούλιο του 
Π.Ε.Κ. (Άρθρο 5 του παρόντος Κανονισμού). Οι αντίστοι¬ 
χες αποφάσεις λαμβάνονται ύστερα από εισήγηση του 
Διευθυντή Κεντρικής Διεύθυνσης (Άρθρο 10 του παρό¬ 
ντος Κανονισμού) ο οποίος εποπτεύει την Οικονομική 
Υπηρεσία και συνεργάζεται με τον Προϊστάμενο της 
Οικονομικής Υπηρεσίας για την κατάρτιση, προτεραιο- 
ποίηση και ανάδειξη των σχετικών θεμάτων. 

Άρθρο 22. Γενικές Αρχές 

Διαχείρισης Προγραμμάτων-Έργων 

Η Οικονομική Υπηρεσία του Π.Ε.Κ. ακολουθεί τις γενι¬ 
κές αρχές λειτουργίας και επιμέρους διαδικασιών που πε- 
ριγράφονται για τους Ειδικούς Άογαριασμούς Κονδυλίων 
Έρευνας των Α.Ε.Ι. σύμφωνα με τον νόμο 4485/2017, 
Κεφάλαιο Η’, άρθρα 50, 56,57, και 60 έως 67. 

Η Οικονομική Υπηρεσία λειτουργεί εσωτερικά συστή¬ 
ματα, διαδικασίες και μηχανισμούς παρακολούθησης της 
εκτέλεσης των προϋπολογισμών των έργων τα οποία 
υλοποιείτο Π.Ε.Κ. βάσει των αρχών της διαφάνειας και 
της χρηστής δημοσιονομικής διαχείρισης. Η τήρηση των 
λογιστικών βιβλίων και η σύνταξη των προβλεπόμενων 
χρηματοοικονομικών καταστάσεων γίνεται σύμφωνα με 
το νόμο 4308/2014. 

Η Οικονομική Υπηρεσία διατηρεί λογαριασμούς τα¬ 
μειακής διαχείρισης στην Κεντρική Τράπεζα (Τράπεζα 
της Ελλάδος)και/ή άλλα Πιστωτικά Ιδρύματα υπό την 
επωνυμία «Π.Ε.Κ. Πανεπιστημίου Ιωαννίνων». Οι πόροι 
του Π.Ε.Κ. κατατίθενται στους λογαριασμούς αυτούς και 
διατίθενται με εντολές του Προέδρου του Διοικητικού 
Συμβουλίου του Π.Ε.Κ. ή του Διευθυντή Κεντρικής Διεύ¬ 
θυνσης ύστερα από απόφαση του Διοικητικού Συμβου¬ 
λίου. Οι εν λόγω αποφάσεις του Διοικητικού Συμβουλίου 
θα πρέπει να αιτιολογούνται σύμφωνα με τις αντίστοιχες 
εκάστοτε ανάγκες των έργων/προγραμμάτων τα οποία 
διαχειρίζεται το Π.Ε.Κ., με βάση τον γενικότερο οικονο¬ 
μικό προγραμματισμό του Π.Ε.Κ. και με το πλαίσιο κα¬ 
νόνων που θέτει ο Οδηγός Χρηματοδότησης Προγραμ- 
μάτων-Έργων του Π.Ε.Κ. όπως ισχύουν κάθε φορά και 
περιγράφονται καταρχήν στο Άρθρο 24 του παρόντος 
Κανονισμού. 

Ποσοστό έως είκοσι πέντε τοις εκατό (25%) του συ¬ 
νολικού προϋπολογισμού των έργων-προγραμμάτων 
των Ινστιτούτων του Π.Ε.Κ., όπως το ποσοστό αυτό κα¬ 
θορίζεται από το Διοικητικό Συμβούλιο του Π.Ε.Κ, την 
απόφαση ή τη σύμβαση χρηματοδότησης του έργου, 
σύμφωνα πάντοτε με το πλαίσιο το οποίο θέτουν οι φο¬ 
ρείς χρηματοδότησης και ο Οδηγός Χρηματοδότησης 


Προγραμμάτων-Έργων του Π.Ε.Κ. (Άρθρο 24 του παρό¬ 
ντος Κανονισμού), κρατείται υπέρ της λειτουργίας και 
των σκοπών του Π.Ε.Κ. και αποτελεί έσοδο του Π.Ε.Κ. 

Τα περιουσιακά ταμειακά διαθέσιμα του Π.Ε.Κ. είναι 
δυνατόν, ύστερα από εισήγηση του Διευθυντή Κεντρικής 
Διεύθυνσης και απόφαση του Διοικητικού Συμβουλίου 
του Π.Ε.Κ, να χρησιμοποιούνται για να αναλαμβάνονται 
υποχρεώσεις σε βάρος του προϋπολογισμού έργων- 
προγραμμάτων των Ινστιτούτων του Π.Ε.Κ., δαπάνες για 
κτιριακές υποδομές του Π.Ε.Κ., αγορά και συντήρηση 
ερευνητικού εξοπλισμού, ταμειακές διευκολύνσεις των 
εκτελούμενων έργων-προγραμμάτων των Ινστιτούτων 
του Π.Ε.Κ., αυξήσεις μετοχικού κεφαλαίου εταιρειών 
που ανήκουν κατά πλειοψηφία στο Π.Ε.Κ., κάλυψη δη¬ 
μοσιονομικών διορθώσεων, νόμιμων και μη επιλέξιμων 
δαπανών και εκτέλεση δικαστικών αποφάσεων και δικα¬ 
στικών δαπανών. 

Ποσοστό έως πέντε τοις εκατό (5%) των περιουσια¬ 
κών ταμειακών διαθεσίμων είναι δυνατόν, ύστερα από 
εισήγηση του Διευθυντή Κεντρικής Διεύθυνσης και 
απόφαση του Διοικητικού Συμβουλίου του Π.Ε.Κ., να 
χρησιμοποιούνται για να αναλαμβάνονται δαπάνες σε 
βάρος του προϋπολογισμού έργων-προγραμμάτων των 
Ινστιτούτων του Π.Ε.Κ. για προκήρυξη υποτροφιών και 
ερευνητικών προγραμμάτων νέων επιστημόνων οι οποί¬ 
οι δραστηριοποιούνται στο πλαίσιο του Π.Ε.Κ. 

Άρθρο 23. Προϋπολογισμός, απολογισμός, 

ανάληψη υποχρέωσης, έλεγχος δαπανών 

1. Προϋπολογισμός και απολογισμός 

Με τον προϋπολογισμό του Π.Ε.Κ. κάθε οικονομικό 
έτος προσδιορίζονται τα έσοδα και καθορίζονται τα όρια 
των δαπανών του Π.Ε.Κ. Στον προϋπολογισμό περιλαμ¬ 
βάνονται τα προβλεπόμενα για το επόμενο οικονομικό 
έτος έσοδα και έξοδα, τόσο χρηματοοικονομικής όσο 
και μη-χρηματοοικονομικής φύσεως. Οικονομικό έτος 
είναι η χρονική περίοδος που περιλαμβάνει την διεξα¬ 
γωγή διοικητικών και οικονομικών πράξεων οι οποίες 
σχετίζονται με την ταμειακή διαχείριση και την κίνηση 
της περιουσίας του Π.Ε.Κ.Το οικονομικό έτος αρχίζει την 
1 η Ιανουάριου και λήγει την 31 η Δεκεμβρίου του ίδιου 
ημερολογιακού έτους. 

Ως έσοδα του προϋπολογισμού του Π.Ε.Κ. ορίζονται 
απαιτήσεις, οι οποίες, ανεξαρτήτως της χρονικής περι¬ 
όδου κατά την οποία δημιουργήθηκαν, προβλέπεται να 
εισπραχθούν κατά το οικονομικό έτος στο οποίο ανα- 
φέρεται ο προϋπολογισμός. Στα έσοδα αναγνωρίζονται 
οι απαιτήσεις οι οποίες καθίστανται απαιτητές κατά τη 
διάρκεια του οικονομικού έτους στο οποίο αναφέρεται 
ο προϋπολογισμός. Οι απαιτήσεις καθίστανται απαιτητές 
κατά την ημερομηνία λογιστικοποίησήςτους, βάσει πα¬ 
ραστατικών και στοιχείων, στους αντίστοιχους λογαρια¬ 
σμούς χρεωστών-πελατών της κατάστασης οικονομικής 
θέσης του Π.Ε.Κ. Οιπωλήσειςτων παγίων περιουσιακών 
στοιχείων λογίζονται ως έσοδα για τις ανάγκες του προ¬ 
ϋπολογισμού και των δημοσιονομικών αναφορών. 

Ως έξοδα του προϋπολογισμού του Π.Ε.Κ. ορίζονται 
υποχρεώσεις, οι οποίες, ανεξαρτήτως της χρονικής πε¬ 
ριόδου κατά την οποία δημιουργήθηκαν, προβλέπεται 

να εξοφληθούν μέσα στο οικονομικό έτος στο οποίο 
αναφέρεται ο προϋπολογισμός. Στα έξοδα αναγνωρί¬ 
ζονται οι υποχρεώσεις, οι οποίες, κατά τη διάρκεια του 
οικονομικού έτους στο οποίο αναφέρεται ο προϋπο¬ 
λογισμός, λογιστικοποιούνται, βάσει σχετικού παρα¬ 
στατικού, τιμολογίου ή ισότιμου τίτλου, σε βάρος του 
αναλυτικού ορίου δαπανών του προϋπολογισμού του 
Π.Ε.Κ. Οι αγορές παγίων περιουσιακών στοιχείων και οι 
αγορές αναλώσιμων υλικών λογίζονται ως έξοδα για τις 
ανάγκες του προϋπολογισμού και των δημοσιονομικών 
αναφορών. 

Τα έσοδα και τα έξοδα εγγράφονται και εμφανίζονται 
σε έναν ενιαίο προϋπολογισμό του Π.Ε.Κ. Έσοδα και 
δαπάνες δεν μπορεί να πραγματοποιηθούν παρά μόνο 
αν αντιστοιχούν στον προϋπολογισμό, υπό τη σχετική 
ταξινόμηση των λογαριασμών (αρχή ενότητας). Καμία 
δαπάνη δεν μπορεί να αναληφθεί ή να πραγματοποιηθεί, 
εάν υπερβαίνει τα εγκεκριμένα κατά κατηγορία δαπανών 
όρια του προϋπολογισμού (αρχή καθολικότητας). 

Ο προϋπολογισμός καταρτίζεται σε συνοπτικό και 
σε αναλυτικό επίπεδο. Ο συνοπτικός προϋπολογι¬ 
σμός περιλαμβάνει διακριτά τα προβλεπόμενα μη- 
χρηματοοικονομικά έσοδα και έξοδα, καθώς και τα χρη¬ 
ματοοικονομικά έσοδα και έξοδα σε κύριες κατηγορίες. 
Η προκύπτουσα διαφορά μεταξύ των προβλεπόμενων 
μη-χρηματοοικονομικών εσόδων και των προβλεπόμε¬ 
νων μη-χρηματοοικονομικών εξόδων διαμορφώνει το 
προβλεπόμενο δημοσιονομικό αποτέλεσμα. Αναλυτικός 
προϋπολογισμός είναι η αναλυτική, έως τετάρτου βαθ¬ 
μού ανάλυσης (κατά το νόμο 4270/2014), πρόβλεψη των 
χρηματοοικονομικής και μη-χρηματοοικονομικής (ρύσε¬ 
ως εσόδων και εξόδων για το επόμενο οικονομικό έτος. 

Τ α έσοδα και τα έξοδα του προϋπολογισμού του Π.Ε.Κ., 
όπως ορίζονται στις ανωτέρω παραγράφους, λογίζονται, 
εισπράττονται, εξοφλούνται και διαγράφονται σύμφωνα 
με τις διαδικασίες που προβλέπουν τα Ελληνικά Λογι¬ 
στικά Πρότυπα. Η πραγματοποίηση της πληρωμής των 
υποχρεώσεων του Π.Ε.Κ. λαμβάνει χώρα στο ίδιο ή σε 
επόμενο οικονομικό έτος από αυτό του προϋπολογι¬ 
σμού. Εάν οι πληρωμές πραγματοποιηθούν σε επόμενο 
οικονομικό έτος από αυτό του προϋπολογισμού, δεν 
λογίζονται στο δημοσιονομικό αποτέλεσμα εκτέλεσης 
του προϋπολογισμού. 

Για την παρακολούθηση της εκτέλεσης του προϋπο¬ 
λογισμού και του ορίου δαπανών, της ανάληψης υπο¬ 
χρεώσεων, της δέσμευσης των κονδυλίων του προϋπο¬ 
λογισμού, των υποχρεώσεων και της εξόφλησής τους 
τηρείται μηχανογραφικά συνοπτικό Μητρώο Δεσμεύ¬ 
σεων, στο οποίο τηρούνται κατ’ ελάχιστον, σε διακριτές 
στήλες, ο εγκεκριμένος αναλυτικός προϋπολογισμός, η 
αναμόρφωσή του, η διαμόρφωσή του, η ανειλημμένη 
δέσμευση, η υπολειπόμενη προς διάθεση δαπάνη, το 
ποσό της υποχρέωσης βάσει τιμολογίου ή ισοδύναμου 
εγγράφου, το ποσό της πληρωμής κάθε υποχρέωσης, οι 
απλήρωτες υποχρεώσεις και οι εκκρεμείς δεσμεύσεις. 

Κάθε μήνα το Π.Ε.Κ. υποβάλλει στο Υπουργείο Παι¬ 
δείας, Έρευνας και Θρησκευμάτων τις δημοσιονομικές 
αναφορές με απολογιστικά στοιχεία των δαπανών και 
των εσόδων σε δεδουλευμένη βάση, όπως ορίζονται στις 


ανωτέρω παραγράφους, και το δημοσιονομικό αποτέ¬ 
λεσμα που προκύπτει. 

Ο απολογισμός της εκτέλεσης του προϋπολογισμού 
του Π.Ε.Κ. καταρτίζεται σε συνοπτικό και σε αναλυτικό 
επίπεδο. Στον απολογισμό εξόδων περιλαμβάνονται ο 
προϋπολογισμός, η τελική διαμόρφωσή του, οι ετήσιες 
συνολικές δεσμεύσεις, τα έξοδα που έχουν λογισθεί στο 
έτος, τα έξοδα που έχουν εξοφληθεί και τα απλήρωτα 
έξοδα. Στον απολογισμό εσόδων περιλαμβάνονται ο 
προϋπολογισμός, η τελική διαμόρφωσή του, τα έσοδα 
που έχουν λογισθεί, τα έσοδα που έχουν εισπραχθεί και 
τα ανείσπρακτα έσοδα. 

Μετά το κλείσιμο κάθε οικονομικής χρήσης και έως τις 
30 Ιουνίου του επόμενου έτους, το Διοικητικό Συμβού¬ 
λιο του Π.Ε.Κ., με ευθύνη του Προϊσταμένου Οικονομικής 
Υπηρεσίας, αποστέλλει στο Υπουργείο Παιδείας,Έρευνας 
και Θρησκευμάτων τον εγκεκριμένο απολογισμό της εκτέ¬ 
λεσης του προϋπολογισμού, καθώς και τις προβλεπόμε- 
νες, σύμφωνα με τους λογιστικούς κανόνες, χρηματοοι¬ 
κονομικές καταστάσεις της χρήσης. Μέρος του συνολικού 
προϋπολογισμού του Π.Ε.Κ. αποτελεί ο προϋπολογισμός 
κάθε έργου και προγράμματος που υλοποιείται στα Ινστι¬ 
τούτα του Π.Ε.Κ. Για έργα-προγράμματα που δεν έχουν 
καθορισμένο χρονικό σημείο λήξης, ο προϋπολογισμός 
αυτών συντάσσεται σε ετήσια βάση. Ο προϋπολογισμός 
κάθε έργου και προγράμματος είναι αυτοτελής και διακρι- 
τός έναντι των προϋπολογισμών των λοιπών έργων και 
αφορά όλη τη διάρκεια του έργου, που μπορεί να εκτεί¬ 
νεται και πέραν του έτους. 

Για κάθε έργο η αναλαμβανόμενη οικονομική υποχρέ¬ 
ωση, ανεξαρτήτως ποσού, εκτελείται εντός των ορίων του 
εγκεκριμένου προϋπολογισμού ανά κατηγορία δαπάνης. 
Κάθε πληρωμή ελέγχεται και παρακολουθείται με βάση 
τον εγκεκριμένο προϋπολογισμό κάθε έργου. Απαγορεύ¬ 
εται οιαδήποτε πληρωμή καθ' υπέρβαση του συνολικού 
προϋπολογισμού του εκάστοτε έργου. Τυχόν πληρωμή 
που πραγματοποιείται καθ' υπέρβαση του συνολικού 
εγκεκριμένου προϋπολογισμού του εκάστοτε έργου είναι 
αυτοδίκαια και απόλυτα άκυρη: ο διατάκτης της πληρω¬ 
μής, ο Προϊστάμενος Οικονομικής Υπηρεσίας του Π.Ε.Κ. 
και κάθε άλλο συμπράττον όργανο ευθύνονται ατομικά, 
αλληλεγγύως και εις ολόκληρον έναντι του Π.Ε.Κ. 

Ο εγκεκριμένος προϋπολογισμός κάθε έργου δύναται 
να αναμορφώνεται με αιτιολογημένο αίτημα του Επιστη- 
μονικώς Υπευθύνου του έργου και αντίστοιχη απόφαση 
του Διοικητικού Συμβουλίου του Π.Ε.Κ. εφόσον υπάρχει 
σύμφωνη γνώμη του Προϊσταμένου Οικονομικής Υπη¬ 
ρεσίας και, εάν απαιτείται, έγγραφη συμφωνία εκ μέρους 
του φορέα χρηματοδότησης. 

2. Κατάρτιση προϋπολογισμού 

Η Οικονομική Υπηρεσία καταρτίζει και, μετά την ολο¬ 
κλήρωση της διαδικασίας έγκρισης από το Διοικητικό 
Συμβούλιο του Π.Ε.Κ., υποβάλλει στη Γενική Διεύθυνση 
Οικονομικών Υπηρεσιών του Υπουργείου Παιδείας, Έρευ¬ 
νας και Θρησκευμάτων έως την 31 η Ιουλίου σχέδιο του συ¬ 
νοπτικού προϋπολογισμού του Π.Ε.Κ. για το επόμενο έτος. 
Αν το υποβληθέν σχέδιο συνοπτικού προϋπολογισμού δεν 
είναι συμβατό με τον δεσμευτικό στόχο και το επιδιωκό- 
μενο αποτέλεσμα που περιλαμβάνονται στις εγκυκλίους 

του Υπουργείου, η Γενική Διεύθυνση Οικονομικών Υπηρε¬ 
σιών παρέχει οδηγίες για τη διόρθωση του σχεδίου και το 
επιστρέφει μαζί με τις οδηγίες. Ακολούθως, η Οικονομική 
Υπη ρεσία του Π.Ε.Κ. διορθώνει, σύμφωνα με τις οδηγίες, το 
σχέδιο και υποβάλλει αναθεωρημένο σχέδιο στην Γενική 
Διεύθυνση Οικονομικών Υπηρεσιών του Υπουργείου Παι¬ 
δείας, Έρευνας και Θρησκευμάτων μέσα στην προθεσμία 
που προβλέπεται στις οδηγίες. 

Ο αναλυτικός προϋπολογισμός του Π.Ε.Κ. καταρτίζε¬ 
ται από την Οικονομική Υπηρεσία, εγκρίνεται από το 
Διοικητικό Συμβούλιο του Π.Ε.Κ. και υποβάλλεται προς 
έγκριση στον Υπουργό Παιδείας, Έρευνας και Θρησκευ¬ 
μάτων, έως τις 31 Δεκεμβρίου του προηγούμενου έτους 
από αυτό στο οποίο αναφέρεται ο προϋπολογισμός. Ο 
αναλυτικός προϋπολογισμός του Π.Ε.Κ. εγκρίνεται από 
τον Υπουργό, ύστερα από εισήγηση του Γενικού Διευθυ¬ 
ντή Οικονομικών Υπηρεσιών του Υπουργείου Παιδείας, 
Έρευνας και Θρησκευμάτων, ως προς τη συμφωνία του 
με το σχέδιο του συνοπτικού προϋπολογισμού που έχει 
ήδη υποβληθεί (κατά την προηγούμενη παράγραφο). 

Ο αρχικός συνολικός εγκεκριμένος προϋπολογισμός 
του Π.Ε.Κ. δύναται να αναμορφώνεται, κατά τη διάρκεια 
του έτους, με απόφαση του Διοικητικού Συμβουλίου, κα¬ 
τόπιν σύμφωνης γνώμηςτου Προϊσταμένου Οικονομικής 
Υπηρεσίας και με την προϋπόθεση τήρησης και διασφά¬ 
λισης της δημοσιονομικής ουδετερότητας του προϋπο¬ 
λογισμού κάθε έργου.Το Διοικητικό Συμβούλιο του Π.Ε.Κ. 
ενημερώνει τον Γενικό Διευθυντή Οικονομικών Υπηρεσι¬ 
ών του Υπουργείου Παιδείας,Έρευνας και Θρησκευμάτων 
για κάθε αναμόρφωση του συνολικού προϋπολογισμού. 

Τυχόν απόκλιση του εγκεκριμένου αποτελέσματος του 
προϋπολογισμού από την αντίστοιχη αναμόρφωση, υπό 
την προϋπόθεση τήρησης δημοσιονομικής ουδετερότη¬ 
τας, δεν αποτελεί λόγο επιβολής κυρώσεων. Η δημοσι¬ 
ονομική ουδετερότητα επιτυγχάνεται, στις αντίστοιχες 
περιπτώσεις, με ισόποση αναμόρφωση των εσόδων του 
προϋπολογισμού των έργων εντός του ιδίου ή του αμέ¬ 
σως επόμενου οικονομικού έτους από το έτος κατά το 
οποίο εκτελείται ο προϋπολογισμός. 

3. Ανάληψη υποχρέωσης 

Για τις αναλήψεις υποχρεώσεων σε βάρος των πιστώ¬ 
σεων του προϋπολογισμού του Π.Ε.Κ. ισχύουν, αναλόγως 
εφαρμοζόμενες, οι διατάξεις του άρθρου 66 του νόμου 
4270/2014 και του άρθρου 4 του προεδρικού διατάγμα¬ 
τος 80/2016, όπως συμπληρώθηκαν στο άρθρο 62 του 
νόμου 4485/2017. 

4. Έλεγχος, εκκαθάριση και πληρωμή δαπανών 

Ο έλεγχος των δαπανών του Π Έ.Κ., ο οποίος ασκείται 
από το τμήμα προμηθειών της Οικονομικής Υπηρεσίας 
της Κεντρικής Διεύθυνσης του Π.Ε.Κ., συνίσταται στην 
εξέταση των νομίμων δικαιολογητικών και αποβλέπει 
στη διακρίβωση του κατά πόσον η δαπάνη: α. προβλέ- 
πεται από διάταξη νόμου ή εξυπηρετεί λειτουργικές 
ανάγκες του Π.Ε.Κ. ή συντελεί στην εκπλήρωση των 
σκοπών του και υπάρχει διαθέσιμη πίστωση για την 
εν λόγω δαπάνη (έλεγχος νομιμότητας), β. έχει νόμιμα 
αναληφθεί, η σχετική απαίτηση δεν έχει παραγραφεί και 
επισυνάπτονται τα νόμιμα δικαιολογητικά (έλεγχος κα¬ 
νονικότητας). Κατά τον ασκούμενο έλεγχο εξετάζονται 


και τα παρεμπιπτόντως αναφυόμενα ζητήματα, με την 
επιφύλαξη των διατάξεων για το δεδικασμένο και το Νο¬ 
μικό Συμβούλιο του Κράτους (παρεμπίπτων έλεγχος). 
Οι διαδικασίες ελέγχου, εκκαθάρισης, ενταλματοποίησης 
και, στη συνέχεια, εξόφλησης των δαπανών γίνονται με 
τον σύννομο τρόπο που καθορίζεται ή έχει καθοριστεί 
με την εκάστοτε ισχύουσα απόφαση του Υπουργού Οι¬ 
κονομικών. 

Άρθρο 24. Οδηγός Χρηματοδότησης 
Προγραμμάτων-Έργων 

1. Ένταξη έργων-προγραμμάτων και Επιστημονικώς 
Υπεύθυνοι 

Προτάσεις ερευνητικών έργων-προγραμμάτων των 
Ινστιτούτων του Π.Ε.Κ. υποβάλλονται προς έγκριση στο 
Διοικητικό Συμβούλιο του Π.Ε.Κ. και, μετά την έγκριση 
τους, εντάσσονται στα προγράμματα που διαχειρίζεται 
η Οικονομική Υπηρεσία του Π.Ε.Κ. 

Τα έργα-προγράμματα των Ινστιτούτων του Π.Ε.Κ. εκτε- 
λούνται από Ομάδες Έργου με Επιστημονικώς Υπεύθυνο 
(Ε.Υ.) ο οποίος είναι μέλος Δ.Ε.Π. του Πανεπιστημίου Ιω- 
αννίνων ή ερευνητής αναγνωρισμένου κύρους με έργο 
συναφέςπροςτο αντίστοιχο αντικείμενο του Ινστιτούτου 
και ανήκει στο προσωπικό του Ινστιτούτου από όπου προ¬ 
έρχεται η πρόταση ή ενός από τα Ινστιτούτα που συνερ¬ 
γάζονται σε περίπτωση διατμηματικής πρότασης. 

Ο Επιστημονικώς Υπεύθυνος κάθε προγράμματος-έρ- 
γου έχει την ευθύνη για την εκτέλεση του φυσικού αντι¬ 
κειμένου του έργου. Ευθύνεται για την ορθή υλοποίηση 
και πιστοποίηση του φυσικού αντικειμένου του έργου 
και τη σκοπιμότητα των δαπανών που συνδέονται με την 
εκτέλεση του φυσικού αντικειμένου και παρακολουθεί 
το οικονομικό αντικείμενο του έργου. Ο Επιστημονικώς 
Υπεύθυνος ορίζεται με απόφαση του Διοικητικού Συμ¬ 
βουλίου του Π.Ε.Κ. σύμφωνα με τις αρχές που περιγρά- 
φονται στο παρόν άρθρο του κανονισμού. 

Για την έκδοση απόφασης ανάληψης υποχρέωσης σε 
βάρος των πιστώσεων του συνολικού ετήσιου προϋπο¬ 
λογισμού έργου/προγράμματος απαιτείται έγγραφο τεκ¬ 
μηριωμένο αίτημα του Επιστημονικώς Υπευθύνου προς 
τον Προϊστάμενο Οικονομικής Υπηρεσίας του Π.Ε.Κ. 

Για την πραγματοποίηση και την πληρωμή κάθε δα¬ 
πάνης του έργου, για την οποία υπάρχει απόφαση ανά¬ 
ληψης υποχρέωσης, απαιτείται αιτιολογημένη εντολή 
πληρωμής από τον Επιστημονικώς Υπεύθυνο, ο οποίος 
αποστέλλει τα δικαιολογητικά των δαπανών στο τμήμα 
προμηθειών της Οικονομικής Υπηρεσίας του Π.Ε.Κ. για 
τον έλεγχο τους, την εκκαθάριση των σχετικών δαπανών 
και την πληρωμή τους. 

Αν μία δαπάνη δεν προβλέπεται στον προϋπολογισμό 
του έργου, απαιτείται αναμόρφωση του προϋπολογι¬ 
σμού και σχετική απόφαση του Διοικητικού Συμβουλίου 
του Π.Ε.Κ. ύστερα από τεκμηριωμένο αίτημα του Επιστη- 
μονικώς Υπευθύνου. 

2. Διαδικασία αξιολόγησης, επιλογής και χρηματοδό¬ 
τησης των έργων-προγραμμάτων 

Προτάσεις ερευνητικών, τεχνολογικών, εκπαιδευτικών, 
επιμορφωτικών έργων, προσφοράς σχετικών υπηρεσιών 
ή δραστηριοτήτων υποβάλλονται υπό την επιστημονική 

ευθύνη του Επιστημονικώς Υπευθύνου της πρότασης και 
αξιολογούνται από τους ίδιους τους φορείς χρηματοδό¬ 
τησης, εφόσον πρόκειται για προτάσεις με εξωτερική 
χρηματοδότηση. 

Προτάσεις ερευνητικών, εκπαιδευτικών, επιμορφωτι¬ 
κών, αναπτυξιακών έργων και λοιπών σχετικών υπηρε¬ 
σιών ή δραστηριοτήτων είναι δυνατόν να υποβάλλονται 
απευθείας προς το Διοικητικό Συμβούλιο του Π.Ε.Κ. από 
την τριμελή Συντονιστική Επιτροπή ενός Ινστιτούτου 
ή από τους Διευθυντές περισσοτέρων του ενός Ινστι¬ 
τούτων (προκειμένου περί διατμηματικής πρότασης) 
ως προτάσεις με χρηματοδότηση από το Π.Ε.Κ.(εξ ιδίων 
πόρων). Οι προτάσεις αυτές υποβάλλονται με πρωτο¬ 
βουλία των Συντονιστικών Επιτροπών των Ινστιτούτων ή 
έπειτα από προκήρυξη του Διοικητικού Συμβουλίου του 
Π.Ε.Κ. και για να χρηματοδοτηθούν από την κατηγορία 
αυτή θα πρέπει: (α) αν έχει προηγηθεί προκήρυξη, να 
πληρούν τα τυπικά κριτήρια και τις προϋποθέσεις που 
θέτει η σχετική προκήρυξη,(β) να αξιολογηθούν θετικά 
από κριτές-ειδικούς επιστήμονες που ορίζονται για κάθε 
πρόταση από το Διοικητικό Συμβούλιο του Π.Ε.Κ., (γ) να 
εγκριθούν από το Διοικητικό Συμβούλιο του Π.Ε.Κ. 

Π ροτάσεις γενικού ιδρυματικού ενδιαφέροντος δυνα¬ 
τόν να υποβάλλονται με πρωτοβουλία του Προέδρου 
ή άλλων μελών του Διοικητικού Συμβουλίου του Π.Ε.Κ. 
επίσης ως προτάσεις με χρηματοδότηση από το Π.Ε.Κ. 
Για να χρηματοδοτηθούν αυτές οι προτάσεις γενικού 
ιδρυματικού ενδιαφέροντος θα πρέπει: (α) να περιέχουν 
τα ουσιώδη στοιχεία του έργου (ερευνητικό αντικείμενο, 
χρονοδιάγραμμα, Επιστημονικώς Υπεύθυνο, προϋπολο¬ 
γισμό δαπάνης, ομάδα εργασίας αναμενόμενο ή παρα¬ 
δοτέο αποτέλεσμα), (β) να συνοδεύονται από έκθεση 
σκοπιμότητας που συντάσσεται από τον Επιστημονικώς 
Υπεύθυνο του έργου, (γ) να εγκριθούν από το Διοικητι¬ 
κό Συμβούλιο του Π.Ε.Κ. τόσο ως προς το σκέλος της 
σκοπιμότητας και πληρότητας της πρότασης, όσο και 
ως προς το σκέλος της δυνατότητας χρηματοδότησης, 
με την προϋπόθεση να υπάρχει πρόβλεψη στον σχετικό 
προϋπολογισμό του πλεονάσματος της προηγούμενης 
για χρηματοδότηση χρήσης. 

3. Αμοιβές μελών της Ομάδας Έργου και άλλες δα¬ 
πάνες 

Κάθε έργο έχει έναν Επιστημονικώς Υπεύθυνο (παρά¬ 
γραφος 1, ανωτέρω). Ο Επιστημονικώς Υπεύθυνος είναι 
ο συντάκτης της πρότασης που υποβάλλεται, οργανώ¬ 
νει, διευθύνει και συντονίζει την αντίστοιχη ερευνητική 
ομάδα (Ομάδα Έργου), είναι υπεύθυνος για την ορθή 
υλοποίηση και πιστοποίηση του φυσικού αντικειμένου 
του έργου, τη σκοπιμότητα των δαπανών που συνδέο¬ 
νται με το έργο και την παρακολούθηση της εξέλιξης 
του οικονομικού αντικειμένου του έργου (παράγραφος 
1, ανωτέρω). Σε περίπτωση απουσίαςτου Επιστημονικώς 
Υπευθύνου είναι δυνατόν να ορίζεται με δήλωση του ως 
Αναπληρωτής του Επιστημονικώς Υπευθύνου κάποιο 
από τα άλλα μέλη της ερευνητικής ομάδας του έργου. 

Αλλαγή μελών της Ομάδας Έργου είναι δυνατόν να 
γίνεται μετά από έγγραφη δήλωση του Επιστημονικώς 
Υπευθύνου η οποία ανακοινώνεται στο Διοικητικό Συμ¬ 
βούλιο του Π.Ε.Κ. Σε περίπτωση κατά την οποία η αλλαγή 


αυτή αναφέρεται σε αντικατάσταση μελών της Ομάδας 
Έργου τα οποία προβλέπονται ονομαστικά στην αρχική 
πρόταση του έργου, απαιτείται αιτιολογημένη σχετική ει¬ 
σήγηση του Επιστημονικώς Υπευθύνου και έγκριση από 
το Διοικητικό Συμβούλιο του Π.Ε.Κ. ή και τον φορέα χρη¬ 
ματοδότησης, αν υπάρχει τέτοια συμβατική υποχρέωση. 

Στον προϋπολογισμό κάθε έργου αναφέρονται: (α) 
Αμοιβές των συμμετεχόντων μελών Δ.Ε.Π. του Πανεπι¬ 
στημίου Ιωαννίνων τα οποία ανήκουν στο προσωπικό 
του Π.Ε.Κ. και των άλλων μελών της Ομάδας Έργου, εφό¬ 
σον τα μέλη αυτά συμμετέχουν και αμείβονται από το 
έργο, (β) Αμοιβές πρόσθετου επιστημονικού και τεχνικού 
προσωπικού το οποίο δεν αναφέρεται ονομαστικά μετα¬ 
ξύ των μελών της Ομάδας Έργου στον αρχικό σχεδίασμά 
του προγράμματος και προσλαμβάνεται για την εκτέλε¬ 
ση συγκεκριμένων τμημάτων του έργου. Η πρόσληψη 
του προσωπικού αυτού και το ύψος της αμοιβής του 
εγκρίνεται από το Διοικητικό Συμβούλιο του Π.Ε.Κ., το 
οποίο επίσης είναι αρμόδιο για την υπογραφή της σχετι¬ 
κής σύμβασης, (γ) Δαπάνες για εργοδοτικές εισφορές και 
άλλες επιβαρύνσεις που προβλέπονται από την ισχύου- 
σα νομοθεσία για τις συμβάσεις εργασίας, (δ) Οικονομική 
ενίσχυση των φοιτητών που τυχόν απασχολούνται στο 
πλαίσιο του προγράμματος, (ε) Δαπάνες για μετακινήσεις 
μελών της ερευνητικής ομάδας στο εσωτερικό και στο 
εξωτερικό, στο πλαίσιο του συγκεκριμένου έργου, (στ) 
Δαπάνες για την προμήθεια εξοπλισμού, αναλωσίμων 
και την εκτέλεση εργασιών που είναι αναγκαίες για την 
ολοκλήρωση του έργου, (ζ) Δαπάνες που απαιτούνται για 
την κατοχύρωση και τη διάδοση των αποτελεσμάτων της 
έρευνας, (η) Λοιπές δαπάνες (π.χ. μισθώσεις ακινήτων, 
μεταφορικών μέσων και εξοπλισμού) που κρίνονται ανα¬ 
γκαίες για την εκτέλεση του έργου, (θ) Ποσοστό παρα¬ 
κράτησης επί του συνολικού προϋπολογισμού του έργου 
το οποίο καθορίζεται κατ’ αναλογία με τα ισχύοντα για 
έργα που διαχειρίζεται ο Ε.Λ.Κ.Ε. του Πανεπιστημίου Ιω¬ 
αννίνων, (ι) Φορολογικές και ασφαλιστικές επιβαρύνσεις 
σύμφωνα με την ισχύουσα νομοθεσία. 

Οι προβλεπόμενες στον προϋπολογισμό δαπάνες 
του κάθε έργου πραγματοποιούνται κατ’ αναλογία με 
τα ισχύοντα για έργα που διαχειρίζεται ο Ε.Λ.Κ.Ε. του 
Πανεπιστημίου Ιωαννίνων. Δαπάνες που ρητά προβλέ- 
πονται στον αντίστοιχο εγκεκριμένο προϋπολογισμό 
έργου πραγματοποιούνται με εντολή του Επιστημονικώς 
Υπευθύνου. Σε διαφορετική περίπτωση δαπάνης, απαι¬ 
τείται και έγκριση του Διοικητικού Συμβουλίου του Π.Ε.Κ. 
Για τη μεταφορά δαπανών από μία κατηγορία του αρχι¬ 
κού προϋπολογισμού σε άλλη κατηγορία (αναμόρφωση 
προϋπολογισμού) απαιτείται αιτιολογημένη πρόταση 
του Επιστημονικώς Υπευθύνου του έργου και έγκριση 
του Διοικητικού Συμβουλίου του Π.Ε.Κ., καθώς και του 
φορέα χρηματοδότησης, σε περίπτωση που υπάρχει 
τέτοια συμβατική υποχρέωση. 

Δαπάνες μετακίνησης: Μετακινήσεις των μελών της 
Ομάδας Έργου στο εσωτερικό και στο εξωτερικό, οι 
οποίες είναι απαραίτητες για την εκτέλεση του έργου 
και προβλέπονται στη σύμβαση του προγράμματος, 
πραγματοποιούνται μέσα στα όρια των δαπανών που 
έχει εγκρίνει το Διοικητικό Συμβούλιο του Π.Ε.Κ. και με 




7508 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 590/26.02.2019 


μόνο δικαιολογητικό την απόφαση με την οποία έχει 
εγκριθεί η πρόταση για την εκτέλεση του συγκεκριμένου 
έργου. Στους μετακινούμενους καταβάλλονται σε βάρος 
του εγκεκριμένου προϋπολογισμού του έργου οι δαπά¬ 
νες ταξιδιού (δαπάνες μετακίνησης και διανυκτέρευσης) 
και η ημερήσια εκτός έδρας αποζημίωση, σε ευρώ ή σε 
συνάλλαγμα, όπως καθορίζεται με απόφαση του Διοι¬ 
κητικού Συμβουλίου κάθε χρόνο και για όλο το προσω¬ 
πικό. Οι δαπάνες αυτές καταβάλλονται σύμφωνα με τα 
ισχύοντα για τους δημοσίους υπαλλήλους. Ειδικές περι¬ 
πτώσεις είναι δυνατόν να εξετασθούν από το Διοικητικό 
Συμβούλιο του Π.Ε.Κ., έπειτα από αιτιολογημένη αίτηση 
του Επιστημονικώς Υπευθύνου. Οι εκτός έδρας ημέρες 
μελών που μετακινούνται για τις ανάγκες εγκεκριμένου 
έργου δεν συνυπολογίζονται για τη συμπλήρωση του 
ανώτατου επιτρεπόμενου ορίου ημερών μετακίνησης 
εκτός έδρας που τυχόν ισχύει για τα μέλη Δ.Ε.Π. ή άλλο 
επιστημονικό προσωπικό των Πανεπιστημίων. Προκειμέ- 
νου περί μετακινήσεων για συμμετοχή σε συνέδρια εξω¬ 
τερικού, συνυποβάλλεται, μεταξύ των δικαιολογητικών 
για την καταβολή της δαπάνης, το επίσημο επιστημονικό 
πρόγραμμα του συνεδρίου από το οποίο θα πρέπει να 
διαπιστώνεται η συνάφεια με το αντικείμενο του ερευ¬ 
νητικού προγράμματος. Συνάλλαγμα για μετακίνηση στο 
εξωτερικό χορηγείται από την Κεντρική Τράπεζα (Τρά¬ 
πεζα της Ελλάδος), ή εξουσιοδοτημένεςΤράπεζες, όπου 
έχουν κατατεθεί τα έσοδα του Π.Ε.Κ. (βλ. Άρθρο 22 του 
παρόντος κανονισμού) και η χορήγηση γίνεται με εντολή 
του Προϊσταμένου Οικονομικής Υπηρεσίας του Π.Ε.Κ. 

Γενικά Έξοδα (κρατήσεις):Τα έργα τα οποία διαχει¬ 
ρίζεται η Οικονομική Υπηρεσία του Π.Ε.Κ. υπόκεινται 
σε παρακράτηση για την κάλυψη γενικών εξόδων, κατ’ 
αναλογία με τα ισχύοντα για έργα που διαχειρίζεται ο 
Ε.Λ.Κ.Ε. του Πανεπιστημίου Ιωαννίνων. Το ποσοστό της 
παρακράτησης ανά έργο ορίζεται με απόφαση του Δι¬ 
οικητικού Συμβουλίου του Π.Ε.Κ. Οι κρατήσεις, οι οποίες 
δεν μπορούν να υπερβαίνουν το 25% του συνολικού 
προϋπολογισμού κάθε έργου, διατίθενται υπέρ της λει¬ 
τουργίας και των σκοπών του Π.Ε.Κ. Για περιπτώσεις στις 
οποίες το ποσοστό που ορίζεται από τον φορέα χρημα¬ 
τοδότησης διαφέρει από αυτό που προβλέπεται από τα 
ισχύοντα θεσμικά πλαίσια ή όταν συντρέχουν σοβαροί 
λόγοι που θέτουν εν αμφιβάλω την ομαλή υλοποίηση 
του έργου, υποβάλλεται σχετικό αίτημα από τον Επιστη- 
μονικώς Υπεύθυνο του έργου και αποφασίζει το Διοικη¬ 
τικό Συμβούλιο του Π.Ε.Κ. Τα ποσά των γενικών εξόδων 
πρέπει να περιλαμβάνονται στον προϋπολογισμό των 
έργων.Από τις κρατήσεις γενικών εξόδων εξαιρούνται 
οι χρηματοδοτήσεις έργων που εκτελούνται με χρημα¬ 
τοδότηση από το Π.Ε.Κ. (βλ. παράγραφο 2 του παρόντος 
άρθρου, ανωτέρω). 

Προμήθειες και εκτελέσεις εργασιών: Οι προμήθειες ανα¬ 
λωσίμων ή μη υλικών, οργάνων, μηχανημάτων, επίπλων 
και σκευών, εργαστηριακού εξοπλισμού και βιβλίων και η 
εκτέλεση εργασιών οιουδήποτε είδους που είναι αναγκαίες 
για την εκτέλεση του εκάστοτε έργου, όπως αυτές προβλέ- 
πονται στον αντίστοιχο προϋπολογισμό που περιέχεται 
στην εγκριτική απόφαση του Διοικητικού Συμβουλίου του 
Π.Ε.Κ., πραγματοποιούνται, έπειτα από εντολή του Επιστη- 


μονικώς Υπευθύνου του έργου, με τη φροντίδα, μέριμνα και 
ευθύνη του προσωπικού της Οικονομικής Υπηρεσίας του 
Π.Ε.Κ. Οι διαδικασίες και οι τρόποι που ακολουθούνται για 
την προμήθεια υλικών, οργάνων, μηχανημάτων, επίπλων, 
σκευών, εργαστηριακού εξοπλισμού, βιβλίων ή εκτέλεση 
εργασιών (απευθείας ανάθεση, πρόχειρος μειοδοτικός δι¬ 
αγωνισμός, διεθνής διαγωνισμός) εξαρτώνται από το ύψος 
της αντίστοιχης δαπάνης και εφαρμόζονται κατ' αναλογία 
μετά ισχύοντα για έργα που διαχειρίζεται ο Ε.Λ.Κ.Ε. του Πα¬ 
νεπιστημίου Ιωαννίνων. Μη αναλώσιμα υλικά, κάθε είδους, 
των οποίων η προμήθεια πραγματοποιείται για τις ανάγκες 
εκτέλεσης των έργων και σε βάρος των πιστώσεων του 
λογαριασμού του Π.Ε.Κ., διατίθενται με απόφαση του Διοι¬ 
κητικού Συμβουλίου του Π.Ε.Κ, μετά το πέρας των έργων 
αυτών και ανάλογα με τις συμβατικές δεσμεύσεις.Τα υλικά 
αυτά καταγράφονται σε μητρώο που τηρείται στο τμήμα 
προμηθειών της Οικονομικής Υπηρεσίας της Κεντρικής 
Διεύθυνσηςτου Π.Ε.Κ. 

Μισθώσεις ακινήτων, μεταφορικών μέσων και εργα¬ 
στηριακού ή μηχανικού εξοπλισμού που απαιτούνται 
για την εκτέλεση των χρηματοδοτούμενων έργων, όπως 
αυτές καθορίζονται σε αντίστοιχη εγκριτική απόφαση 
του Διοικητικού Συμβουλίου του Π.Ε.Κ. εντός του πλαι¬ 
σίου του εγκεκριμένου προϋπολογισμού του εκάστοτε 
έργου, πραγματοποιούνται με εντολή του Επιστημονι- 
κώς Υπευθύνου του έργου, από τον Προϊστάμενο Οικο¬ 
νομικής Υπηρεσίας του Π.Ε.Κ., ο οποίος υπογράφει τα 
αναγκαία μισθωτήρια συμφωνητικά. Οι διαδικασίες που 
ακολουθούνται για τις μισθώσεις αυτές εφαρμόζονται 
κατ' αναλογία με τα ισχύοντα για έργα που διαχειρίζεται 
ο Ε.Λ.Κ.Ε. του Πανεπιστημίου Ιωαννίνων. 

4. Διάδοση των αποτελεσμάτων των ερευνών 

Οι τρόποι αξιοποίησης των αποτελεσμάτων των 
ερευνών και των άλλων δραστηριοτήτων του Π.Ε.Κ. 
περιγράφονται στα Κεφάλαια 10 και 11 του παρόντος 
Κανονισμού. 

Η Οικονομική Υπηρεσία του Π.Ε.Κ. τηρεί αρχείο Τελι¬ 
κών Εκθέσεων των ερευνητικών έργων-προγραμμάτων 
που έχουν χρηματοδοτηθεί μέσω του Π.Ε.Κ. Συγκεκριμέ¬ 
να, με τη λήξη κάθε ερευνητικού προγράμματος συντάσ- 
σεται από τον Επιστη μονικώς Υπεύθυνο έκθεση (Τελική 
Έκθεση) η οποία περιλαμβάνει τα αποτελέσματα του 
ερευνητικού έργου και τις προοπτικές και προϋποθέσεις 
εφαρμογής και ευρύτερης αξιοποίησης των αποτελεσμά¬ 
των αυτών υπέρ του κοινωνικού συνόλου. Αντίτυπα της 
Τ ελική Έκθεσης αποστέλλονται, με τη φροντίδα, μέριμνα 
και ευθύνη του προσωπικού της Οικονομικής Υπηρεσίας 
του Π.Ε.Κ., στον φορέα χρηματοδότησης (προκειμένου 
περί εξωτερικής χρηματοδότησης) καθώς και στο Διοι¬ 
κητικό Συμβούλιο του Π.Ε.Κ. Με απόφαση του Διοικητι¬ 
κού Συμβουλίου και σύμφωνη γνώμη του Επιστημονικώς 
Υπευθύνου είναι δυνατή η αποστολή των ερευνητικών 
αποτελεσμάτων σε άλλους ενδιαφερομένους φορείς. 
Οι δαπάνες για τη διάδοση των αποτελεσμάτων της 
έρευνας (μέσω ανακοινώσεων σε συνέδρια, θεματικές 
ημερίδες, στον διεθνή τύπο, έξοδα δημοσιεύσεων σε 
έγκριτα επιστημονικά περιοδικά μεγάλης απήχησης, κ.ά.) 
μέχρι και της υποβολής τηςΤελικής Έκθεσης πρέπει να 
προβλέπονται στον προϋπολογισμό του έργου. 

5. Οικονομικός Έλεγχος 

Ο ετήσιος τακτικός έλεγχος της οικονομικής διαχείρισης 
του Π.Ε.Κ. διενεργείται, εντός των πρώτων πέντε μηνών 
κάθε έτους, από δύο Ορκωτούς Ελεγκτές, μέλη του Σώ¬ 
ματος Ορκωτών Ελεγκτών Λογιστών (Σ.Ο.Ε.Λ),οι οποίοι 
ορίζονται με απόφαση του Διοικητικού Συμβουλίου του 
Π.Ε.Κ. κατόπιν επιλογής από πίνακα δέκα Ορκωτών Ελε¬ 
γκτών που καταρτίζεται από το Διοικητικό Συμβούλιο του 
Σ.Ο.Ε.Λ., ύστερα από αίτημα του Διοικητικού Συμβουλίου 
του Π.Ε.Κ.Η έκθεση των Ορκωτών Ελεγκτών κοινοποιείται 
στο Διοικητικό Συμβούλιο του Π.Ε.Κ., στον Υπουργό Εθνι¬ 
κής Παιδείας και θρησκευμάτων, τον Υπουργό Ανάπτυ¬ 
ξης, τον Υπουργό Οικονομικών, στο Ελεγκτικό Συνέδριο, 
και στη Σύγκλητο του Πανεπιστημίου Ιωαννίνων, έωςτην 
30η Ιουνίου του ιδίου έτους. 

Κεφάλαιο 7. Απασχόληση, αμοιβές και 

μετακινήσεις εργαζομένων σε έργα του Π.Ε.Κ. 

Άρθρο 25. 

Απασχόληση και αποδοχές προσωπικού 
1. Επιστημονικώς Υπεύθυνοι και Ομάδες Έργου προ- 
γραμμάτων-έργων 

Μέλος Δ.Ε.Π. που ανήκει στο προσωπικό Ινστιτούτου 
του Π.Ε.Κ. ή ερευνητής ή οποιοδήποτε άλλο συνεργαζό- 
μενο μέλος δύναται να λαμβάνει αμοιβή από το Π.Ε.Κ. 
εφόσον είναι Επιστημονικώς Υπεύθυνος χρηματοδοτού¬ 
μενου εγκεκριμένου ερευνητικού προγράμματος-έργου 
Ινστιτούτου του Π.Ε.Κ. ή συμμετέχει στην Ομάδα Έργου 
του προγράμματος και η συμμετοχή του προβλέπεται 
στο Τεχνικό Δελτίο του έργου τόσο ως σύνολο ανθρω¬ 
πομηνών όσο και ως ατόμου. 

Τα μέλη της Ομάδας Έργου που απασχολούνται στο 
πλαίσιο των έργων-προγραμμάτων των Ινστιτούτων του 
Π.Ε.Κ. εμπίπτουν στις εξής κατηγορίες προσωπικού: 

(α) Μέλη Δ.Ε.Π.του Πανεπιστημίου Ιωαννίνων ή άλλου 
Α.Ε.Ι. της ημεδαπής ή αλλοδαπής ή Ερευνητές ερευνητι¬ 
κού κέντρου της ημεδαπής ή αλλοδαπής με πρόσθετη 
αμοιβή για πρόσθετο έργο, η εκτέλεση του οποίου εγκρί- 
νεται από το Διοικητικό Συμβούλιο του Π.Ε.Κ, εφόσον η 
σχετική πρόβλεψη περιλαμβάνεται στον εγκεκριμένο 
προϋπολογισμό του έργου και είναι εντός του αντίστοι¬ 
χου ανώτατου ορίου αμοιβής ανά περίπτωση. 

(β) Πρόσθετο επιστημονικό, διοικητικό, τεχνικό προ¬ 
σωπικό, το οποίο απαιτείται για την εκτέλεση ενός έρ¬ 
γου και δεν είναι μέλη Δ.Ε.Π. ή Ερευνητές ερευνητικών 
κέντρων, ενώ η συμμετοχή τους προβλέπεται μόνο ως 
ειδικό αντικείμενο συνεισφοράς και όχι ονομαστικά στο 
Τεχνικό Δελτίο του έργου. Το εν λόγω προσωπικό απα¬ 
σχολείται με σύμβαση ανάθεσης έργου ή εργασίας ορι¬ 
σμένου χρόνου. Οι συμβάσεις αυτές συνάπτονται και πα- 
ρατείνονται με αποφάσεις του Διοικητικού Συμβουλίου 
του Π.Ε.Κ. χωρίς περιορισμό, μέχρι τη λήξη των έργων για 
την εκτέλεση των οποίων εγκρίθηκαν και εντός των εγκε¬ 
κριμένων ορίων του προϋπολογισμού του κάθε έργου ή 
προγράμματος, ενώ παράλληλα οι εν λόγω συμβάσεις 
συνδέονται με το παραγόμενο αποτέλεσμα του έργου 
για το οποίο συνάπτονται, κατά παρέκκλιση των διατά¬ 
ξεων του νόμου 2190/1994 και σύμφωνα με τις διατάξεις 


του άρθρου 2, παραγράφου 23, του νόμου 2621/1998 
και του άρθρου 4 της ΠΥΣ 33/2006, εφόσον η σχετική 
δαπάνη τους καλύπτεται από τα προγράμματα ή έργα 
για τις ανάγκες των οποίων έχουν συναφθεί. Η επιλογή 
προσωπικού αυτής της κατηγορίας πραγματοποιείται 
ύστερα από πρόσκληση εκδήλωσης ενδιαφέροντος και 
τήρηση της αρχής της διαφάνειας και της αρχής της ίσης 
μεταχείρισης. Ειδικότερα: 

(β-1) η πρόσκληση δημοσιεύεται κατ' ελάχιστον στην 
ιστοσελίδα του Π.Ε.Κ. και όπου αλλού απαιτείται ή κρίνε- 
ται απαραίτητο από το Διοικητικό Συμβούλιο του Π.Ε.Κ. 
και/ήτον φορέα χρηματοδότησης του έργου, στο πλαί¬ 
σιο του οποίου εντάσσεται η εν λόγω πρόσκληση, και 
αναρτάται στη Διαύγεια, 

(β-2) η ελάχιστη προθεσμία για την υποβολή αιτήσε¬ 
ων είναι δεκαπέντε (15) ημερολογιακές ημέρες από τη 
δημοσίευση της πρόσκλησης, 

(β-3) η διατύπωση των προσκλήσεων γίνεται με τρό¬ 
πο ώστε να αποκλείεται η στόχευση σε εξατομικευμέ- 
νες περιπτώσεις, τα κριτήρια επιλογής των υποψηφί¬ 
ων είναι κριτήρια ακαδημαϊκής, επαγγελματικής και 
επιστημονικής αξιολόγησης, τα οποία θεωρείται ότι 
εξασφαλίζουν την άρτια εκτέλεση της προς ανάθεση 
σύμβασης εργασίας ή έργου, ενώ, σε περιπτώσεις στις 
οποίες κρίνεται απαραίτητο, μπορεί να προβλεφθεί ως 
ένα από τα κριτήρια επιλογής και η συνέντευξη, με την 
προϋπόθεση ότι η συνέντευξη θα είναι δομημένη, θα 
γίνει με όλους τους υποψηφίους, τα στοιχεία τα οποία 
πρόκειται να αξιολογηθούν θα προσδιορίζονται με 
τρόπο αντικειμενικό, αριθμητικό και αναλυτικό (συ¬ 
γκεκριμένα εύρη βαθμολογίας για συγκεκριμένα στοι¬ 
χεία που αξιολογούνται μέσω της συνέντευξης) και θα 
περιγράφονται με σαφήνεια εξ αρχής στην πρόσκληση 
εκδήλωσης ενδιαφέροντος, 

(β-4) οι υποψηφιότητες αξιολογούνται από Επιτροπή 
Αξιολόγησης, η οποία εισηγείται σχετικά στο Διοικητικό 
Συμβούλιο του Π.Ε.Κ. το οποίο και λαμβάνει την τελική 
εγκριτική απόφαση. Η Επιτροπή Αξιολόγησης αποτε- 
λείται από 3 τακτικά και 3 αναπληρωματικά μέλη, προ¬ 
ερχόμενα από μέλη Δ.Ε.Π., Ε.ΔΙ.Π. ή Ε.Τ.Ε.Π. του Πανεπι¬ 
στημίου Ιωαννίνων, κατά προτεραιότητα μέλη Δ.Ε.Π. του 
Πανεπιστημίου Ιωαννίνων που έχουν συναφές μετο έργο 
γνωστικό ή ερευνητικό αντικείμενο και έχουν ενταχθεί 
σε Ινστιτούτο του Π.Ε.Κ., και συγκροτείται με απόφαση 
του Διοικητικού Συμβουλίου του Π.Ε.Κ.Η Επιτροπή Αξιο¬ 
λόγησης συγκροτείται άπαξ για κάθε χρηματοδοτούμενο 
ερευνητικό έργο-πρόγραμμα και παραμένει ίδια καθ' 
όλη τη διάρκεια κάθε έργου. Το ένα τακτικό μέλος της 
Επιτροπής Αξιολόγησης είναι υποχρεωτικά ο Επιστημο- 
νικώς Υπεύθυνος του έργου ή ο Αναπληρωτής του (βλ. 
Άρθρο 24, παράγραφος 2, του παρόντος Κανονισμού). 
Δεν επιτρέπεται τα μέλη της Επιτροπής Αξιολόγησης να 
έχουν σχέσεις συγγένειας έως γ' βαθμού εξ αίματος ή 
αγχιστείας με οιονδήποτε υποψήφιο, 

(β-5) κάθε υποψήφιος έχει δικαίωμα να υποβάλει έν¬ 
σταση, μέσα σε προθεσμία πέντε (5) εργάσιμων ημερών 
από την ανάρτηση της σχετικής απόφασης του Διοικη¬ 
τικού Συμβουλίου του Π.Ε.Κ. στην ιστοσελίδα του Π.Ε.Κ. 
Αρμόδια να εξετάσει τις ενστάσεις είναι η Επιτροπή Εν- 

στάσεων, η οποία συγκροτείται κάθε έτος με απόφαση 
του Διοικητικού Συμβουλίου του Π.Ε.Κ. και είναι ενιαία 
για όλα τα έργα που διαχειρίζεται το Π.Ε.Κ. Η Επιτροπή 
Ενστάσεων αποτελείται από 3 τακτικά και 3 αναπλη¬ 
ρωματικά μέλη, προερχόμενα από μέλη Δ.Ε.Π., Ε.ΔΙ.Π., 
Ε.Τ.Ε.Π., ή διοικητικό προσωπικό του Πανεπιστημίου 
Ιωαννίνων και συγκροτείται κάθε έτος με απόφαση του 
Διοικητικού Συμβουλίου του Π.Ε.Κ. Το ένα τακτικό μέ¬ 
λος της Επιτροπής Ενστάσεων είναι υποχρεωτικά μέλος 
Δ.Ε.Π. του Πανεπιστημίου Ιωαννίνων που έχει γνωστικό ή 
ερευνητικό αντικείμενο συναφές με το έργο. Δεν επιτρέ¬ 
πεται τα μέλη της Επιτροπής Ενστάσεων να έχουν σχέσεις 
συγγένειας έως γ’ βαθμού εξ αίματος ή αγχιστείας με 
οιονδήποτε υποψήφιο, 

(β-6) προσωπικό που ασκεί ακαδημαϊκό και ερευνη¬ 
τικό έργο του οποίου η συμμετοχή είναι ουσιώδης για 
την υλοποίηση του ερευνητικού προγράμματος και το 
οποίο αξιολογείται στο πλαίσιο της διαδικασίας επιλογής 
για τη χρηματοδότηση του έργου συμμετέχει στο έργο 
χωρίς άλλη διαδικασία επιλογής. Εφόσον ο φορέας χρη¬ 
ματοδότησης δεν προβλέπει διαδικασία αξιολόγησης 
του προσωπικού που ασκεί ακαδημαϊκό και ερευνητικό 
έργο, η επιλογή του εν λόγω προσωπικού πραγματο¬ 
ποιείται από το Διοικητικό Συμβούλιο του Π.Ε.Κ. ύστερα 
από εισήγηση του Επιστημονικώς Υπευθύνου του έργου. 

(γ) Μεταδιδακτορικοί Ερευνητές, Υποψήφιοι Διδάκτο¬ 
ρες, Μεταπτυχιακοί Φοιτητές και λοιπό επιστημονικό, 
διοικητικό ή τεχνικό προσωπικό (Ε.ΔΙ.Π., Ε.Τ.Ε.Π.) από 
το Πανεπιστήμιο Ιωαννίνων ή άλλα Α.Ε.Ι.της ημεδαπής 
ή αλλοδαπής δύνανται επίσης να απασχολούνται και να 
αμείβονται στο πλαίσιο ερευνητικών ή άλλων έργων του 
Π.Ε.Κ. χωρίς να μεσολαβεί η διαδικασία επιλογής προσω¬ 
πικού της παραγράφου 1 (β), εφόσον η συμμετοχή τους 
ως μελών της Ομάδας Έργου προβλέπεται ονομαστικά 
στο Τεχνικό Δελτίο του έργου. Στην περίπτωση αυτή, η 
έναρξη απασχόλησης και οι δαπάνες για τις αμοιβές του 
αντίστοιχου προσωπικού πραγματοποιούνται με εντολή 
του Επιστημονικώς Υπευθύνου του έργου και έγκριση 
από το Διοικητικό Συμβούλιο του Π.Ε.Κ., σύμφωνα με 
το τεχνικό Δελτίο του έργου, χωρίς να απαιτείται η δι¬ 
αδικασία επιλογής προσωπικού που αναφέρεται στην 
παράγραφο 1 (β), ανωτέρω. 

Στις περιπτώσεις απασχόλησης προσωπικού με σύμ¬ 
βαση εργασίας ιδιωτικού δικαίου ορισμένου χρόνου ή 
έργου καταβάλλονται σε βάρος του προϋπολογισμού 
του έργου και οι κάθε φύσης εργοδοτικές εισφορές που 
προβλέπονται από την ισχύουσα νομοθεσία. Οι πόσης 
φύσεως αποδοχές των αμειβόμενων από τον Π.Ε.Κ. κα¬ 
ταβάλλονται μέσω της Ενιαίας Αρχής Πληρωμής. 

2. Όργανα Διοίκησης του Π.Ε.Κ. και Επιτροπές Αξιο¬ 
λόγησης 

Τα μέλη του Διοικητικού Συμβουλίου του Π.Ε.Κ. (Άρθρο 
5 του παρόντος Κανονισμού) και τα μέλη των τριμελών 
Συντονιστικών Επιτροπών των Ινστιτούτων του Π.Ε.Κ. 
(Άρθρο 9 του παρόντος Κανονισμού) δεν λαμβάνουν 
αποζημίωση για τη συμμετοχή τους στα όργανα αυτά, 
εκτός από τα οδοιπορικά τους έξοδα, δηλαδή ημερήσια 
αποζημίωση, έξοδα διαμονής και μετακίνησης, σύμφω¬ 
να με τις διατάξεις της υποπαραγράφου Δ.9 του νόμου 


4336/2015 (Α'94) και ιδιαίτερα με την επιφύλαξη της 
παραγράφου 7 του άρθρου 6 του ιδίου νόμου. 

Τα μέλη των 5μελών εξεταστικών επιτροπών οι οποίες 
συγκροτούνται για την αξιολόγηση των υποψηφιοτήτων 
για τις θέσεις του Προέδρου του Διοικητικού Συμβουλίου 
του Π.Ε.Κ., των Διευθυντών των Ινστιτούτων του Π.Ε.Κ., 
του Διευθυντή της Κεντρικής Διεύθυνσης του Π.Ε.Κ., και 
των μελών των Συντονιστικών Επιτροπών των Ινστιτού¬ 
των του Π.Ε.Κ. (Άρθρα 6 έως 9 του παρόντος Κανονισμού) 
δεν λαμβάνουν αποζημίωση για τη συμμετοχή τους, 
εκτός από τα οδοιπορικά τους έξοδα, δηλαδή ημερή¬ 
σια αποζημίωση, και έξοδα διαμονής και μετακίνησης, 
σύμφωνα με τις διατάξεις της υποπαραγράφου Δ.9 του 
νόμου 4336/2015 (Α'94) και ιδιαίτερα με την επιφύλαξη 
της παραγράφου 7 του άρθρου 6 του ιδίου νόμου. 

Άρθρο 26. Μετακινήσεις προσωπικού 

σε εσωτερικό και εξωτερικό 

1. Γενικό πλαίσιο 

Το Π.Ε.Κ. χρηματοδοτεί μετακινήσεις των μελών του 
προσωπικού του (βλ. Κεφάλαιο 8 του παρόντος Κανο¬ 
νισμού) στο εσωτερικό και στο εξωτερικό, οι οποίες 
απαιτούνται για τις ανάγκες εγκεκριμένων ερευνητι¬ 
κών έργων-προγραμμάτων των Ινστιτούτων του Π.Ε.Κ., 
τη συμμετοχή σε συνέδρια, την συνεργασία με άλλους 
ερευνητικούς φορείς ή Πανεπιστήμια ή χρηματοδοτι¬ 
κούς οργανισμούς, την εκπαίδευση σε νέες τεχνολογίες 
και την εν γένει βέλτιστη προώθηση των στόχων του 
Π.Ε.Κ. (Άρθρο 3). Το Διοικητικό Συμβούλιο του Π.Ε.Κ. 
καθορίζει με αποφάσεις του κάθε φορά τις μέγιστες 
αποζημιώσεις που επιτρέπονται για τις μετακινήσεις αυ¬ 
τές, ανάλογα με τη χώρα προορισμού (ή συγκεκριμένη 
γεωγραφική περιοχή εντός της Ελλάδος), σύμφωνα με 
(α) τις αποφάσεις της πολιτείας για τις μετακινήσεις, 
(β) τις πραγματικές ανάγκες για τις μετακινήσεις, (γ) τα 
οικονομικά του Π.Ε.Κ. Μετακινήσεις των μελών της Ομά¬ 
δας Έργου ερευνητικού προγράμματος-έργου του Π.Ε.Κ., 
οι οποίες είναι απαραίτητες για την εκτέλεση του έργου 
και προβλέπονται στη σύμβαση του προγράμματος, 
πραγματοποιούνται μέσα στα όρια των δαπανών που 
έχει εγκρίνει το Διοικητικό Συμβούλιο του Π.Ε.Κ. και με 
μόνο δικαιολογητικό την απόφαση με την οποία έχει 
εγκριθεί η πρόταση για την εκτέλεση του συγκεκριμένου 
έργου. 

2. Εγκρίσεις 

Η έγκριση κάθε μετακίνησης και το ύψοςτης δαπάνης 
η οποία μπορεί να περιλαμβάνει το κόστος των εισιτη¬ 
ρίων, τα έξοδα διαμονής σε ξενοδοχεία, την ημερήσια 
αποζημίωση, τη δαπάνη συμμετοχής σε συνέδρια, κ.ά., 
δίδεται από τον Διευθυντή του εμπλεκόμενου Ινστι¬ 
τούτου, σύμφωνα με την αντίστοιχη απόφαση του Δι¬ 
οικητικού Συμβουλίου του Π.Ε.Κ., σε συνδυασμό με τις 
εκάστοτε ισχύουσες αποφάσεις της πολιτείας και έπειτα 
από σχετική εισήγηση της Συντονιστικής Επιτροπής του 
Ινστιτούτου ή του Επιστημονικώς Υπευθύνου του ερευ¬ 
νητικού έργου-προγράμματος, με την προϋπόθεση ότι 
υπάρχει η σχετική πίστωση στον προϋπολογισμό του 
συγκεκριμένου προγράμματος. Οι αποφάσεις μετακί¬ 
νησης εκδίδονται πριν την ημερομηνία αναχώρησης. 

Σε εξαιρετικές περιπτώσεις, με ευθύνη του Διευθυντή 
του Ινστιτούτου, είναι δυνατή η έκτων υστέρων έκδοση 
μιας απόφασης μετακίνησης. Στις αποφάσεις μετακίνη¬ 
σης προσδιορίζονται η ημερομηνία μετακίνησης, ο αριθ¬ 
μός των ημερών εκτός έδρας, η αιτία, ο φορέας οργάνω¬ 
σης, ο τόπος και τα μέσα μετακίνησης, οι αναλογούσες 
δαπάνες ανά κατηγορία, και επισυνάπτονται αποδεικτικά 
στοιχεία (πρόσκληση, σχετική αλληλογραφία, πρόγραμ¬ 
μα συνεδρίου) που αποδεικνύουν τη σκοπιμότητα της 
μετακίνησης. Αποδεικτικά στοιχεία δεν απαιτούνται σε 
περίπτωση μετακίνησης μελών του Διοικητικού Συμ¬ 
βουλίου του Π.Ε.Κ. στο πλαίσιο των διοικητικών τους 
καθηκόντων. 

3. Δαπάνες μετακινήσεων εσωτερικού 

Έξοδα κίνησης: Εντός έδρας, καλύπτεται η αξία εισιτη¬ 
ρίων αστικών συγκοινωνιών, με την εξαίρεση περιπτώ¬ 
σεων μελών των οποίων το έργο επιβάλλει μετακινήσεις 
στην ευρύτερη περιοχή της έδρας (τα μέλη αυτά, καθώς 
και τα έξοδα τα οποία τους καλύπτονται, ορίζονται με 
απόφαση του Διευθυντή του αντίστοιχου Ινστιτούτου). 
Εκτός έδρας, καλύπτεται η αξία εισιτηρίων συγκοινωνια¬ 
κών μέσων (προκειμένου περί αεροπορικών εισιτηρίων, 
η πληρωμή τους μπορεί να γίνεται από την Οικονομική 
Υπηρεσία του Π.Ε.Κ. απευθείας στα πρακτορεία ταξιδιών 
που έχουν εκδώσει τα εισιτήρια), ή (β) χιλιομετρική απο¬ 
ζημίωση Ι.Χ. αυτοκινήτου, διόδια, και ναύλος για μεταφο¬ 
ρά Ι.Χ. αυτοκινήτου, ή (γ) μίσθωση μεταφορικού μέσου, 
για τη μεταφορά υλικών ή εξοπλισμού, σε περίπτωση 
κατά την οποία δεν υπάρχει συγκοινωνία ή οι συνθήκες 
το επιβάλλουν και έχει ληφθεί σχετική απόφαση του αρ¬ 
μόδιου Διευθυντή Ινστιτούτου. 

Έξοδα διανυκτέρευσης: Διανυκτέρευση επιτρέπεται 
όταν η απόσταση από την έδρα του μετακινούμενου 
είναι μεγαλύτερη των 120 χιλιομέτρων (αν κινείται με 
Ι.Χ. ή υπηρεσιακό αυτοκίνητο) ή των 80 χιλιομέτρων (αν 
κινείται με συγκοινωνιακό μέσο εκτός θαλάσσης) ή 20 
ναυτικών μιλίων (αν κινείται στην νησιωτική Ελλάδα). 
Το ανώτατο όριο δαπάνης ανά διανυκτέρευση είναι 120 
ευρώ για όλους τους μετακινούμενους. 

Ημερήσια αποζημίωση: Το ποσό της ημερήσιας απο¬ 
ζημίωσης δεν μπορεί να υπερβαίνει το όριο των 60 ευρώ 
για όλους τους μετακινούμενους. Η ημερήσια αποζημίω¬ 
ση καταβάλλεται ολόκληρη (α) για αυθημερόν μετακίνη¬ 
ση, (β) όταν καλύπτεται η διανυκτέρευση, (γ) όταν καλύ¬ 
πτεται από άλλη πηγή μόνο η διανυκτέρευση, ή κατά το 
ήμισυ, στις περιπτώσεις κατά τις οποίες η διανυκτέρευση 
και η ημιδιατροφή καλύπτονται από άλλο φορέα. 

Δαπάνη συμμετοχής σε σεμινάριο ή συνέδριο: Καλύ¬ 
πτεται η δαπάνη αφού προσκομίζεται από τον συμμε- 
τέχοντα η σχετική απόδειξη συμμετοχής εξοφλημένη. 

4. Δαπάνες μετακινήσεων εξωτερικού 

Οι κατωτέρω ρυθμίσεις ισχύουν για μετακίνηση και 
παραμονή στο εξωτερικό έως διάστημα 30 ημερών. Για 
μετακίνηση και παραμονή στο εξωτερικό για διάστημα 
άνω των 30 ημερών θα ισχύουν τα οριζόμενα κάθε φορά 
στην σχετική απόφαση μετακίνησης. 

Έξοδα κίνησης: Καλύπτεται η αξία αεροπορικών εισι¬ 
τηρίων, ή εισιτηρίων συγκοινωνιακών μέσων, ή (β) χιλιο¬ 
μετρική αποζημίωση Ι.Χ. αυτοκινήτου, διόδια, και ναύλος 


για μεταφορά Ι.Χ. αυτοκινήτου (με την προϋπόθεση ότι η 
συνολική δαπάνη και οι ημέρες ταξιδιού για μετακίνηση 
με Ι.Χ. δεν υπερβαίνουν τα αντίστοιχα της αεροπορικής 
μετακίνησης), και/ή (γ) μίσθωση μεταφορικού μέσου, για 
τη μεταφορά υλικών, σε περίπτωση κατά την οποία δεν 
υπάρχει συγκοινωνία ή οι συνθήκες το επιβάλλουν και 
έχει ληφθεί σχετική απόφαση του αρμόδιου Διευθυντή 
Ινστιτούτου. Έξοδα διανυκτέρευσης: Το ανώτατο όριο 
δαπάνης ανά διανυκτέρευση ορίζεται ανάλογα με τη 
μέση τιμή διαμονής σε ξενοδοχείο τριών αστέρων στον 
αντίστοιχο προορισμό. Ορίζεται από το Διοικητικό Συμ¬ 
βούλιο του Π.Ε.Κ. με εισήγηση του Διευθυντή Κεντρικής 
Διεύθυνσης. 

Ημερήσια αποζημίωση: Το ανώτατο όριο ημερήσιας 
αποζημίωσης ορίζεται ανάλογα με την κατηγορία της 
χώρας μετάβασης και την ιδιότητα του μετακινούμενου 
και κλιμακώνεται από 60 ευρώ έως 100 ευρώ. Ορίζεται 
από το Διοικητικό Συμβούλιο του Π.Ε.Κ. με εισήγηση 
του Διευθυντή Κεντρικής Διεύθυνσης. Η ημερήσια απο¬ 
ζημίωση καταβάλλεται ολόκληρη (α) για κάθε ημέρα 
παραμονής ή διανυκτέρευσης στη χώρα μετάβασης, 
(β) για την ημέρα μετάβασης και την ημέρα επιστροφής, 
(γ) όταν καλύπτονται από άλλη πηγή μόνο τα εισιτήρια 
και η διανυκτέρευση. Μειωμένη ημερήσια αποζημίωση 
καταβάλλεται: (α) ως συμπληρωματική, σε περίπτωση 
καταβολής μέρους της από άλλη πηγή, (β) μειωμένη 
κατά 50%, όταν παρέχεται δωρεάν ημιδιατροφή ή δια¬ 
τροφή σε μειωμένες τιμές, (γ) μειωμένη κατά 75%, όταν 
καλύπτει άλλος φορέας όλα τα έξοδα διατροφής και δι- 
ανυκτέρευσης. Το ακριβές ποσό ημερήσιας αποζημίω¬ 
σης, το οποίο μπορεί να είναι μικρότερο των ανώτατων 
επιτρεπτών ορίων, ανάλογα με τον προϋπολογισμό του 
προγράμματος και τα οικονομικά των Ινστιτούτων του 
Π.Ε.Κ. (βλ. παράγραφος 1, ανωτέρω), καθορίζονται ανά 
περίπτωση με την αντίστοιχη απόφαση του Διοικητικού 
Συμβουλίου του Π.Ε.Κ. 

Δαπάνη συμμετοχής σε σεμινάριο ή συνέδριο: Καλύπτε¬ 
ται η δαπάνη αφού προσκομίζεται από τον συμμετέχοντα 
η σχετική απόδειξη συμμετοχής εξοφλημένη. Διευκόλυνση 
εξόφλησης δαπανών: Για μετακινήσεις στο εξωτερικό δί¬ 
νεται η δυνατότητα της προπληρωμής-προκαταβολής (με 
απόδοση λογαριασμού) των εξόδων μετακίνησης και εκ¬ 
καθάρισης της μετακίνησης μετά την πραγματοποίηση της. 

5. Παραστατικά εκκαθάρισης μετακίνησης 

Έξοδα κίνησης: Απαιτούνται τα πρωτότυπα εισιτήρια, 
κάρτες επιβίβασης στο αεροσκάφος και απόδειξη πώλη¬ 
σης εισιτηρίων. Σε περίπτωση κράτησης μέσω διαδικτύ¬ 
ου, απαιτούνται οι κάρτες επιβίβασης στο αεροσκάφος 
και αντίγραφο ηλεκτρονικής κράτησης εισιτηρίου όπου 
πρέπει να φαίνονται οι ημερομηνίεςταξιδιού, η διαδρο¬ 
μή και το κόστος. Η δαπάνη χιλιομετρικής αποζημίωσης 
ορίζεται ως το γινόμενο του αριθμού των χιλιομέτρων 
επί το 1/5 της ισχύουσας κάθε φορά μέσης τιμής βεν¬ 
ζίνης (η οποία ορίζεται από το Διοικητικό Συμβούλιο 
του Π.Ε.Κ. ανάλογα με τις εκάστοτε ισχύουσες τιμές με 
εισήγηση του Διευθυντή Κεντρικής Διεύθυνσης). 

Έξοδα διανυκτέρευσης: Απαιτείται τιμολόγιο ξενοδο¬ 
χείου και καλύπτεται (εντός του ανώτατου επιτρεπτού 
ορίου, ανά περίπτωση, βλ. ανωτέρω) το κόστος διανυ- 

κτέρευσης καθώς και πρωινού εφόσον συμπεριλαμβά- 
νεται στο τιμολόγιο. Σε περίπτωση τιμολογίου το οποίο 
περιλαμβάνει τη διαμονή δύο ατόμων, επισυνάπτεται 
παραστατικό από το ξενοδοχείο το οποίο πληροφορεί 
για το ύψος της ανάλογης χρέωσης για μονόκλινο ή, ελ¬ 
λείψει ανάλογου παραστατικού, υπολογίζεται το 70% 
του αντίστοιχου κόστους. Σε περίπτωση κράτησης μέσω 
διαδικτύου, απαιτούνται αντίγραφο κράτησης διαμονής, 
αποδεικτικό πληρωμής (χρέωση πιστωτικής κάρτας ή 
απόδειξη μεταφοράς του ποσού μέσω τραπέζης) και τι¬ 
μολόγιο ξενοδοχείου. Στην ειδική περίπτωση κατά την 
οποία το ξενοδοχείο (ή ο ιδιοκτήτης του ενοικιαζόμενου 
δωματίου-ξενώνα) δεν εκδίδει τιμολόγιο, απαιτείται επί¬ 
σημη βεβαίωση του ξενοδοχείου (ή ιδιοκτήτη του ενοι¬ 
κιαζόμενου δωματίου-ξενώνα) με τα στοιχεία διαμονής 
(άφιξη-αναχώρηση, τύπος δωματίου, χρέωση). 

Ημερήσια αποζημίωση: Αν δεν υπάρχουν τα πρωτότυπα 
εισιτήρια, απαιτείται ευδιάκριτη φωτοτυπία από τα εισιτή¬ 
ρια και τις κάρτες επιβίβασης ώστε να φαίνεται η διάρκεια 
της μετακίνησης (ακριβείς ώρες αναχώρησης-επιστρο- 
φής). Αν η μετακίνηση δεν έχει γίνει με δημόσια μέσα συ¬ 
γκοινωνίας και δεν υπάρχει παραστατικό διανυκτέρευσης, 
απαιτείται υπεύθυνη δήλωση του μετακινούμενου. 

Δαπάνη δικαιώματος συμμετοχής (σεμινάρια, συνέ¬ 
δρια): Αποδεικτικό είσπραξης από τον φορέα που εισέ- 
πραξε την συμμετοχή. 

Αναφορά εξέλιξης και αποτελεσμάτων ταξιδιού που 
υποβάλλεται από τον μετακινούμενο: Απαιτείται σε όλες 
τις περιπτώσεις, με εξαίρεση την περίπτωση μετακίνη¬ 
σης μελών του Διοικητικού Συμβουλίου του Π.Ε.Κ. στο 
πλαίσιο των διοικητικών τους καθηκόντων.Τα ανωτέρω 
παραστατικά πρέπει να εκδίδονται στο όνομα Πανεπι¬ 
στημιακό Ερευνητικό Κέντρο Πανεπιστημίου Ιωαννίνων 
(Π.Ε.Κ. Πανεπιστημίου Ιωαννίνων) ή, για τις μετακινήσεις 
στο εξωτερικό, στο όνομα ΙΙηίνθΓείΐγ Βθ5θ3ΐ-ςΙτ ^θηΐθ^ οί 
Ιθ3πηίη3 (υ.Ρ.ΟΙ.) (βλ.Άρθρο 1). 

Οι αποφάσεις των αρμόδιων Διευθυντών Ινστιτούτων 
και του Διοικητικού Συμβουλίου του Π.Ε.Κ. οι οποίες αφο¬ 
ρούν σε μετακινήσεις προσωπικού και συνεργατών του 
Π.Ε.Κ. στο εσωτερικό και εξωτερικό, υπογράφονται ή 
και εγκρίνονται απολογιστικά και υποβάλλονται στην 
Κεντρική Διεύθυνση για να προωθηθούν στην Οικονο¬ 
μική Υπηρεσία. Οι αποφάσεις αυτές περιλαμβάνουν τις 
πραγματικές δαπάνες (ελεγμένες ως προς τη σκοπιμότη¬ 
τα και τη νομιμότητα) όπως αναφέρονται. Οι αποφάσεις 
υπέχουν θέση ειδικών αποφάσεων-εντολών και υλοποι¬ 
ούνται ως έχουν από την Οικονομική Υπηρεσία του Π.Ε.Κ. 
η οποία καταβάλλει τις περιλαμβανόμενες αποζημιώσεις 
για όλες τις προβλεπόμενες κατηγορίες δαπανών. 

Μέρος Δ: Προσωπικό 

Κεφάλαιο 8. Σύνθεση και κατηγορίες προσωπικού 
Άρθρο 27. 

Μέλη Δ.Ε.Π.του Πανεπιστημίου Ιωαννίνων 

Οι διευθυντές ερευνητικών ομάδων των Ινστιτούτων 
του Π.Ε.Κ. και τα μέλη των οργάνων διοίκησης του Π.Ε.Κ. 
είναι μέλη Δ.Ε.Π. του Πανεπιστημίου Ιωαννίνων. Στο προ¬ 
σωπικό του Π.Ε.Κ. εντάσσονται μέλη Δ.Ε.Π. του Πανεπι¬ 
στημίου Ιωαννίνων τα οποία 


(α) υπηρετούν σε θέσεις Προέδρου του Διοικητικού 
Συμβουλίου του Π.Ε.Κ, Διευθυντών Ινστιτούτων του 
Π.Ε.Κ., Διευθυντή Κεντρικής Διεύθυνσης του Π.Ε.Κ, ή 
μελών Συντονιστικής Επιτροπής Ινστιτούτου του Π.Ε.Κ., 
έπειτα από ορισμό τους με πράξη του Πρύτανη του 
Πανεπιστημίου Ιωαννίνων αφού έχουν προηγηθεί και 
ολοκληρωθεί όλες οι προβλεπόμενες διαδικασίες προ¬ 
κήρυξης, υποβολής υποψηφιοτήτων, αξιολόγησης των 
υποψηφιοτήτων από 5μελή επιτροπή αξιολόγησης και 
υποβολής των αντίστοιχων πινάκων αξιολόγησης για 
τις θέσεις αυτές στην Πρυτανεία του Πανεπιστημίου Ιω¬ 
αννίνων (όπως περιγράφονται στα Άρθρα 6 έως 9 του 
παρόντος Κανονισμού), 

(β) στελεχώνουν ως ερευνητές τα Ινστιτούτα του Π.Ε.Κ. 
ανάλογα με το ερευνητικό γνωστικό τους αντικείμενο 
(Άρθρα 15 έως 20 του παρόντος Κανονισμού), έπειτα 
από ορισμό τους από το Διοικητικό Συμβούλιο του Π.Ε.Κ. 
εφόσον έχουν προηγηθεί και ολοκληρωθεί οι εξής κατά 
σειρά διαδικασίες: 

(β-1) πρόταση-πρόσκληση της τριμελούς Συντονιστικής 
Επιτροπής του Ινστιτούτου προς το μέλος Δ.Ε.Π. με την 
οποία ζητείται η συμμετοχή του συγκεκριμένου μέλους 
Δ.Ε.Π. (το οποίο έχει επιλεγεί να βολιδοσκοπηθεί βάσει της 
αναγνωρισιμότητας του ερευνητικού έργου του και της 
συνάφειας των προσόντων και του βιογραφικού του με 
τους σκοπούς του Ινστιτούτου)και διερευνάται η πρόθεση 
συμμετοχής του εν λόγω μέλους Δ.Ε.Π. στο Π.Ε.Κ., 

(β-2) αίτηση του εν λόγω μέλους Δ.Ε.Π. προς την Συ¬ 
ντονιστική Επιτροπή του Ινστιτούτου με περιγραφή της 
αποσκοπούμενης ερευνητικής δραστηριότητας και της 
συνάφειας αυτής της δραστηριότητας με τα αντικείμενα 
και τους σκοπούς του αντίστοιχου Ινστιτούτου 
(β-3) κοινοποίηση της αίτησης από τον Διευθυντή 
του Ινστιτούτου στα μέλη του Ινστιτούτου που δραστη¬ 
ριοποιούνται στην αντίστοιχη ερευνητική περιοχή, αν 
υπάρχουν, για πιθανές παρατηρήσεις ή σχόλια 
(β-4)απόφαση της τριμελούς Συντονιστικής Επιτροπής 
του Ινστιτούτου για προώθηση του αιτήματος έπειτα από 
συνεδρίαση σχετικά με το θέμα 
(β-5) πρόταση του Διευθυντή του Ινστιτούτου (Προέ¬ 
δρου της Συντονιστικής Επιτροπής του Ινστιτούτου) στο 
Διοικητικό Συμβούλιο του Π.Ε.Κ. για την ένταξη του εν 
λόγω μέλους Δ.Ε.Π. 

(β-5) σχετική απόφαση του Διοικητικού Συμβουλίου 
του Π.Ε.Κ. 

Μέλος Δ.Ε.Π. το οποίο έχει ενταχθεί στο Π.Ε.Κ. σύμ¬ 
φωνα με την ανωτέρω διαδικασία (β), εντάσσεται ως 
διευθυντής της ερευνητικής του ομάδας στο προσω¬ 
πικό του αντίστοιχου Ινστιτούτου του Π.Ε.Κ. και έχει τη 
δυνατότητα να συμμετέχει ως Επιστημονικούς Υπεύθυνος 
σε χρηματοδοτούμενα έργα-προγράμματα τα οποία δι¬ 
αχειρίζεται το Π.Ε.Κ. (βλ. Άρθρο 24του παρόντος Κανο¬ 
νισμού). 

Άρθρο 28. 

Ερευνητές εκτός Πανεπιστημίου Ιωαννίνων 
Στα Ινστιτούτα του Π.Ε.Κ. δύνανται να συμμετέχουν 
και ερευνητές αναγνωρισμένου κύρους από το ευρύ¬ 
τερο πεδίο δραστηριοποίησης του κάθε Ινστιτούτου, 

ανάλογα με το ερευνητικό γνωστικό τους αντικείμενο, 
οι οποίοι δεν είναι μέλη Δ.Ε.Π. του Πανεπιστημίου Ιωαν- 
νίνων. Οι ερευνητές αυτοί συμμετέχουν στην υλοποίηση 
συγκεκριμένων ερευνητικών έργων-προγραμμάτων του 
Π.Ε.Κ. μέσω της συνεργασίας τους με μία ή περισσότερες 
ερευνητικές ομάδες ενός ή περισσοτέρων Ινστιτούτων 
του Π.Ε.Κ. και οι τρόποι συμμετοχής, συμβολής τους και 
αμοιβής τους καθορίζονται από το εν λόγω χρηματοδο¬ 
τούμενο πρόγραμμα. Ερευνητής της κατηγορίας αυτής 
ο οποίος δεν ανήκει στα μέλη Δ.Ε.Π. του Πανεπιστημίου 
Ιωαννίνων αλλά συνεργάζεται κατά τον ανωτέρω τρό¬ 
πο με ένα τουλάχιστον μέλος Δ.Ε.Π. του Πανεπιστημίου 
Ιωαννίνων που είναι διευθυντής ερευνητικής ομάδας 
σε Ινστιτούτο του Π.Ε.Κ. δύναται να αναλαμβάνει ως 
Επιστημονικώς Υπεύθυνος του αντίστοιχου ερευνητι¬ 
κού προγράμματος του Π.Ε.Κ. (Άρθρο 24 του παρόντος 
Κανονισμού). 

Άρθρο 29. Ερευνητικό προσωπικό 

των Ομάδων Έργου που συμμετέχουν 

σε ερευνητικά έργα-προγράμματα του Π.Ε.Κ. 

Τα ερευνητικά έργα-προγράμματα του Π.Ε.Κ. εκτελού- 
νται από Ομάδες Έργου. Κάθε Ομάδα Έργου οργανώνε¬ 
ται, διευθύνεται και συντονίζεται από τον Επιστημονικώς 
Υπεύθυνο του έργου, ο οποίος είναι μέλος Δ.Ε.Π. του 
Πανεπιστημίου Ιωαννίνων ή συνεργαζόμενος ερευνητής 
αναγνωρισμένου κύρους και ανήκει στο προσωπικό του 
Π.Ε.Κ. (βλ. Άρθρο 24 του παρόντος Κανονισμού). Στην 
Ομάδα Έργου δύνανται να συμμετέχουν ερευνητές εκτός 
του Πανεπιστημίου Ιωαννίνων καθώς και μέλη Δ.Ε.Π., 
Ε.ΔΙ.Π., Ε.Τ.Ε.Π., Ακαδημαϊκοί Υπότροφοι, Μεταδιδακτο¬ 
ρικοί Ερευνητές, και επικουρικό προσωπικό, όπως Υπο¬ 
ψήφιοι Διδάκτορες και Μεταπτυχιακοί Φοιτητές, από το 
Πανεπιστήμιο Ιωαννίνων ή άλλα Α.Ε.Ι. της ημεδαπής ή 
αλλοδαπής. Οι τρόποι συμμετοχής και αμοιβής του εν 
λόγω προσωπικού καθορίζονται ανά έργο σύμφωνα με 
τους ισχύοντες κάθε φορά νόμους και με τις αρχές και 
διαδικασίες που περιγράφονται στον Οδηγό χρηματο¬ 
δότησης έργων του Π.Ε.Κ. (Άρθρα 24 και 25). 

Αλλαγή μελών της Ομάδας Έργου είναι δυνατόν να 
γίνεται με απλή έγγραφη δήλωση του Επιστημονικώς 
Υπευθύνου η οποία ανακοινώνεται στο Διοικητικό Συμ¬ 
βούλιο του Π.Ε.Κ. Σε περίπτωση, ωστόσο, κατά την οποία 
η αλλαγή αυτή αναφέρεται σε αντικατάσταση μελών της 
Ομάδας Έργου τα οποία είχαν προβλεφθεί ονομαστικά 
στην αρχική πρόταση του έργου, απαιτείται αιτιολογημέ¬ 
νη σχετική εισήγηση του Επιστημονικώς Υπευθύνου και 
έγκριση από το Διοικητικό Συμβούλιο του Π.Ε.Κ. ή και τον 
φορέα χρηματοδότησης, αν υπάρχει τέτοια συμβατική 
υποχρέωση (Άρθρο 24 του παρόντος Κανονισμού). 

Άρθρο 30. 

Προσωπικό της Κεντρικής Διεύθυνσης του Π.Ε.Κ. 

Στα τμήματα που ανήκουν στην Κεντρική Διεύθυνση 
του Π Έ.Κ. τοποθετείται διοικητικό ή τεχνικό προσωπικό 
του Πανεπιστημίου Ιωαννίνων, ύστερα από απόφαση της 
Συγκλήτου του Πανεπιστημίου Ιωαννίνων.Το προσωπικό 
αυτό αξιοποιείται για τη διεκπεραίωση μέρους των υπη¬ 
ρεσιών που παρέχονται από την Διοικητική Υπηρεσία, 


την Οικονομική Υπηρεσία, την Τεχνική Υπηρεσία και το 
ΤμήμαΤεκμηρίωσηςτης Κεντρικής Διεύθυνσης, καθώς 
και του συνόλου των υπηρεσιών που παρέχονται από το 
Νομικό Γραφείο και το Γραφείο διεθνών και δημοσίων 
σχέσεων της Κεντρικής Διεύθυνσης. Ειδικά για τα τμή¬ 
ματα Διοικητικής Υπηρεσίας, Οικονομικής Υπηρεσίας, 
Τεχνικής Υπηρεσίας και Τεκμηρίωσης της Κεντρικής Δι¬ 
εύθυνσης προσλαμβάνεται, επίσης, διοικητικό ή τεχνικό 
προσωπικό στον βαθμό που κρίνεται απαραίτητο από το 
Διοικητικό Συμβούλιο του Π.Ε.Κ. με βάση τις αντίστοιχες 
εκάστοτε ανάγκες (Άρθρο 13 του παρόντος Κανονισμού). 
Οι προς πλήρωση θέσεις κατά ειδικότητα ορίζονται με 
αντίστοιχη προκήρυξη από το Διοικητικό Συμβούλιο. 
Ως προσόντα για την πρόσληψη προσωπικού σε αυτές 
τις θέσεις ορίζονται: 

(α) σε θέσεις διοικητικών και οικονομικών υπηρεσιών: 
Πανεπιστημιακής εκπαίδευσης(ΠΕ): Πτυχίο ή δίπλωμα 
νομικής ή πολιτικών ή οικονομικών επιστημών ή κοι- 
νωνιολογίας ή διοίκησης επιχειρήσεων Α.Ε.Ι. της ημε¬ 
δαπής, ή ισότιμο προς τα ανωτέρω δίπλωμα σχολών 
της αλλοδαπής ή πτυχίο άλλης ανωτάτης σχολής και 
προϋπηρεσία διοικητικής φύσεως. Τεχνολογικής εκπαί¬ 
δευσης (ΤΕ): Πτυχίο ή δίπλωμα διοίκησης επιχειρήσε¬ 
ων ή λογιστικής Τ.Ε.Ι. ή ισότιμων σχολών της ημεδαπής 
ή αλλοδαπής. Δευτεροβάθμιας εκπαίδευσης (ΔΕ): Απο¬ 
λυτήριο γενικού Αυκείου ή όταξίου Γυμνασίου ή απο¬ 
λυτήριο Τεχνικού-Επαγγελματικού Αυκείου τμήματος 
υπαλλήλων γραφείου (διοίκηση) ή λογιστηρίου. Σε όλες 
τις περιπτώσεις, συνεκτιμάται η γνώση της Αγγλικής ή 
μίας τουλάχιστον άλλης γλώσσας της Ευρωπαϊκής Ένω¬ 
σης όπως καθορίζεται με την απόφαση προκήρυξης και 
αποδεικνύεται με σχετικές βεβαιώσεις ή πιστοποιητικά ή 
με ειδική εξέταση. Επίσης, συνεκτιμάται συνολικά το εν 
γένει επιστημονικό έργο των υποψηφίων σε συνάφεια 
με το περίγραμμα της προκηρυσσόμενης θέσης και η 
πρότερη διοικητική εμπειρία των υποψηφίων. 

(β) σε θέσεις τεχνικών υπηρεσιών: Ειδικοί Τεχνικοί Επι¬ 
στήμονες (κλάδος ΠΕ):Τα αντίστοιχα κατά ειδικότητα 
πτυχία ή διπλώματα Α.Ε.Ι. της ημεδαπής ή ισότιμα αντί¬ 
στοιχης ειδικότητας σχολών της αλλοδαπής και εμπειρία 
σε θέματα υποδομής και υποστήριξης της έρευνας και 
τεχνολογίας που αποδεικνύεται από βεβαιώσεις σχετικής 
προϋπηρεσίαςτους.Τεχνολόγοι εφαρμογών (κλάδοςΤΕ): 
Τα αντίστοιχα κατά ειδικότητα πτυχίαΤ.Ε.Ι. της ημεδαπής 
ή ισότιμα της αλλοδαπής και εμπειρία σε θέματα υποδο¬ 
μής και υποστήριξης της έρευνας και τεχνολογίας που 
αποδεικνύεται από βεβαιώσεις σχετικής προϋπηρεσίας 
τους. Τεχνικοί (κλάδος ΔΕ): Απολυτήριο γενικού λυκεί¬ 
ου ή τεχνικής σχολής μέσης εκπαίδευσης ή απολυτήριο 
στοιχειώδους εκπαίδευσης και εμπειρία 5 τουλάχιστον 
ετών στην ειδικότητα που αποδεικνύεται από βεβαιώ¬ 
σεις σχετικής προϋπηρεσίας τους. 

Οι ειδικότητες του προσωπικού της Κεντρικής Διεύ¬ 
θυνσης το οποίο στελεχώνει τα τμήματα καθορίζονται 
με αποφάσεις του Διοικητικού Συμβουλίου του Π.Ε.Κ. 
με βάση τις αντίστοιχες εκάστοτε ανάγκες, εντός του 
θεσμικού πλαισίου του νόμου 1514/1985 και του προε¬ 
δρικού διατάγματος 432/1987, όπως ισχύουν κάθε φορά. 
Ο αριθμός προσωπικού που καλύπτει τις ανάγκες ανά 

τμήμα της Κεντρικής Διεύθυνσης, οι μετακινήσεις προ¬ 
σωπικού μεταξύ των τμημάτων, ο ορισμός προϊσταμέ¬ 
νων των τμημάτων και ο ορισμός προϊσταμένων για τον 
συντονισμό των τμημάτων καθορίζονται με αποφάσεις 
του Διοικητικού Συμβουλίου του Π.Ε.Κ. έπειτα από ει¬ 
σηγήσεις του Διευθυντή της Κεντρικής Διεύθυνσης (βλ. 
Άρθρο 13). 

Άρθρο 31. Προσωπικό που προσλαμβάνεται 

για τις ανάγκες συγκεκριμένων έργων 

Στο Π.Ε.Κ. απασχολείται προσωπικό με συμβάσεις ορι¬ 
σμένου χρόνου ή συμβάσεις παροχής υπηρεσιών, στο 
πλαίσιο χρηματοδοτούμενων προγραμμάτων-έργων τα 
οποία διαχειρίζεται το Π.Ε.Κ. Το προσωπικό αυτό προ¬ 
σλαμβάνεται από το Διοικητικό Συμβούλιο του Π.Ε.Κ. 
σύμφωνα με την εκάστοτε ισχύουσα νομοθεσία, με σύμ¬ 
βαση που διαρκεί όσο απαιτείται για την εκτέλεση του 
προγράμματος ή έργου για το οποίο γίνεται η πρόσληψη. 
Ο ανώτατος αριθμός των προσώπων που δύνανται να 
προσληφθούν, η νομική μορφή της απασχόλησης και το 
ύψος των αποδοχών τους καθορίζονται με αποφάσεις 
του Διοικητικού Συμβουλίου του Π.Ε.Κ., αφού ληφθούν 
υπόψη οι δυνατότητες του προϋπολογισμού και οι εισ¬ 
ροές από πηγές εκτός των τακτικών επιχορηγήσεων. 

Τα έργα, μετά την έγκριση και υπογραφή των σχετι¬ 
κών συμβάσεων, όπου απαιτείται, εκτελούνται από τα 
Ινστιτούτα αυτοτελώς εφόσον το Ινστιτούτο διαθέτει 
τα απαραίτητα μέσα, εντός του πλαισίου των σχετικών 
κανόνων και διαδικασιών του Π.Ε.Κ. όπως κάθε φορά 
ισχύουν. Σε περίπτωση κατά την οποία το εμπλεκόμενο 
Ινστιτούτο δεν διαθέτει μέσα για την εκτέλεση μέρους 
ενός έργου, το Π.Ε.Κ. μπορεί να αναθέτει τμήματα του 
έργου αυτού σε τρίτους καθορίζοντας κάθε φορά τους 
όρους και τις προϋποθέσεις στο πλαίσιο των ισχυόντων 
νόμων και του παρόντος εσωτερικού κανονισμού του 
Π.Ε.Κ. Σε κάθε περίπτωση υπογράφεται σύμβαση, στην 
οποία περιλαμβάνονται όλοι οι επί μέρους ειδικοί όροι, 
μεταξύ των αρμοδίων οργάνων του Π.Ε.Κ. και των τρίτων. 
Για τις ανάγκες των ερευνητικών και τεχνολογικών προ- 
γραμμάτων/έργων του Π.Ε.Κ. μπορεί να απασχοληθούν 
και πρόσωπα με τις ακόλουθες ιδιότητες: Επισκέπτες 
εμπειρογνώμονες Ερευνητές, Συνεργαζόμενοι Ερευνη¬ 
τές ερευνητικών φορέων της ημεδαπής ή αλλοδαπής, 
Μέλη Δ.Ε.Π. Α.Ε.Ι. της ημεδαπής ή αλλοδαπής, Μέλη Ε.Π. 
Τ.Ε.Ι.της ημεδαπής. Τα προσόντα και τα κωλύματα πρό¬ 
σληψης ανά περίπτωση καθορίζονται στιςπροκηρύξεις 
του Π.Ε.Κ. σύμφωνα με τους ισχύοντες κάθε φορά νό¬ 
μους και ανάλογα με τη θέση. 

Ως προς τη συμμετοχή μελών Δ.Ε.Π., στο Π.Ε.Κ. μπο¬ 
ρούν να απασχολούνται μέλη Δ.Ε.Π. με μερική ερευνη¬ 
τική απασχόληση σε ερευνητικό ή άλλο πρόγραμμα, τα 
οποία μέλη προσλαμβάνονται με συμβάσεις έργου από 
το Διοικητικό Συμβούλιο του Π.Ε.Κ. Η απασχόληση αυτή 
δεν λογίζεται ως κατοχή δεύτερης θέσης. Στην περίπτω¬ 
ση αυτή το Π.Ε.Κ. συνάπτει συμβάσεις με τα μέλη Δ.Ε.Π. 
με ή χωρίς αμοιβή με βάση τον νόμο 2530/1997, όπως 
κάθε φορά ισχύει, ώστε να πραγματοποιηθούν τα εξής: 
(α) υλοποίηση έργων του Π.Ε.Κ. στα οποία τα ανωτέρω 
μέλη Δ.Ε.Π. είναι Επιστημονικώς Υπεύθυνοι, (β)υλοποί¬ 


ηση τμημάτων έργων του Π.Ε.Κ. σύμφωνα με το τεχνικό 
δελτίο (εφόσον έχουν συμπεριληφθεί στον σχεδίασμά 
του έργου) ή έκτων υστέρων, (γ)υλοποίηση ερευνητικού 
έργου, εσωτερικών προγραμμάτων ή προγραμμάτων τα 
οποία δεν προβλέπουν αμοιβές, μέσω μηδενικών συμ¬ 
βάσεων, (δ)χορήγηση αμοιβής με την προϋπόθεση να εί¬ 
ναι επιλέξιμη δαπάνη και να χρεώνεται στο πρόγραμμα. 

Κεφάλαιο 9. 

Αρμοδιότητες και υποχρεώσεις προσωπικού 

Άρθρο 32. 

Επιστημονικώς Υπεύθυνοι προγραμμάτων-έργων 

Τα έργα-προγράμματα των Ινστιτούτων του Π.Ε.Κ. 
εκτελούνται από Ομάδες Έργου. Κάθε Ομάδα Έργου 
έχει ως επικεφαλής τον Επιστημονικώς Υπεύθυνο του 
έργου, ο οποίος είναι μέλος Δ.Ε.Π. του Πανεπιστημίου Ιω- 
αννίνων ή ερευνητής αναγνωρισμένου κύρους με έργο 
συναφές προς το αντίστοιχο αντικείμενο του Ινστιτούτου 
και ανήκει στο προσωπικό του Ινστιτούτου από όπου 
προέρχεται η πρόταση ή ενός από τα Ινστιτούτα που 
συνεργάζονται σε περίπτωση διατμηματικής πρότασης 
(Άρθρο 24 του παρόντος Κανονισμού). 

Ο Επιστημονικώς Υπεύθυνος κάθε προγράμματος- 
έργου έχει την ευθύνη για την εκτέλεση του φυσικού 
αντικειμένου του έργου και ρυθμίζει κάθε θέμα που 
συνδέεται με την ορθή υλοποίηση του στο πλαίσιο των 
κανόνων που ισχύουν κάθε φορά. Εποπτεύει τις εργασίες 
και συνεργάζεται τόσο με όλα τα μέλη της Ομάδας Έργου 
για την υλοποίηση του φυσικού αντικειμένου όσο και 
με το αρμόδιο προσωπικό της Οικονομικής Υπηρεσίας 
του Π.Ε.Κ. το οποίο απασχολείται για την υλοποίηση του 
οικονομικού αντικειμένου του έργου σύμφωνα με τις 
αρχές και διαδικασίες που περιγράφονται στο Άρθρο 24 
του παρόντος Κανονισμού. Ο Επιστημονικώς Υπεύθυνος 
ευθύνεται για την ορθή υλοποίηση, την πιστοποίηση 
και την σκοπιμότητα των δαπανών που συνδέονται με 
την εκτέλεση του φυσικού αντικειμένου του έργου και 
παρακολουθεί το οικονομικό αντικείμενο του έργου. 
Ως προς τα μέλη Δ.Ε.Π. Πανεπιστημίου Ιωαννίνων που 
ασκούν διοικητικό έργο στο Π.Ε.Κ. ισχύουν οι αρμοδιότη¬ 
τες και υποχρεώσεις που περιγράφονται αναλυτικά στο 
Κεφάλαιο 2 του παρόντος Κανονισμού (Άρθρα 5 έως 11). 

Άρθρο 33. Αοιπό προσωπικό και άλλες ρυθμίσεις 

Για το προσωπικό που προσλαμβάνεται για τις ανά¬ 
γκες συγκεκριμένων έργων (Άρθρο 31 του παρόντος 
Κανονισμού) ισχύουν οι αρμοδιότητες και υποχρεώσεις 
που προσδιορίζονται με τις αντίστοιχες συμβάσεις που 
υπογράφονται στο πλαίσιο των εν λόγω προγραμμά- 
των-έργων. Το ίδιο ισχύει για τα μέλη του ερευνητικού 
προσωπικού της Ομάδας Έργου που συμμετέχουν σε χρη¬ 
ματοδοτούμενα ερευνητικά προγράμματα (Άρθρο 29). 

Οι αρμοδιότητες και υποχρεώσεις του προσωπικού της 
Κεντρικής Διεύθυνσης (Άρθρο 30) περιγράφονται στο 
Άρθρο 13 του παρόντος Κανονισμού (Αντικείμενα και 
Εσωτερική Διάρθρωση Κεντρικής Διεύθυνσης). 

Ως γενικός κανόνας, απαγορεύεται στο προσωπικό 
του Π.Ε.Κ. (όσα μέλη δεν ανήκουν στην κατηγορία με- 




Τεύχος Β' 590/26.02.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


7515 


λών Δ.Ε.Π. του Πανεπιστημίου Ιωαννίνων για τα οποία 
και ισχύουν συγκεκριμένες νομοθετικές διατάξεις περί 
πλήρους ή μερικής απασχόλησης) να ασκεί επιχειρήσεις, 
να αναλαμβάνει πρόσθετες εργασίες, έργα ή μελέτες για 
λογαριασμό τρίτων, να συμμετέχει σε Δ.Σ. ανώνυμων ή 
άλλων εταιρειών με επιχειρηματικούς σκοπούς καθώς 
και γενικά να συμμετέχει ή να παρέχει εργασία σε ιδιώ¬ 
τες ή εταιρείες εφόσον το αντικείμενο των παραπάνω 
εργασιών έχει σχέση με τις δραστηριότητες του Π.Ε.Κ. 
και των εταιρειών στις οποίες αυτό συμμετέχει. 

Κατ’ εξαίρεση με γραπτή έγκριση του Διοικητικού 
Συμβουλίου του Π.Ε.Κ. και μετά από έκδοση των απαι- 
τούμενων από την ισχύουσα νομοθεσία αποφάσεων, επι¬ 
τρέπεται η παροχή υπηρεσιών και η συμμετοχή σε Δ.Σ. 
εφόσον πρόκειται για το δημόσιο τομέα, όπως ορίζεται 
από το άρθρο 1, παράγραφο 6, του νόμου 1256/82, όπως 
ισχύει κάθε φορά, τις επιχειρήσεις που κοινωνικοποιού¬ 
νται, τις επιχειρήσεις που υπάγονται στις ρυθμίσεις του 
νόμου 1386/1983 όπως ισχύει κάθε φορά (προβλημα¬ 
τικές) και δημοτικές επιχειρήσεις του νόμου 1416/1984, 
όπως ισχύει κάθε φορά. 

Δύναται επίσηςτο Διοικητικό Συμβούλιο του Π.Ε.Κ. να 
άρει τις ως άνω απαγορεύσεις και να εγκρίνει (εγγρά- 
φως) σχετικές δραστηριότητες του προσωπικού εφόσον 
κριθεί ότι με αυτόν τον τρόπο προωθούνται οι σκοποί 
του Π.Ε.Κ. 

Απαγορεύεται η απασχόληση του προσωπικού κατά 
τις ώρες εργασίας με προσωπικές ή ξένες προς το έργο 
του Π.Ε.Κ. εργασίες και μελέτες. 

Απαγορεύεται επίσης η χρήση οιασδήποτε υποδομής 
του Π.Ε.Κ. για προσωπικές ασχολίες του προσωπικού. 
Για μη αμειβόμενες ίδιες εργασίες και μελέτες επιστημο¬ 
νικού περιεχομένου επιτρέπεται στους εργαζόμενους η 
χρησιμοποίηση των εγκαταστάσεων και οργάνων του 
Π.Ε.Κ., μετά από έγκριση του Διευθυντή του εκάστοτε 
Ινστιτούτου εκτός ωρών και εφόσον ο εργαζόμενος 
γνωρίζει τη χρήση των οργάνων, ώστε να τα λειτουργεί 
ασφαλώς και χωρίς κίνδυνο ζημιών. 

Μέρος Ε: Αξιοποίηση έρευνας, πνευματικά 
δικαιώματα, ηθική και δεοντολογία 

Κεφάλαιο 10. Διάχυση και αξιοποίηση 
αποτελεσμάτων έρευνας 

■ Οι τρόποι διάχυσης και αξιοποίησης των αποτελε¬ 
σμάτων των ερευνών και των άλλων δραστηριοτήτων 
του Π.Ε.Κ. εμπίπτουν στο πλαίσιο το οποίο ορίζεται ως 
ακολούθως: 

Η μεταφορά τεχνογνωσίας μέσω προώθησης και ζή¬ 
τησης τεχνολογιών, παροχής υπηρεσιών και οι τρόποι 
διάχυσης και αξιοποίησης των αποτελεσμάτων θα γί¬ 
νεται με τους τρόπους που αναφέρονται παρακάτω και 
μέσω του Γραφείου Διαμεσολάβησης. Οι υπηρεσίες αυ¬ 
τές που παρέχονται ανήκουν στις ευρύτερες κατηγορίες 
της πληροφόρησης-κατάρτισης, διαμεσολάβησης και 
συμβουλευτικής υποστήριξης. Περιλαμβάνονται υπηρε¬ 
σίες τεχνοδιάγνωσης, αξιολόγησης τεχνολογίας, ελέγχου 
καινοτομικότητας, υποστήριξης στην κατοχύρωση δια¬ 
νοητικής ιδιοκτησίας, δημιουργίας φακέλου προώθησης 


τεχνολογίας, οργάνωσης επιχειρηματικών αποστολών, 
συμμετοχής σε Ημερίδες Μεταφοράς Τεχνολογίας, υπο¬ 
στήριξης σε διαπραγματεύσεις, κ.α. 

- Παροχή υπηρεσιών προς ερευνητικά εργαστήρια 
ΑΕΙ, ΤΕΙ, ερευνητικών κέντρων, επιχειρήσεις καθώς και 
οργανισμούς πάσης φύσεως για την εμπορική προώ¬ 
θηση τεχνολογιών τους και επίτευξη συμφωνιών μετα¬ 
φοράς τεχνολογίας με συνεργάτες στην Ελλάδα και το 
εξωτερικό. Οι συμφωνίες αυτές μπορεί μεταξύ άλλων 
να αφορούν σε συμβάσεις παραχώρησης άδειας εκμε¬ 
τάλλευσης τεχνολογίας, δημιουργία νέας επιχείρησης με 
επενδυτές ή βιομηχανικές επιχειρήσεις, απευθείας ερευ¬ 
νητική συνεργασία (χωρίς εξωτερική χρηματοδότηση), 
τεχνική συνεργασία, εμπορική συνεργασία με τεχνική 
βοήθεια, σύμβαση συμβουλευτικών υπηρεσιών. 

- Παροχή υπηρεσιών προς Ελληνικές επιχειρήσεις, 
ερευνητικά εργαστήρια ΑΕΙ, ΤΕΙ, ερευνητικών κέντρων 
για την εξεύρεση ιδιωτικής χρηματοδότησης (από εται¬ 
ρεία επιχειρηματικών συμμετοχών, θερμοκοιτίδες νέων 
επιχειρήσεων) με στόχο τη δημιουργία ή επέκταση επι¬ 
χειρηματικών δραστηριοτήτων βασισμένων σε νέα τε¬ 
χνολογία. Περιλαμβάνονται υπηρεσίες τεχνοδιάγνωσης, 
αξιολόγησης τεχνολογίας, διενέργειας έρευνας αγοράς, 
δημιουργίας προκαταρκτικού επιχειρηματικού σχεδίου, 
στοχευμένης επαφής με υποψήφιους επενδυτές, υπο¬ 
στήριξης στις διαπραγματεύσεις, κ.α. 

- Παροχή υπηρεσιών προς Ελληνικές επιχειρήσεις, 
ερευνητικά εργαστήρια ΑΕΙ, ΤΕΙ, ερευνητικών κέντρων 
καθώς και οργανισμών πάσης φύσεως για την επιτυχή 
συμμετοχή τους σε εθνικά, ευρωπαϊκά ή άλλα διεθνή 
χρηματοδοτικά προγράμματα ερευνητικού, τεχνολογι¬ 
κού ή αναπτυξιακού χαρακτήρα. Οι υπηρεσίες παρέχο¬ 
νται πριν ή και κατά την υλοποίηση ενός χρηματοδο¬ 
τούμενου έργου. 

- Παροχή υπηρεσιών κυρίως προς Ελληνικές μικρομε- 
σαίες επιχειρήσεις (κατά δεύτερο λόγο και σε μεγάλες 
επιχειρήσεις και άλλους οργανισμούς) για την εξεύρεση 
λύσεων σε τεχνολογικά τους προβλήματα ή ανάγκες ή 
για την εισαγωγή ή την υιοθέτηση καινοτόμων προϊό¬ 
ντων ή διεργασιών. Τα είδη συμφωνιών μεταφοράς τε¬ 
χνολογίας που επιτυγχάνονται είναι αντίστοιχα με αυτά 
που περιγράφονται πιο πάνω. 

- Ανάπτυξη σχέσεων με ιδιωτικούς και δημόσιους φο¬ 
ρείς. Καθορισμός όρων συνεργασίας με πελάτες. Μέρι¬ 
μνα για την υπογραφή συμβάσεων παροχής υπηρεσιών. 
Παρακολούθηση καλής εκτέλεσης συμβάσεων. Διενέρ¬ 
γεια έρευνας ικανοποίησης πελατών. 

- Συνεργασία με Συνδέσμους Επιχειρήσεων και Βιομη¬ 
χανιών από όλη την Ελλάδα για διευκόλυνση της παρο¬ 
χής υπηρεσιών προς τις Ελληνικές επιχειρήσεις. 

- Ενημέρωση των ερευνητών του Π.Ε.Κ. σε θέματα 
μεταφοράς τεχνολογίας μέσω αρχικής πληροφόρησης 
ή και εξειδικευμένη γνώση σε θέματα μεταφοράς τεχνο¬ 
λογίας και επιχειρηματικότητας 

- Υποστήριξη στην εξεύρεση χρηματοδότησης μέσω 
σειράς υπηρεσιών που καλύπτει όλα τα στάδια ενίσχυ¬ 
σης της αξίας μίας ερευνητικής ιδέας, από την έρευνα 
και τεχνολογική ανάπτυξη έως και την κατοχύρωση δι¬ 
πλώματος ευρεσιτεχνίας και τη δημιουργία επιχείρησης. 

- Αξιολόγηση εμπορικού δυναμικού τεχνολογίας όπου 
επιχειρείται η διαπίστωση κατά πόσο μία τεχνολογία αξί¬ 
ζει και μπορεί να τύχει κατοχύρωσης και περαιτέρω προ¬ 
ώθησης. Δεν αξιολογείται πρωτίστως η ίδια η τεχνολογία 
αλλά η δυνατότητα αξιοποίησης της. 

- Συμβουλευτική υποστήριξη για την κατανομή δικαι¬ 
ωμάτων πάνω σε ερευνητικά αποτελέσματα. 

- Υποστήριξη στην κατοχύρωση βιομηχανικής ιδιο¬ 
κτησίας μέσω συντονιστικού και συμβουλευτικού ρό¬ 
λου στις περιπτώσεις όπου τα ερευνητικά αποτελέσματα 
πρέπει και μπορούν να κατοχυρωθούν με δίπλωμα ευ¬ 
ρεσιτεχνίας ή με άλλη μορφή προστασίας. 

- Συλλογή οικονομικών και τεχνολογικών πληροφορι¬ 
ών σχετικών με τον ανταγωνισμό από δημόσιες πηγές 
για την ανάλυση του ανταγωνισμού, της αγοράς και των 
τεχνολογικών τάσεων με τελικό στόχο την απόκτηση 
συγκριτικών ανταγωνιστικών πλεονεκτημάτων. 

- Δημιουργία συνοπτικού και πλήρους φακέλου προ¬ 
ώθησης τεχνολογίας μέσω ανάδειξης των βασικών και- 
νοτόμων χαρακτηριστικών και πλεονεκτημάτων της τε¬ 
χνολογίας σε συνδυασμό με τις βασικές εφαρμογές της. 

- Γνωστοποίηση τεχνολογίας προς υποψήφιους επι¬ 
χειρηματικούς συνεργάτες όπου πραγματοποιείται η 
πιο στοιχειώδης μορφή προώθησης τεχνολογίας προς 
επιχειρήσεις που πιθανόν να ενδιαφερθούν να την υιο¬ 
θετήσουν είτε απευθείας είτε μέσω ενδιάμεσων οργα¬ 
νισμών που διαθέτουν επαφές και κατάλληλες βάσεις 
δεδομένων. 

- Συμμετοχή ή εκπροσώπηση ερευνητών σε Ημερίδες 
Μεταφοράς Τεχνολογίας που οργανώνονται παράλλη¬ 
λα με μεγάλες εμπορικές εκθέσεις ή συνέδρια οι οποίες 
δίνουν την ευκαιρία σε εργαστήρια που δεν διαθέτουν 
τους πόρους, το χρόνο ή το κατάλληλο ανθρώπινο δυ¬ 
ναμικό, να προωθήσουν τις τεχνολογίες και τα καινοτόμα 
προϊόντα τους προς επιχειρήσεις που αναζητούν λύσεις 
σε τεχνολογικά τους προβλήματα. 

- Οργάνωση επιχειρηματικών αποστολών στο εξωτερι¬ 
κό οι οποίες περιλαμβάνουν συναντήσεις των ερευνητών 
με εκπροσώπους επιχειρήσεων στους χώρους τους με 
στόχο τη διερεύνηση ενδεχόμενης συνεργασίας. 

- Οργάνωση περιπτέρου σε εμπορικές - τεχνολογικές 
εκθέσεις. 

- Υποστήριξη στη διαπραγμάτευση συμβάσεων μετα¬ 
φοράς τεχνολογίας, σε διαπραγματεύσεις παραχώρησης 
άδειας εκμετάλλευσης τεχνολογίας, συμφωνίας ορΐίοη 
ή ακόμα και ερευνητικής συνεργασίας. 

- Υποστήριξη κατά τη διαδικασία δημιουργίας ερίη- 
οίί από τις πρώτες συζητήσεις με τους υποψήφιους 
επενδυτές έως και τη διαπραγμάτευση των όρων της 
συμφωνίας έχοντας ενημερωτικό, συμβουλευτικό και 
διαμεσολαβητικό ρόλο 

- Υποστήριξη στην εξεύρεση χρηματοδότησης για 
ίδρυση και ανάπτυξη εταιρείας η οποία δεν περιορίζεται 
στα προφανή χρηματοδοτικά προγράμματα αλλά κάνει 
χρήση της βαθιάς γνώσης όλων των εθνικών, περιφερει¬ 
ακών και ευρωπαϊκών χρηματοδοτικών προγραμμάτων. 

- Συμμετοχή σε πρωτοβουλίες ή ανάπτυξη πρωτοβου¬ 
λιών από κοινού με τοπικούς και εθνικούς φορείς και 


οργανισμούς με στόχο την προώθηση της ερευνητικής, 
τεχνολογικής ή επιχειρηματικής συνεργασίας του Π.Ε.Κ 
ή και άλλων Ιδρυμάτων με Ελληνικές και ξένες επιχειρή¬ 
σεις και Ιδρύματα καθώς και με στόχο την προώθηση 
της ερευνητικής αριστείας, της καινοτομίας και της επι¬ 
χειρηματικότητας σε περιφερειακό, εθνικό και διεθνές 
επίπεδο. 

Κεφάλαιο 11. Διαχείριση και προστασία 
πνευματικών δικαιωμάτων 
• Η διαχείριση και προστασία δικαιωμάτων διανοητι¬ 
κής (πνευματικής και βιομηχανικής) ιδιοκτησίας τα οποία 
προκύπτουν από έργα που παράγονται στο Π.Ε.Κ. εμπί¬ 
πτουν στο πλαίσιο το οποίο ορίζεται ως ακολούθως: 

Ως «διανοητική» ιδιοκτησία νοείται κάθε «έργο δι¬ 
ανόησης» («πρότυπο» ή «νέο») το οποίο δύναται να 
προστατεύεται με τους κανόνες περί «πνευματικής» ή 
«βιομηχανικής» ιδιοκτησίας (όπως προγράμματα Η/Υ, 
βάσεις δεδομένων, τοπογραφίες ημιαγωγών, εφευρέσεις, 
βιομηχανικά σχέδια) καθώς και εμπιστευτικές πληροφο¬ 
ρίες, τεχνογνωσία και τα συναφή. 

Σε ό,τι αφορά στα έργα διανοητικής ιδιοκτησίας τα 
οποία παράγονται στο πλαίσιο λειτουργίας του Π.Ε.Κ., 
λαμβάνοντας υπόψη 

(α) τη νομική φύση, σκοπό ίδρυσης, λειτουργίας και 
αποστολής του, 

(β) τις ρυθμίσεις του κανονιστικού πλαισίου ίδρυσης 
και λειτουργίας του, 

(γ) τις σχετικές ρυθμίσεις του εθνικού, κοινοτικού 
και διεθνούς δικαίου, και ειδικότερα τα προβλεπόμενα 
στους νόμους 2121/1993 και 1733/1987, το άρθρο 10 
του προεδρικού διατάγματος 274/2000, το άρθρο 23, πα¬ 
ράγραφο 3, του νόμου 2741/1999, το άρθρο 34 του νό¬ 
μου 2843/2000, και το άρθρο 11 του νόμου 2919/2001, 
όπως ισχύουν κάθε φορά, το Π.Ε.Κ. καθορίζει την πολι¬ 
τική του, αναγνωρίζοντας ότι: 

(α) σκοπός του είναι η διεξαγωγή βασικής, εφαρμοσμέ¬ 
νης και τεχνολογικής έρευνας, η ανάπτυξη εφαρμογών, 
προϊόντων, και η παροχή υπηρεσιών. 

(β) η καινοτομία που προκύπτει από αυτήν την έρευνα, 
πέραν της σπουδαιότητας της για την επίτευξη των σκο¬ 
πών του Π.Ε.Κ., δύναται να αποφέρει πολλαπλά οφέλη 
για το ευρύ κοινωνικό σύνολο, 

(γ) διαμορφώνει πολιτική η οποία αφενός προσφέρει 
κίνητρα για την ανάπτυξη, προστασία και κατοχύρωση 
των έργων διανόησης τα οποία προκύπτουν στο Π.Ε.Κ. 
αφετέρου στοχεύει στη μεγιστοποίηση των οφελών τα 
οποία δύναται να προκύψουν, μέσω της διάχυσης και 
βέλτιστης εκμετάλλευσης των έργων αυτών. Η πολιτική 
του Π.Ε.Κ. εστιάζεται στην έγκαιρη προστασία και ορ¬ 
θολογική διαχείριση των έργων που προκύπτουν στο 
Π.Ε.Κ. σύμφωνα με τους σκοπούς λειτουργίας και την 
αποστολή του Π.Ε.Κ., και στη διασφάλιση για τους δημι- 
ουργούς/εφευρέτες της ακαδημαϊκής συνιστώσας των 
έργων τους και της συμμετοχής τους σε πιθανά οφέλη, 
μέσω «πρόσθετης εύλογης αμοιβής». 

•Το έργο διανόησηςτο οποίο αποτελεί προϊόν εργασί¬ 
ας του ερευνητικού δυναμικού του Π.Ε.Κ θεωρείται υπη- 

ρεσιακό και ως υπηρεσιακό προϊόν ανήκει εξολοκλήρου 
στο Π.Ε.Κ. και συγκεκριμένα στο Ινστιτούτο από το οποίο 
προέκυψε. Μόνη εξαίρεση σε αυτόν τον κανόνα αποτε¬ 
λούν προϊόντα έργων τα οποία χρηματοδοτούνται από 
ιδιώτες (βιομηχανία, εταιρείες) και στα οποία το ιδιοκτη¬ 
σιακό καθεστώς του έργου διανόησης καθορίζεται από 
την εκάστοτε σύμβαση. Τα έξοδα για την κατοχύρωση 
της πνευματικής ιδιοκτησίας επιβαρύνουν το Π.Ε.Κ. και 
μπορούν να χρεώνονται σε χρηματοδοτούμενα ερευνη¬ 
τικά έργα των εφευρετών/δημιουργών. Διευκρινίζεται 
ότι η υπηρεσιακή θεώρηση του έργου διανόησης γίνεται 
κυρίως για την καλύτερη δυνατή διαχείριση του. 

Η «πρόσθετη εύλογη αμοιβή» την οποία θα δικαιού¬ 
ται ο εργαζόμενος για πραγματοποίηση υπηρεσιακής 
εφεύρεσης, είναι ίση προς ποσοστό 60% συμμετοχής του 
στα καθαρά έσοδα που απορρέουν από την οικονομική 
εκμετάλλευση της. Ειδικότερα, αν η πνευματική ιδιο¬ 
κτησία αποτελεί εισφορά (σε είδος) για την συμμετοχή 
στο μετοχικό κεφάλαιο εταιρειών τεχνοβλαστών, στον 
εφευρέτη/δημιουργό εκχωρείται το 60% της μετοχικής 
συμμετοχής του Π.Ε.Κ. Το Π.Ε.Κ. απονέμει την ως άνω 
ορισθείσα πρόσθετη εύλογη αμοιβή λαμβάνοντας υπό¬ 
ψη την γενικότερη αντίληψη, πολιτική και πρακτική του 
Π.Ε.Κ. για επιβράβευση αφενός των εργαζομένων του οι 
οποίοι παράγουν τέτοιο έργο και αφετέρου για περαιτέ¬ 
ρω ενθάρρυνση τους στο έργο τους και την κοινωνική 
τους αποστολή. 

Το Π.Ε.Κ. ενθαρρύνει την προστασία, αξιοποίηση και 
εκμετάλλευση της διανοητικής ιδιοκτησίας η οποία κα¬ 
τοχυρώνεται σε αυτό. Γι'αυτό και πάντα, σε στενή συνερ¬ 
γασία με τους δημιουργούς/εφευρέτες, προβαίνει στις 
απαιτούμενες ενέργειες που αποσκοπούν: 

α. στην κατοχύρωση προστασίας, αναγνώρισης (όπως 
με δίπλωμα ευρεσιτεχνίας για εφευρέσεις, συμβολαιο¬ 
γραφική πράξη κατάθεσης πηγαίου κώδικα για προγράμ¬ 
ματα Η/Υ, κ.λπ.) και 

β. στην οικονομική εκμετάλλευση, περαιτέρω αξιοποί¬ 
ηση της (όπως συμμετέχοντας στο μετοχικό κεφάλαιο 
άλλων εταιρειών, ή με δημιουργία εταιρειών «τεχνοβλα¬ 
στών» (ερίηοίί), εισφέροντας (σε είδος) το εν λόγω έργο 
διανόησης. Σε περίπτωση κατά την οποία τέτοιο έργο πα¬ 
ραμένει ανεκμετάλλευτο/οικονομικώς μη ωφέλιμο για το 
Π.Ε.Κ. για διάστημα μεγαλύτερο των τεσσάρων (4) ετών, 
τότε με απόφαση του Διοικητικού Συμβουλίου είναι δυ¬ 
νατόν να σταματούν όλες οι ενέργειες που αποσκοπούν 
στην διατήρηση, προστασία, και εκμετάλλευσή του. 

Σε ό,τι αφορά στην εσωτερική κατανομή των (καθα¬ 
ρών) κερδών τα οποία θα προκύπτουν από την οικο¬ 
νομική εκμετάλλευση δικαιωμάτων του ποσοστού που 
κατέχει το Π.Ε.Κ. (40%), η κατανομή θα γίνεται ως εξής: 

α. 20% θα δίνεται στο εργαστήριο/τμήμα/ερευνητική 
ομάδα όπου πραγματοποιήθηκε το εν λόγω έργο για την 
ενίσχυση των ερευνητικών δραστηριοτήτων της ομάδας, 
β. 15% θα δίνεται στο σχετικό Ινστιτούτο για την κά¬ 
λυψη γενικών λειτουργικών αναγκών του, 
γ. 5% θα δίνεται στην Κεντρική Διεύθυνση για τις σχε¬ 
τικές υπηρεσίες διαχείρισης και διαμεσολάβησης. 
Πέραν των προαναφερομένων, το Π.Ε.Κ. δύναται να 


παρέχει στους εργαζομένους του επιπλέον κίνητρα επι¬ 
βράβευσης της αποδοτικότηταςτους, μετά από σχετική 
απόφαση του Διοικητικού Συμβουλίου όπως αυτό κρίνει 
κατά περίπτωση. 

Διευκρινίζεται ότι οι ανωτέρω ειδικές ρυθμίσεις περί 
δικαιωμάτων εργαζομένων στο Π.Ε.Κ. επί αξιοποίησης 
και εκμετάλλευσης έργων διανοητικής ιδιοκτησίας δεν 
δύνανται να επηρεάζουν με οποιονδήποτε βλαπτικό, πε¬ 
ριοριστικό ή άλλο τέτοιο τρόπο τα έννομα συμφέροντα 
και δικαιώματα των δημιουργών/εφευρετών στο πλαίσιο 
άσκησης ακαδημαϊκών πράξεων διάχυσης και δημοσι¬ 
ότητας όπως είναι η συγγραφή επιστημονικών άρθρων, 
βιβλίων ή παρουσιάσεων σε συνέδρια. Μόνη εξαίρεση 
σε αυτόν τον κανόνα αποτελούν έργα τα οποία χρημα¬ 
τοδοτούνται από ιδιώτες (βιομηχανία, εταιρείες) για τα 
οποία η δυνατότητα και οι κανόνες δημοσιοποίησης απο¬ 
τελεσμάτων καθορίζονται από την εκάστοτε σύμβαση. 

Για οποιοδήποτε άλλο θέμα σχετίζεται με μεταφορά 
τεχνολογίας, εφευρέσεις και τεχνολογικές καινοτομίες 
ισχύουν οι διατάξεις του νόμου 1733/1987, όπως ισχύει 
κάθε φορά, και σε περιπτώσεις για τις οποίες δεν υπάρχει 
πρόβλεψη στον ανωτέρω νόμο ισχύουν οι αποφάσεις του 
Διοικητικού Συμβουλίου επί των αντίστοιχων θεμάτων. 

• Ο εργαζόμενος είναι υποχρεωμένος έγκαιρα, το αρ¬ 
γότερο κατά την ολοκλήρωση του «έργου διανόησης», 
να γνωστοποιεί εγγράφως στον Διευθυντή του Ινστι¬ 
τούτου ό,τι έχει σχέση με την δημιουργία πριν από την 
ανακοίνωση της σε οιονδήποτε τρίτο εκτός Π.Ε.Κ., και να 
παρέχει (όπου κρίνεται εύλογο και στο βαθμό που είναι 
αντικειμενικά εφικτό) πληροφορίες σχετικές με το έργο 
διανόησης όπως προβλέπονται κατωτέρω. 

Αν ο εργαζόμενος ανήκει σε ερευνητική ομάδα, η γνω¬ 
στοποίηση περιλαμβάνει και την γνώμη του επιβλέπο- 
ντοςτην ομάδα Ερευνητή. 

Σε περίπτωση δημιουργίας έργου διανόησης από 
περισσότερους από έναν εργαζόμενο, και ειδικότερα 
σε ό,τι αφορά στα περί διανομής και έκτασης δικαιω¬ 
μάτων του καθενός, σε περίπτωση εκμετάλλευσης, τα 
αντίστοιχα θέματα θα συμφωνούνται εγγράφως μεταξύ 
των ενδιαφερομένων μερών με ιδιωτικό συμφωνητικό 
το οποίο θα κατατίθεται στον Διευθυντή του Ινστιτού¬ 
του ή στον Πρόεδρο του Διοικητικού Συμβουλίου του 
Π.Ε.Κ. λαμβάνοντας υπόψη ειδικότερα όσα προβλέπει 
το ισχύον κάθε φορά κανονιστικό πλαίσιο. 

Η πρόταση για την νομική προστασία (όπως αίτηση 
κατοχύρωσης εφεύρεσης με δίπλωμα ευρεσιτεχνίας, 
αίτηση για σύνταξη συμβολαιογραφικής πράξης περί 
δημιουργίας κατάθεσης πηγαίου κώδικα προγραμμά¬ 
των Η/Υ, κ.α.), υποβάλλεται από τον εργαζόμενο (ή την 
ομάδα του) στον Διευθυντή του Ινστιτούτου μαζί με τις 
ακόλουθες πληροφορίες (σε όποιες περιπτώσεις κρίνεται 
εύλογο και εφικτό να προσκομίζονται): 

- τεκμηριωμένη μελέτη για την πρωτοτυπία /νέον της 
εφεύρεσης, 

- τα αναμενόμενα αποτελέσματα, τυχόν παρεμφερή 
κατοχυρωμένα διπλώματα ευρεσιτεχνίας/ανταγωνιστικά 
προϊόντα, 

- δυνατότητα βιομηχανικής εφαρμογής, εμπορικής ή 
άλλης μορφής εκμετάλλευσης, 

- εύρος δημιουργίας παραγώγων ή άλλων συναφών 
έργων, βελτιώσεων αυτών, ή/και 

- όποια άλλα στοιχεία θεωρούνται ότι θα βοηθήσουν 
στην βέλτιστη κατά προσέγγιση αντικειμενική εκτίμηση 
της αξίας αυτής της δημιουργίας και δυνατότητας εκ¬ 
μετάλλευσης, και περαιτέρω αξιοποίησης για την λήψη 
σχετικών με τα ανωτέρω αποφάσεων του Π.Ε.Κ. 

Σε κάθε περίπτωση οικονομικής εκμετάλλευσης δια¬ 
νοητικής ιδιοκτησίας του Π.Ε.Κ., ως ημερομηνία έναρξης 
καταμέτρησης και υπολογισμού των εξόδων προστασίας 
ορίζεται η ημερομηνία υποβολής αίτησης περί νομικής 
προστασίας/κατοχύρωσης/κατάθεσης της εν λόγω δη¬ 
μιουργίας σε δημόσια ή άλλη αρχή, φορέα ή γραφείο 
παροχής υπηρεσιών νομικής προστασίας. Τα έξοδα 
προστασίας αναφέρονται στην διατήρηση της νομικής 
προστασίας, και άλλα έξοδα σχετικά με την ανάπτυξη 
και αξιοποίηση του έργου καθ' όλη την διάρκεια (συν) 
ιδιοκτησίας (όπως τέλη αίτησης, κατοχύρωσης, έρευνας, 
τέλη προστασίας, αμοιβές δικηγόρων κ.λπ.). 

Κεφάλαιο 12. 

Θέματα ηθικής και δεοντολογίας της έρευνας 

ΕΠΙΤΡΟΠΗ ΗΘΙΚΗΣ ΚΑΙ ΔΕΟΝΤΟΛΟΓΙΑΣ ΕΡΕΥΝΑΣ 
(Ε.Η.Δ.Ε.) του Π.Ε.Κ 

• Σύμφωνα με το νέο και σε εφαρμογή από 03-09-2018 
εθνικό κανονιστικό πλαίσιο του νόμου 4521/2018 (άρ¬ 
θρα 21-27 Κεφ.Ε' Επιτροπές Ηθικής και Δεοντολογίας της 
Έρευνας 1 ) σε κάθε ερευνητικό φορέα (άρθρο 13Α, του 
νόμου 4310/2014) συνιστάται, συγκροτείται, ανασυγκρο¬ 
τείται και λειτουργεί «Επιτροπή Ηθικής και Δεοντολογί¬ 
ας της Έρευνας (Ε.Η.Δ.Ε.)». Σκοπός των Ε.Η.Δ.Ε. είναι να 
παρέχουν σε ηθικό και δεοντολογικό επίπεδο εγγύηση 
αξιοπιστίας των ερευνητικών έργων που διεξάγονται 
στους ερευνητικούς φορείς. Οι Ε.Η.Δ.Ε. ελέγχουν αν ένα 
ερευνητικό έργο διενεργείται με σεβασμό στην αξία των 
ανθρώπινων όντων, στην αυτονομία των προσώπων που 
συμμετέχουν, στην ιδιωτική ζωή και τα προσωπικά τους 
δεδομένα, καθώς και στο φυσικό και πολιτιστικό περιβάλ¬ 
λον. Οι Ε.Η.Δ.Ε. ελέγχουν επίσης την τήρηση των γενικά 
παραδεδεγμένων αρχών της ακεραιότητας της έρευνας 
και των κριτηρίων της ορθής επιστημονικής πρακτικής. 

Η Ε.Η.Δ.Ε. είναι διεπιστημονική, συγκροτείται και 
ανανεώνεται με σχετικές αποφάσεις του Διοικητικού 
Συμβουλίου του Π.Ε.Κ., κατά τα άρθρα 21-27 του νό¬ 
μου 4521/2018. Η διάρκεια της θητείας των μελών των 
Ε.Η.Δ.Ε. είναι τριετής και μπορεί να ανανεωθεί μία μόνο 
φορά. Η Ε.Η.Δ.Ε. στο Π.Ε.Κ. αποτελείται από επτά (7) τακτι¬ 
κά μέλη, και επτά (7) αναπληρωτές των τακτικών μελών. 

Η Επιτροπή Ηθικής και Δεοντολογίας Έρευνας (Ε.Η.Δ.Ε.) 
του Π.Ε.Κ. είναι όργανο συμβουλευτικό και επικουρικό 
του ερευνητικού προσωπικού του Π.Ε.Κ. και διορίζεται 
από το Διοικητικό Συμβούλιο του Π.Ε.Κ. κατόπιν σχετικής 
προκήρυξης όπως προβλέπεται στην σχετική νομοθεσία 
ν. 4521/2018 (άρθρα 21-27 Κεφ.Ε' Επιτροπές Ηθικής και 
Δεοντολογίας της Έρευνας 1 ). 

• Αρχές που διέπουν τη λειτουργία και άσκηση καθη¬ 
κόντων μελών της Ε.Η.Δ.Ε. 

Τήρηση εχεμύθειας, εξάλειψη/αποφυγή σύγκρουσης 
συμφερόντων, αμεροληψία, εξάλειψη/αποφυγή κινδύ¬ 


νου ασυμβίβαστων, αντικειμενικότητα, ανεξαρτησία, 
διεπιστημονικότητα, πλουραλισμός, εξάλειψη επαγ¬ 
γελματικής σκοπιμότητας. Επιπλέον, κατά τα κριτήρια 
που περιγράφονται στο άρθρο 26 του νόμου 4521/2018 
Ασυμβίβαστα -Σύγκρουση συμφερόντων, ορίζεται ότι: 

1. Η ιδιότητα μέλους της Ε.Η.Δ.Ε. είναι ασυμβίβαστη 
με τις ιδιότητες του Προέδρου και/ή άλλου μέλους του 
Διοικητικού Συμβουλίου του Π.Ε.Κ. 

2. Μέλος της Ε.Η.Δ.Ε. έχει κώλυμα συμμετοχής στη συ¬ 
νεδρίαση σε κάθε περίπτωση κατά την οποία μπορεί να 
προκόψει σύγκρουση συμφερόντων. Σύγκρουση συμφε¬ 
ρόντων προκύπτει όταν μέλος της Ε.Η.Δ.Ε. έχει συμφέρον 
το οποίο μπορεί να επηρεάσει ή φαίνεται να επηρεάζει 
την αμερόληπτη και αντικειμενική εκτέλεση των καθηκό¬ 
ντων του. Ως τέτοιο συμφέρον νοείται οιοδήποτε πιθανό 
πλεονέκτημα υπέρ του ιδίου ή του/της συζύγου του ή 
συγγενούς α' βαθμού με αυτόν. Σε περίπτωση δήλωσης 
τέτοιου κωλύματος αναφορικά με συγκεκριμένη υπό 
αξιολόγηση πρόταση, το μέλος που δηλώνει το κώλυμα 
αντικαθίσταται από τον αναπληρωτή του. 

3. Τα μέλη της Ε.Η.Δ.Ε., οι εισηγητές και κάθε εμπλεκό¬ 
μενο μέλος που ασκεί υποστηρικτικό έργο έχουν υπο¬ 
χρέωση τήρησης εχεμύθειας για τις υπό αξιολόγηση 
ερευνητικές προτάσεις. 

• Αρμοδιότητες της Ε.Η.Δ.Ε., κατά το άρθρο 23 του 
νόμου 4521/2018: 

1. Αρμοδιότητα της Ε.Η.Δ.Ε. είναι να διαπιστώνει αν συ¬ 
γκεκριμένο ερευνητικό έργο που πρόκειται να εκπονηθεί 
στο Π.Ε.Κ. δεν αντιβαίνει στην κείμενη νομοθεσία και αν 
συνάδει με γενικά παραδεδεγμένους κανόνες ηθικής και 
δεοντολογίας της έρευνας ως προς το περιεχόμενο και 
προς τον τρόπο διεξαγωγής της. Η Ε.Η.Δ.Ε. αξιολογεί την 
ερευνητική πρόταση και: α. την εγκρίνει ή β. προβαίνει 
σε συστάσεις και σε εισηγήσεις για την αναθεώρηση της, 
εφόσον προκύπτουν ηθικά και δεοντολογικά κωλύματα. 
Οι συστάσεις και εισηγήσεις πρέπει να είναι ειδικά αιτιο¬ 
λογημένες. Η Ε.Η.Δ.Ε. μπορεί, όποτε κρίνει σκόπιμο, να 
ζητά περαιτέρω πληροφορίες ή διευκρινίσεις από τον 
επιστημονικό υπεύθυνο του ερευνητικού έργου και να 
παρακολουθεί την εξέλιξη των ερευνητικών έργων τα 
οποία έχει εγκρίνει. 

2. α.Τα χρηματοδοτούμενα ερευνητικά έργα τα οποία, 
κατά δήλωση του επιστημονικού υπευθύνου, περιλαμ¬ 
βάνουν έρευνα σε άνθρωπο ή σε υλικό που προέρχεται 
από άνθρωπο, όπως γενετικό υλικό, κύτταρα, ιστούς και 
προσωπικά δεδομένα, σε ζώα ή στο περιβάλλον, φυσικό 
και πολιτιστικό, υποβάλλονται υποχρεωτικά για έγκρι¬ 
ση στην Ε.Η.Δ.Ε. και το έργο δεν μπορεί να αρχίσει να 
υλοποιείται στο Π.Ε.Κ. αν δεν λάβει προηγουμένως τη 
σχετική έγκριση. 

β. Εκτός από τα ερευνητικά έργα της περίπτωσης α, 
η Ε.Η.Δ.Ε. δύναται να εξετάσει, ύστερα από αίτηση εν¬ 
διαφερομένου προσώπου ή καταγγελία, και άλλο ερευ¬ 
νητικό έργο και να γνωματεύσει για θέματα ηθικής και 
δεοντολογίας που αφορούν άρθρο προς δημοσίευση σε 
επιστημονικό περιοδικό ή υπό εκπόνηση διπλωματική 
εργασία ή διδακτορική διατριβή. 

γ. Οι αποφάσεις της Ε.Η.Δ.Ε. είναι δεσμευτικές για το 
Π.Ε.Κ. 

3. Αν η νομοθεσία προβλέπει έγκριση ή αδειοδότηση 
του έργου από άλλη αρμόδια δημόσια υπηρεσία, διοι¬ 
κητικό όργανο ή ανεξάρτητη διοικητική Αρχή, η σχετι¬ 
κή απόφαση της Ε.Η.Δ.Ε. δεν υποκαθιστά την εν λόγω 
έγκριση ή αδειοδότηση. 

4. Η Ε.Η.Δ.Ε. εκδίδει την απόφασή της μέσα σε εύλογο 
χρονικό διάστημα, το οποίο δεν μπορεί να υπερβαίνει τις 
δεκαπέντε (15) ημέρες από την υποβολή της αίτησης και 
τη συγκέντρωση όλων των απαραίτητων συνοδευτικών 
εγγράφων. Αν, μέσα στη προθεσμία αυτή, η Ε.Η.Δ.Ε. δεν 
εκδώσει απόφαση, η αίτηση θεωρείται ότι έχει εγκριθεί. 

5. Σε περίπτωση καταγγελίας, η Ε.Η.Δ.Ε. εκδίδει από¬ 
φαση το αργότερο μέσα σε δεκαπέντε (15) ημέρες από 
την υποβολή της καταγγελίας. Αν μέσα στην προθεσμία 
αυτή δεν εκδοθεί απόφαση, η καταγγελία θεωρείται ότι 
έχει απορριφθεί. 

6. Κάθε ενδιαφερόμενος μπορεί να καταθέσει, ενώπιον 
της Ε.Η.Δ.Ε., μέσα σε δέκα (10) ημέρες από την έκδοση 
της απόφασης, αίτηση θεραπείας κατά των συστάσεων 
της Επιτροπής υποβάλλοντας νέα στοιχεία. Για την εξέ¬ 
ταση της αίτησης θεραπείας η Ε.Η.Δ.Ε. ζητά τη γνώμη της 
Εθνικής Επιτροπής Βιοηθικής, η οποία οφείλει να διατυ¬ 
πώσει τη γνώμη της μέσα σε δεκαπέντε (15) ημέρες. Αν η 
Εθνική Επιτροπή Βιοηθικής δεν διατυπώσει γνώμη μέσα 
στην ανωτέρω προθεσμία, η Ε.Η.Δ.Ε. προχωρεί στην εξέ¬ 
ταση της αίτησης θεραπείας χωρίς τη γνώμη της Εθνικής 
Επιτροπής Βιοηθικής. 

• Υποβολή προτάσεων, κατά το άρθρο 24 του νόμου 
4521/2018: 

1. Η πρόταση ερευνητικού έργου που υποβάλλεται 
προς έγκριση από την Ε.Η.Δ.Ε. του Π.Ε.Κ. πρέπει απαραι- 
τήτως να περιλαμβάνει ερωτηματολόγιο και συνοπτική 
έκθεση σχετικά με την καταλληλότητα και συμβατότητα 
του ερευνητικού έργου με την ισχύουσα νομοθεσία. Στην 
έκθεση αυτή ο επιστημονικός υπεύθυνος προσδιορίζει 
αν ο σκοπός και η μεθοδολογία του ερευνητικού έργου 
συμβιβάζονται με τις αρχές της ηθικής και τη νομοθεσία. 

2. Οι αιτήσεις και τα ανωτέρω συνοδευτικά έγγραφα 
υποβάλλονται από τον επιστημονικό υπεύθυνο του έρ¬ 
γου ηλεκτρονικά, μέσω του διαδικτυακού τόπου του 
Π.Ε.Κ. Οι εν λόγω αιτήσεις και τα συνοδευτικά έγγραφα 
μπορεί να υποβάλλονται και απευθείας στο Διοικητικό 
Συμβούλιο του Π.Ε.Κ. για να διαβιβαστούν στην Ε.Η.Δ.Ε.. 

3. Ο Πρόεδρος της Ε.Η.Δ.Ε. του Π.Ε.Κ. ορίζει για κάθε 
αίτηση που υποβάλλεται έναν εισηγητή, κατά προτεραι¬ 
ότητα μέλος της Ε.Η.Δ.Ε., ανάλογα με το επιστημονικό 
αντικείμενο του ερευνητικού έργου. Αν το γνωστικό αντι¬ 
κείμενο του έργου δεν μπορεί να καλυφθεί από τα μέλη 


της Ε.Η.Δ.Ε., ορίζεται εξωτερικός εμπειρογνώμονας, ο 
οποίος γνωμοδοτεί. Οι συνεδριάσεις της Ε.Η.Δ.Ε. μπορεί 
να γίνονται εξ αποστάσεως με ηλεκτρονικά μέσα. 

• Λειτουργία της Ε.Η.Δ.Ε., κατά το άρθρο 25 του νόμου 
4521/2018: 

1. Η Ε.Η.Δ.Ε. του Π.Ε.Κ. συνεδριάζει τακτικά μία (1) 
φορά το μήνα και εκτάκτως όποτε ζητηθεί αυτό από 
τον Πρόεδρο της ή τον Πρόεδρο του Διοικητικού Συμ¬ 
βουλίου του Π.Ε.Κ. 

2. Ο Πρόεδρος της Ε.Η.Δ.Ε. έχει την ευθύνη για την 
εύρυθμη λειτουργία της Επιτροπής και συγκαλεί και δι¬ 
ευθύνει τις συνεδριάσεις της. 

3. Η Ε.Η.Δ.Ε. βρίσκεται σε απαρτία όταν είναι παρόντα 
τέσσερα (4) τουλάχιστον από τα επτά μέλη της, συμπερι¬ 
λαμβανομένων του Προέδρου και/ήτου Αντιπροέδρου 
της, καθώς και ενός τουλάχιστον από τα μέλη της τα 
οποία δεν ανήκουν στο Π.Ε.Κ., και αποφασίζει με πλειο- 
ψηφία των παρόντων μελών της. 

4. Τα μέλη της Ε.Η.Δ.Ε. δεν δικαιούνται αμοιβή ή άλλη 
αποζημίωση για τη συμμετοχή τους στις συνεδριάσεις της. 

5. Το Διοικητικό Συμβούλιο του Π.Ε.Κ. καταρτίζει Κα¬ 
νονισμό Αρχών και Λειτουργίας της Ε.Η.Δ.Ε. Στον Κα¬ 
νονισμό εξειδικεύονται οι βασικές αρχές ηθικής και 
ακεραιότητας της έρευνας που διεξάγεται στο Π.Ε.Κ., 
η διαδικασία υποβολής των προτάσεων ερευνητικού 
έργου καθώς και τα συνοδευτικά έγγραφα που απαιτού¬ 
νται, η διαδικασία αξιολόγησης των προτάσεων από την 
Ε.Η.Δ.Ε., οι τρόποι συνεργασίας μεταξύ της Ε.Η.Δ.Ε. και 
της Εθνικής Επιτροπής Βιοηθικής και/ή άλλης αρμόδιας 
αρχής, καθώς και κάθε άλλο θέμα σχετικό με τη λειτουρ¬ 
γία της Ε.Η.Δ.Ε. του Π.Ε.Κ. 

Μέρος ΣΤ: Ισχύς του παρόντος Κανονισμού 

Ο παρών εσωτερικός Κανονισμός λειτουργίας του 
Π.Ε.Κ. εξειδικεύει και αναπτύσσει όλα τα θέματα οργάνω¬ 
σης και λειτουργίας του Πανεπιστημιακού Ερευνητικού 
Κέντρου (Π.Ε.Κ.) του Πανεπιστημίου Ιωαννίνων το οποίο 
έχει ιδρυθεί βάσει του Άρθρου 7 του Νόμου 4559/2018 
και ισχύει ως έχει. Τροποποιήσεις στον παρόντα εσω¬ 
τερικό Κανονισμό λειτουργίας είναι δυνατόν να γίνουν 
έπειτα από εμπεριστατωμένη εισήγηση του Διοικητικού 
Συμβουλίου του Π.Ε.Κ. και έκφραση σύμφωνης γνώμης 
της Συγκλήτου του Πανεπιστημίου Ιωαννίνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 11 Φεβρουάριου 2019 

Ο Πρύτανης 

ΤΡΙΑΝΤΑΦΥΛΛΟΣ ΑΛΜΠΑΝΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























